
Capitolul 1 
Deontologie şi integritate academică 
Curs de etică aplicată 
(CONSTANTIN ASLAM) 


1. Fundamente filosofice ale eticii academice 

Cunoaşterea experiențelor morale trăite la nivel de conștiință individuală, a 
normelor etice implicite și explicite, a acțiunilor şi deciziilor morale, a relevanţei şi 
întemeierii codurilor etice aparţin eticii aplicate. În plan mai general, această disciplină 
este o ramură a domeniului filosofic numit de întreaga tradiție filosofică modernă, în 
frunte cu Immanuel Kant domeniul, „filosofie practică” sau „rațiune practică”. 

În genere, toate domeniile eticii aplicate propun, cu argumente raţionale, o nouă 
conexiune între comportamentele etice tradiționale, numite metaforic „morala bunicii”, şi 
valorile pluraliste şi relativiste, specifice societăţii globale în care trăim. Experții în etica 
academică au o pregătire filosofică generală şi, în acelaşi timp, o serie de competenţe 
intelectuale interdisciplinare specifice domeniului de etică aplicată în care activează. De 
pildă, pentru domeniul legat de etica noilor tehnologii, experții domeniului posedă atât o 
educație filosofic-etică, cât şi una legată de anumite specializări inginerești: automatică, 
calculatoare, programare etc. Experții în domeniul eticii academice sunt, de regulă, cadre 
didactice cu formaţie filosofică şi cunoscători ai unor domenii adiacente de ştiinţe umane 
— sociologie, drept, economie etc. 

Pe de o parte, etica academică a devenit alături de celelalte arii de cercetare a 
moralității! un domeniu distinct de reflecţie şi gândire critică care a reorientat actul 
tradițional de filosofare, centrat de obicei pe teme de metafizică, ontologie sau 
gnoseologie, către comunitatea academică şi viață publică interesată de învățământ și 
educație. Pe de altă parte, cum arătam, etica academică aparţine domeniului filosofiei 


practice sau al rațiunii practice - într-un sens cu mult mai larg decât îl înțelegea Kant - ce 





! Ne gândim la bioetică, etică în afaceri, etica informaţiei şi computerelor, etica mediului, etica noilor 
tehnologii, etica dragostei şi sexualității, etica în conflictele internaţionale, etică în relaţii internaționale, 
etică în mass-media, neuroetică, roboetică, etică politică, etică socială, etica cercetării, etica viitorului, etica 
dreptății între generaţii etc. 


trebuie distins de domeniul de cercetări filosofice aparținând rațiunii teoretice. Distincția 
despre care vorbim este subtilă şi implică anumite explicaţii suplimentare, pentru că 
termenul „rațiune” este polisemantic și desemnează multiple înţelesuri care trebuie 
precizate prin definiţii sau contextual. 

Trebuie spus, înainte de toate, că ideea de filosofie practică sau de rațiune practică 
îşi are originea în filosofia modernă, unde a fost net distinsă de filosofia sau raţiunea 
teoretică. Este drept că şi grecii aveau o „filosofie practică”, însă, în mod ciudat pentru 
reflexele noastre de gândire, această filosofie practică avea ca scop ultim fericirea, iar 
activitatea care aducea cea mai multă fericire era ceea ce grecii numeau theoria, cuvânt 

care este tradus prin contemplare“ şi de la care provine cuvântul „teorie”. Pentru 


Aristotel, „limitele contemplării sunt şi cele ale fericirii: cu cât contempli mai mult, cu 
atât eşti mai fericit; şi asta nu în mod accidental, ci în virtutea contemplării însăși, a cărei 
valoare este intrinsecă”5. Așadar, în cultura greacă, distincţia dintre „rațiunea practică” şi 
cea „teoretică” nu-şi are locul, cele două întâlnindu-se în faptul că cea mai „teoretică” 
activitate este, în acelaşi timp, şi activitatea etică prin excelență. 

Din perspectivă modernă însă, lucrurile stau altfel. Încă de la începuturile 
modernităţii, rațiunea a fost echivalată, pe de o parte, cu bunul simţ şi cu capacitatea 
naturală a minţii noastre de a deosebi binele de rău şi adevărul de eroare“. În acest sens, 
rațiunea se identifică cu omul în general — sau, mai bine spus, cu natura umană — şi 
constituie criteriul fundamental prin care omul se deosebeşte de animal. Ideea că omul 
este o fiinţa rațională şi că raționalitatea omului ţine de natura umană însăși, atât de 


folosită şi astăzi, este fără îndoială un „loc comun” al tradiţiei moderne. Cu acest sens al 


> Sensul lui theoria în limba greacă şi, în mod special, la Aristotel, este unul foarte precis, care nu este 
vizibil în românescul „contemplare”. Pentru greci, theoria desemna pur şi simplu, în limbaj comun, „actul 
de a vedea”, vederea. Un grec care asista la o piesă de teatru era rheoros, adică ceea ce am numi noi 
„privitor” sau „spectator”. În filosofie însă, acest cuvânt a început să desemneze „privirea cu ochiul minții”, 
privirea intelectuală care îţi oferă acces direct la adevărul lucrurilor. Aceasta este privirea zeilor şi, doar în 
cazuri excepţionale şi de scurtă durată, a oamenilor. 

3 Aristotel, Etica Nicomahică, 1178b. 

+ „Rațiunea este lucrul cel mai bine rânduit din lume: căci fiecare se consideră atât de bine înzestrat, încât 
chiar cei greu de mulțumit în orice altă privință nu doresc să aibă mai mult decât au. Nu este posibil ca toţi 
să se înşele; acesta dovedeşte mai curând că aptitudinea de a judeca bine şi de a distinge adevărul de fals, 
adică ceea ce numim bunul simţ sau rațiunea este în mod firesc aceeași la toți oamenii”. Cf. Rene 
Descartes, Discurs despre metoda de a ne conduce bine raţiunea şi a căuta adevărul în ştiinţe, Traducere 
de Daniela Rovenţa-Frumușşani şi Alexandru Boboc, Note, comentarii, bibliografie de Alexandru Boboc, 
București, Editura Academiei Române, 1990, p. 113. 


rațiunii identificate cu natură umană operează toţi filosofii moderni de la Descartes la 
Hegel. 

Pe de altă parte, raţiunea este identificată și cu întregul minţii, considerat ca un 
ansamblu de facultăți, de puteri şi dispoziţii, care „lucrează” separat, după reguli 
autonome, dar şi integrat după reguli universale. Kant, de pildă, include în ideea de 
rațiune atât facultatea de a gândi (raţiunea teoretică), cât şi facultatea de a acționa în 
conformitate cu anumite principii morale (rațiunea practică). Rațiunea cuprinde, aşadar, 
gândirea umană, atât în sensul ei tare de „facultate de cunoaștere”, cât şi în sensul ei mai 
larg de proces cotidian prin care luăm decizii privitoare la propriile noastre acțiuni. Prin 
urmare, ea include tot spectrul existenței omenești. Mai mult decât atât, ceea ce este 
considerat de obicei care fiind contrar rațiunii (raționalismul, antiintelectualismul sau 
intuiţionismul) se află tot pe teritoriul raţiunii, întrucât se definesc prin raportare la 
rațiune”. 

Perspectiva contemporană asupra raţiunii şi raționalităţii este, firește, cu mult mai 
complexă. Astfel, dicționarele de specialitate inventariază numai puţin de nouă înțelesuri 
pe care trebuie să le asociem termenului „raţiune” și „raţionalitate” ê. În ciuda acestor 
dificultății legate de plurisemantismul termenilor filosofici se poate delimita conceptual, 
desigur, în ordine didactică, distincţia dintre raţiunea (raționalitatea) teoretică şi raţiunea 
(raționalitatea) practică, respectiv dintre filosofia teoretică şi filosofia practică, atât de 
necesară pentru a înţelege mai bine fundamentele filosofice ale eticii academice”. 

Simplificând didactic lucrurile, rațiunea teoretică — numită şi rațiunea cognitivă, 
facultatea de cunoaştere ori facultatea cogniției — se interoghează asupra esenței 
cunoaşterii lumii ca întreg și parte, a mecanismelor de producere şi de testare a 
adevărului, inclusiv a modului în care poate fi înțeleasă cunoaşterea însăşi în toate 


formele ei de manifestare. Acest tip de rațiune se interoghează asupra realităţii şi a 


5 Pe larg, în Constantin Aslam, Cornel-Florin Moraru, Curs de filosofia artei. Mari orientări tradiționale şi 
programe contemporane de analiză, vol. II: Modernitatea şi Postmodernitatea, Bucureşti, Editura UNArte, 
2017, Capitolul I, 4c. 

€ A se vedea, Dicţionar de filosofia cunoașterii, Editat de Jonathan Dancy şi Ernesc Sosa, vol. II, Traducere 
din limba engleză de Gheorghe Ştefanov, Cornina Matei, Anabela Zagura, şi Dan Bărbulescu, Editura Trei, 
București, 1993, pp. 276-283. 

7 Cu toate că adesea termenii de „raţiune” şi „raţionalitate” sunt folosiţi cvasi-sinonimic, există o diferență 
subtilă între aceşti doi termeni care merită luată în calcul. Dacă rațiunea desemnează, în genere o facultate 
de cunoaştere a sufletului omenesc, raționalitatea este aplicarea instrumentală a rațiunii într-un anumit 
domeniu. 


„faptelor de existenţă” din întregul registru al lumii reale sau posibile şi se preocupă de 
producerea sistematică a unui criteriu de demarcaţie între adevăr și fals. Cum ar spune 
Kant, pe urmele lui David Hume, raţiunea teoretică se ocupă de „ceea ce este”, în 
încercarea ei de a produce cunoștințe obiective, adică imagini și reprezentări adevărate 
asupra lumii. Care este geneza cunoașterii? Cum producem şi cum testăm teoriile în 
pretenția lor de adevăr? Care este calea de urmată pentru a produce adevărul? Care e 
deosebirea dintre cunoașterea comună şi cunoaşterea ştiinţifică? Ce este adevărul 
obiectiv? Care sunt metodele prin care deosebim adevărul de fals? Are falsitatea vreun 
rol în cunoaştere? Acestea sunt principalele întrebări la care raţiunea teoretică încearcă 
dintotdeauna să răspundă. 

Spre deosebire de rațiunea teoretică care are în centrul ei „sistemul adevărului”, 
format din totalitatea enunţurilor şi teoriilor adevărate, rațiunea practică se referă, cum 
spune David Hume şi Kant, la „ce ar trebui să fie”, la scopurile pe care le vizează 
acțiunile noastre libere. Rațiunea practică nu se referă la realitate și la adevăr, ci la modul 
în care noi ne raportăm noi la acestea prin scopurile şi acțiunile noastre individuale ori 
comunitare (sociale). Cu alte cuvinte, rațiunea practică cercetează valorile şi normele care 
ghidează comportamentul nostru îndreptat către atingerea de scopuri morale, adică de 
scopuri care întrunesc nu doar adeziunea noastră, ci şi aprobarea (acordul) celorlalți 
semeni ai noştri. În centrul ei se situează „sistemul binelui”, format din totalitatea 
idealurilor, principiilor, valorilor şi normelor morale dorite şi aprobate de întreaga 
comunitate în care trăim. Propriu-zis, toate acţiunile noastre sunt sau morale sau imorale 
în funcţie de anumite sisteme de valori morale, evaluate instantaneu de rațiunea practică, 
cum ar fi compasiunea, corectitudinea, onoarea, onestitatea, concurenţa ori competiția 
loială, perseverenţa, sinceritatea, respectul ş.a.m.d. Pe de altă parte, rațiunea practică 
cercetează nu doar comportamentele morale reale, ci şi idealurile sau aspiraţiile noastre 
etice care modelează aceste comportamente. 

Ce înseamnă binele şi în ce raport se află el cu răul? De ce există răul în lume şi 
cum poate fi redusă prezenţa sa? Ce este dreptatea şi care sunt mecanismele sale de 
realizare în lume? Care sunt valorile morale universale? Care este originea valorilor 


morale? Ce rol îndeplinesc codurile de etică în reglementarea vieţii noastre morale? Ce 


tipuri de drepturi posedă animalele? La astfel de întrebări încearcă să răspundă raţiunea 
practică prin producerea de reprezentări și teorii etice explicite. 

Dacă „omul teoretic” circumscrie ipostază contemplativă ori cognitivă a minţii 
noastre, „omul practic” are în vedere poziţia noastră de agent şi, deopotrivă, pacientë al 
acțiunilor morale. Fiecare dintre noi este agent al acţiunilor sale morale, întrucât acestea 
îşi au izvorul în noi înșine, în voința noastră liberă şi în capacitatea de a alege între bine și 
rău. Această capacitatea liberă de a alege între acţiuni bune — adică dorite şi aprobate de 
către ceilalți — şi acţiuni rele — adică respinse şi dezaprobate de către ceilalţi — produce 
responsabilitatea morală şi a fost numită în diverse contexte istorice când liber arbitru, 
când discernământ. În alte cuvinte, sunt responsabil de faptele mele pentru că, în virtutea 
autonomiei voinţei proprii, eu sunt cel care aleg sau reprim să fac sau să nu fac o acțiune 
cu anumite consecințe morale. 

În același timp însă, fiecare dintre noi este, deopotrivă, şi „pacient moral”, adică o 
persoană care „suferă” acţiunile morale sau imorale ale celorlalți membri ai comunității 
sau societăţii în care trăim. Acţiunile noastre imorale, în calitate de agenți, ori acțiunile 
imorale ale celorlalți ce se exercită asupra noastră în calitate de pacienţi morali, produc 
„răul moral” internalizat în conştiinţa morală a fiecăruia dintre noi ca o formă de 
suferință. Pe de altă pare, acţiunile imorale sunt sancţionate prin decizie morală, fiind 
supuse diverselor forme de pedeapsă morală dintre care dezaprobarea publică (oprobriu) 
şi marginalizarea ocupă un loc central. Dacă agentul unei acțiuni imorale posedă 
conştiinţă morală, atunci oprobriul public produce o stare mentală de dezacord cu 
propriile sale fapte, iar emoția atașată acestei stări de autoevaluare etică se numeşte 
„ruşine”. 

În sfârșit, pentru a înţelege mai bine diferenţa dintre rațiunea teoretică şi raţiunea 
practică sau morală trebuie să facem distincţia dintre explicațiile de tip cauzal şi 
justificările de tip finalist. 

Rațiunea teoretică, în calitatea ei de rațiune cognitivă este explicativă. Cu alte 


cuvinte, ea produce o cunoaștere cauzală, adică stabileşte prin proceduri raţionale 





8 Cuvântul „pacient” nu are aici sensul medical cu care suntem cu toţii obișnuiți, ci un sens etimologic de 
„persoană care suportă sau suferă o anumită acțiune”, care la bază adjectivul latin patiens, ce poate fi tradus 
prin „care suportă” sau „care este afectat” de ceva. Pornind de la acest sens a derivat în limbile moderne şi 
sensul medical, de vreme ce „pacientul” este, prin definiţie, cel care suportă acţiunile doctorului şi este 
afectat de o anumită boală. 


corelațiile necesare ce există între anumite fenomene (sau fapte) numite cauze care la 
rândul lor determină alte fenomene (sau fapte) numite efecte. Cunoaşterea cauzală are 
drept scop producerea de „legi ale naturii”, adică de expresii exprimate în limbaj 
matematic, cantitativ, privitor la anumite relaţii constante ce pot fi detectate între 
diferitele fenomene ale naturii. Legea gravitației universale elaborată de Newton, de 
pildă, ne arată că obiectele fizice se atrag între ele în funcţie de masa lor şi de inversul 
distanţei dintre ele la pătrat. Cunoaşterea cauzală se realizează prin excelenţă în teoriile 
ştiinţifice care unifică explicativ, cu ajutorul unor principii anume, fapte fizice diverse. 
De pildă, legea atracției universale explică prin aceeaşi lege formulată de Newton, 
căderea corpurilor, mişcarea pendulului şi producerea mareelor. Deopotrivă, cunoaşterea 
prin cauze are o puternică funcție predictivă anticipatoare a fenomenelor. De pildă, 
fizicienii pot anticipa mişcarea planetelor în univers, a eclipselor de lună etc. Pe scurt, 
rațiunea teoretică cercetează fenomenele şi conexiunea dintre acestea, fenomene date în 
experiențele externe ale omului, cu scopul de a le fixa în definiții, cunoştinţe obiective, 
explicații cauzale şi „legi ale naturi”. 

Rațiunea practică în calitatea de ei rațiune morală se concentrează pe înțelegerea 
valorilor şi idealurilor care orientează acțiunea și comportamentele morale tangibile prin 
recurs la ceea ce este interior conştiinţei fiecărui dintre noi, la entităţi intangibile pe care 
le-am putea numi cu un termen generic, „afecte” sau „sentimente morale”. Conştiinţa de 
sine a fiecăruia dintre noi se raportează la aceste afecte, adică la dispoziţii, stări de spirit, 
emoţii, sentimente, pasiuni pe care le trăieşte şi percepe instantaneu. Gesturile şi 
comportamentele noastre tangibile sunt apoi justificate prin identificarea şi asocierea cu 
aceste afecte pe care le înţelegem nemijlocit, fără concepte şi raționamente. Tot astfel, 
prin empatie, „citim” şi sentimentele morale ale celorlalți. Obraji îmbujoraţi, de pildă, ar 
putea reprezenta o stare internă legată de furie, de iritare ori crispare. Prin urmare, 
afectele pe care le trăim nemijlocit sunt date împreună cu înţelegerea lor. Ştim că aceste 
trăiri sunt ale noastre şi, deopotrivă, că sunt temeiuri ale acțiunilor noastre morale sau 
imorale. 

Prin urmare, înțelegerea nu se referă în acest caz la fapte, la obiecte naturale şi la 
conexiunea dintre ele, ci la sistemele de raportări pe care le stabilim în practica curentă a 


vieții între afecte, conştiinţa de sine şi comportamentele noastre, între conştiinţa noastră și 

conştiinţa semenilor noştri. Pe scurt, înţelegerea se referă la modul în care are loc 
comunicarea gestuală sau verbală dintre conștiințe diferite cu privire la actele şi 
comportamentele noastre morale. 

Prin urmare, agentul moral nu acționează urmând anumite cauze exterioare 
propriei conştiinţe morale, ci motive sau înclinații ce aparțin experienţei lui interne 
modelate de profilul său de personalitate, de educaţie și de alți factori de context socio- 
cultural. Aceste motive ori înclinații sunt ca un fel de „determinaţii” ale acțiunilor și 
comportamentelor morale ale agentului, pe care pacienții morali le „citesc” şi le înțeleg 
plecând de la intenţiile anticipate ale agentului moral. În consecință, nu determinarea 
cauzalității stă în centrul preocupărilor raţiunii practice, ci înţelegerea finalității 
comportamentelor agentului moral care este orientat către atingerea unui scop. 

Important de știut este și faptul că între cauzalitate şi finalitate nu există doar o 
deosebire de felul în care realizăm cunoaşterea, ci există şi o deosebire esențială de natură 
temporală. „Deosebirea fundamentală dintre cauzalitate şi finalitate stă în chipul de a 
determina cauza şi raportul ei cu efectul. În cauzalitate, cauza este antecedentul care 
acționează şi produce efectul, deci raportul este de la trecut către prezent (S.n.) şi de la 
prezent la viitor...o putere ce acționează din urmă. În finalitate raportul este răsturnat, 
cauza este însuși efectul, un efect încă ideal (s.n.), încă sub formă de idee, scop, intenţie, 
plan care tinde a deveni real. În acest sens, s-a spus pe drept că viitorul determină 
prezentul (s.n.)...cu o putere ce acţionează dinainte, din faţă”. Prin urmare, rațiunea 
practică îşi propune să înţeleagă comportamentul moral şi practicile morale cotidiene 
plecând de la idealul moral. Simplu spus, drumul înțelegerii vieţii morale reale a omului 
este de la conştiinţă și ideal la comportamente şi valori morale. Sesizăm aici nu doar 
componenta de radiografie a unei stări morale existente acum și aici, ci şi componenta 
ideală a unei vieți morale dezirabile pe care mai întâi o „visăm”, ne-o imaginăm şi apoi o 
producem. În ciuda acestui fapt — anume că viitorul nostru uman este construit de 
comportamentele prezente — rațiunea practică nu poate face predicții (nu poate anticipa) 
asupra viitorului. Motivul este simplu: ființa umană este creativă şi prin modul ei de a fi 


produce continuu noutate în toate aspectele vieţii. In ciuda faptului că există anumite 


? Mircea Florian, Recesivitatea ca structură a lumii, Vol. I, ediţie îngrijită, studio introductive şi note de 
Nicolae Gogoneaţă şi Ioan C. Ivanciu, Bucureşti, Editura Eminescu, 1983, p. 393. 

constante universale de comportament (tipare morale) ființa umană este continuu 
imprevizibilă. Poate că este şi singura vietate din universul cunoscut care acționează de 
multe ori împotriva propriilor interese şi a chiar a vieţii proprii. Din acest motiv, 
războaiele devastatoare şi cruzimea îngrozitoare de care dă dovadă omul au rămas şi vor 
rămâne şi în viitor enigme de nedezlegat. 

În concluzie, descrierea, întemeierea și justificarea modului în care are loc, în 
practica reală a vieţii, stabilirea unor corelaţii nemijlocite, prin empatie şi intuiție, sau 
mijlocite de gesturi, simboluri și limbaj, între o conștiință şi o altă conştiinţă, care se 
deschide una către alta pentru că trăiesc şi împărtăşesc aceleaşi valori, reprezintă una 


dintre sarcinile de bază ale rațiunii practice. 


2. Ce sunt normele morale? 

Este important de reținut că distincția dintre raţiunea teoretică şi domeniul ei de 
exercițiu „ceea ce este”, şi raţiunea practică ce se ocupă de „ceea ce trebuie să fie” nu are 
în vedere existenţa a două raţiuni. Omul posedă, fireşte, o singură rațiune, iar diferenţele 
survin, în practicile obişnuite de viaţă, din întrebuințările diferite ale acesteia. „De fapt, 
este imposibil să discuți despre originile moralității fără să te confrunți cu această 
distincţie. «Ceea ce este» descrie lucrurile aşa cum sunt (tendințe sociale, capacități 
mentale, procesele neuronale), în timp ce «ceea ce trebuie să fie» se referă la cum ne-am 
dori să fie lucrurile și cum trebuie să ne comportăm. «Este» corespunde realității, iar 
«trebuie» valorilor...«Este» şi «trebuie» sunt yin-ul şi Yang-ul moralității. Le avem pe 
amândouă, avem nevoie de amândouă; nu sunt acelaşi lucru, dar nici nu sunt complet 
separate. Sunt complementare”!0. 

Prin urmare, avem o întrebuințare a rațiunii în sens teoretic, cognitiv, şi o 
întrebuințare a rațiunii în sens practic, moral. Aceste întrebuințări funcționează simultan. 
„Obiectele” rațiunii teoretice devin prin intermediul rațiunii practice bunuri, respectiv 
valori, întrucât mintea noastră asociază instantaneu aceste obiecte trăirilor interne ale 
minţii derivate din dorință, stare sufletească de fundal care orientează eul nostru către 


lume. „Din ziua în care omul începe să se exprime prin eu, el face uz de iubirea sa de sine 


10 Frans de Wall, Bonobo și ateul. În căutarea umanismului printre primate, Traducere din engleză de 
Ioana Miruna Voiculescu, Bucureşti, Editura Humanitas, 2017, pp. 192-193. 

peste tot, iar egoismul avansează irezistibil...”!!. Există, cum arată Kant, trei forme de 
manifestare ale egoismului nostru în lume, adică de centrare a noastră pe noi înşine: 

Primul este „egoismul logic” şi se referă la încrederea că opiniile noastre sunt 
adevărate prin simplu fapt că le afirmăm. Formulăm cu ușurință opinii personale cu 
pretenții de adevăr, fără să ne preocupăm în același grad şi de argumentarea ori 
întemeierea lor. 

A doua formă de manifestare instantanee a eului nostru este „egoismul estetic”, 
ce se concretizează în convingerea fermă că propriul nostru gust reprezintă o evaluare 
universală a plăcerii pe care o produce contemplarea artistică. Ne afirmăm, fără nici un 
fel de rezerve faţă de ceilalți gusturile pentru arte sau îmbrăcăminte şi propunem ierarhii 
a ceea ce este „frumos” sau „urat” cu convingerea că preferințele noastre pot fi 
generalizate fără rezerve şi, instantaneu, devenim contrariați de faptul că oamenii din 
jurul nostru au alte preferinţe şi gusturi. Acest fapt nu ne îndeamnă la dialog, ci la o 
reafirmare a egoismului estetic exprimat prin cunoscuta sintagmă: „fiecare cu gusturile 
lui”. 

„În cele din urmă, egoismul moral este acela pentru care toate scopurile se 
limitează la sine, nevăzând nici un folos decât în ceea ce îi foloseşte lui...cu privire la 
foloase şi la propria-i fericire.”!? Pe scurt, egoismul moral se referă la promovarea şi 
justificarea constantă a propriilor interese şi a faptului că fericirea noastră este realizată, 
de regulă, pe seama nefericirii celorlalți. 

Fără să intrăm în dezbaterile complexe privitoare la geneza sa, trebuie afirmat clar 
că moralitatea umană a apărut pe lume şi s-a diferențiat de cea animală, pe măsură ce au 
fost produse mecanisme de armonizare a egoismelor morale individuale. Spre deosebire 
de animale care dispun de forme rudimentare de moralitate prin intermediul emoțiilor 
morale — cum ar fi de pildă compasiunea, cooperarea și întrajutorarea, îngrijirea 
bolnavilor —, la om, moralitatea este reglementată prin norme etice ce tind să aibă o 
valoare universală. „Raportarea la bine şi la rău se face «în cazul omului, n.n.» la nivel 


mai abstract şi dezinteresat. Prin asta se distinge moralitatea umană: prin tendința către 





1! Immanuel Kant, Antropologia în sens pragmatic, Traducere, studiu introductiv, note, indice de concepte, 
bibliografie de Rodica Croitoru, Oradea, Editura Antaios, 2001,p. 46. 
12 Ibidem, p. 48. 

standarde universale combinată cu un sistem complex de justificare, monitorizare și 
pedeapsă”!5. 

În centrul vieţii morale umane se află obiceiurile (cutumele), normele morale şi 
sisteme de prescripţii care aduc la lumină umanitatea din noi şi ne fac, cum spuneau 
filosofii antici, „asemănători zeilor”. Normele sunt condiţii ale libertăţii şi împlinirii 
idealurilor noastre de oameni. Am putea spune că normele morale conservă şi 
perpetuează umanitatea. De aceia studiul lor a devenit un capitol esențial de explorarea a 
filosofilor practici. 

Axul în jurul căruia gravitează moralitatea este constituit din obiceiuri sau cutume 
ce constau dintr-o serie de norme nescrise şi anonime, venite dintre-o tradiția imemorială 
ŞI transmise mai departe de la generaţie la generaţie. Ele reglementează comportamentele 
legate de marile rituri ale vieţii omului, naștere, căsătoria, moartea şi deopotrivă, 
totalitatea relaţiilor dintre oamenii care trăiesc într-o comunitate. „Obiceiurile pot fi 
privite ca o specie a deprinderilor. O deprindere este în esență o regularitate în 
comportamentul unui individ, o dispoziţie sau o tendinţă de a face lucruri asemănătoare 
sau în circumstanţe repetabile. Deprinderile se dobândesc, nu sunt înnăscute. Obiceiurile 
pot fi privite ca depinderi sociale. Ele reprezintă tipare de comportament pentru membrii 
unei comunităţi”. 

Trebuie spus că mii de ani, aceste obiceiuri au asigurat solidaritatea morală şi 
socială dintre membrii unei comunităţi constituită istoric, au propus un sens al vieții — cu 
sau fără intervenția Justificativă a diverselor religii — şi că acestea au modelat 
sensibilitatea şi stilul de viață al oamenilor sau sistemele lor de credințe și anticipări 
privind viaţa de după moarte. Mai mult decât atât, cum arată von Wright, obiceiurile 
instituite în calitatea lor de norme morale se referă nu doar la acţiune, ci şi la idealuri. „Pe 
urmele lui G. E. Moore, voi numi reguli ideale normele care se referă la modul de a fi, la 
existenţă şi nu la acţiune. De reguli ideale este vorba, bunăoară, atunci când spunem că 
un om trebuie să fie generos, iubitor de adevăr, cumpătat etc. tot așa când spunem că un 


soldat trebuie să fie curajos, rezistent şi disciplinat; că un învăţător trebuie să fie răbdător 





15 Frans de Wall, op. cit. pp. 27-28. 
14 Georg Henrich von Wright, Normă şi acțiune (Studiu logic), Traducere, postfață şi note de Drăgan 
Stoianovici şi Sorin Vieru, Bucureşti, Editura Ştiinţifică şi Enciclopedică, 1982, p. 25. 

cu copii, ferm şi înţelegător, că un paznic trebuie să fie vigilent, atent şi hotărât 
etc...Regulile ideale sunt strâns legate de conceptul de bine ”!5. 

Prin urmare, cum subliniază von Wright, când ne referim la normele morale, fie 
luate ca obiceiuri și, cum vom vedea, fie înţelese ca norme explicite, formulate imperativ 
în coduri de etică, trebuie să avem în vedere nu doar prescripţiile care obligă la un anumit 
comportament moral, ci şi aspiraţiile privind ameliorarea etică a ființei noastre omeneşti. 
În alte cuvinte, normele morale nu doar prescriu comportamente dezirabile, ci fixează și 
anumite modele de umanitate către care tind oamenii obişnuiţi. Dacă ne ocupăm de 
afaceri vrem să devenim oameni de afaceri buni, dacă ne ocupăm de educaţie vrem să 
devenim profesori buni ş.a.m.d. Aceste modele ideale de oameni propuse de comunitatea 
în care trăim şi spre care aspirăm sunt în fapt un cumul de virtuți, adică calități morale 
înalte greu de atins fără efort, dăruire şi sacrificiu. „Este firesc ca regulile ideale 
referitoare la oameni în general, şi la oameni dintr-o categorie sau profesie particulară să 
fie numite reguli sau idealuri morale. Este util să se facă distincția între principiile 
morale, care sunt norme privind acţiunea morală, şi idealurile morale, care propun 
«modelul» omului bun”!6. 

În sfârșit, în virtutea faptului că practicile morale actuale, ce dau conţinut şi eticii 
academice de care ne vom ocupa în cursurile viitoare, se intersectează cu o serie de 
norme și legi juridice, trebuie să ne interogăm şi asupra relației dintre cele două tipuri de 
reglementări. 

Spre deosebire de normele morale care sunt o elaborare comunitară şi socială 
anonimă, cu aplicabilitate şi obligativitate relativă la sistemele de valori ale unei 
comunități sau alteia, normele juridice sunt sisteme de interdicții elaborate prin voința 
celor care exercită puterea într-un stat. Pe scurt, normele juridice sunt formulate în legi 
explicite care impun, sub amenințarea pedepsei, comportamente sociale obligatorii. O 
lege în sens juridic fixează explicit atât obligaţiile, cât şi pedepsele. 

Spre deosebire de normele morale care sunt exprimate în sfaturi sau maxime de 
înțelepciune populară, fiind însoțite de pedepse blânde, cum ar fi observaţia etică, 


certarea ori marginalizarea, normele juridice au o structură logică standard compusă din 


15 Ibidem, pp. 30-31. 
16 Ibidem, p. 31. 

trei elemente: ipoteza, dispoziția şi sancţiunea. Primul element se referă la datele de 
context ale aplicării normei juridice, dispoziția stabileşte imperativ conduita dezirabilă, 
obligaţiile şi drepturile care derivă din conținutul normei şi, în final, sancţiunea care 
prevede tipul gradual de pedeapsă pentru cei care încalcă legea!”. 

Aşa cum arată Nicolae Popa există două mari viziunii asupra relaţiei dintre 
normele juridice sau de drept şi normele morale. Pe de o parte, unii teoreticieni susțin că, 
în genere, sistemul de legi juridice trebuie să se fundeze pe idealuri, principii şi norme 
morale („justiție prin drept şi morală”), în vreme ce alți teoreticieni au trasat o ruptură 
între morală și lege („ordinea de drept fără morală”) !8. 

Cum vom remarca, etica academică accentuează aspectele legate de integritate 
morală, adică de adoptare în viața profesională și chiar personală, a unor comportamente 
şi conduite etice dezirabile ca rezultat a internalizării în conştiinţa morală, a unor idealuri, 
principii şi norme etice. Pe scurt, etica academică promovează respectarea normelor etice 
plecând de la argumentele raționale prezente în marile teorii etice şi nu cu ochii îndreptaţi 
către pedepsele prevăzute de legislația în vigoare. Simplu spus, agenții morali implicați în 
actul educaţional trebuie să respecte normele etice nu de frica pedepselor pe care le 
formulează normele juridice, ci din convingerea că ei reprezintă modelul de umanitate 
spre care aspiră ceilalți semeni ai noştri. 

Privind prin lentila idealului „învăţătorul” nu ne învață doar „carte”, ci ne 
deschide mai degrabă către „comoara lăuntrică” adăpostită, cum spunea Constantin 
Noica, în ceea ce este mai adânc în noi decât noi înşine. „Învăţătorul” ne propune, 
plecând de la el însuşi, un model de a fi în lume, nu pentru că este constrâns de lege, de 
fişa postului ori de codul de etică. Întreaga literatură a lumii dedicată celor care ne-au 
învățat carte şi ne-au îndrumat în viață constată asimetria dintre dăruirea totală a 
dascălilor şi lipsa generalizată de recunoștință socială. Mai ţineţi minte nedumeririle lui 
Sadoveanu legate de învățătorul său Domnu Trandafir? „...găsesc cu mirare că Domnu 
era un om foarte necăjit, hărțuit de administraţie, că cu greu își ducea gospodăria lui, că 
venea de multe ori amărât, ca să ne dea cu dragoste învățătura de toate zilele...Ca dânsul 


poate au fost mulți. Şi toți, dragă prietene, când te gândeşti bine, au fost nişte apostoli, 





17 A se vedea pe larg, Nicolae Popa, Teoria generală a dreptului, Ediţia a III-a, Bucureşti, Editura C.H. 
Beck, 2008, cap. VIII, Norma juridică, pp. 117-142. 
18 Ibidem, p. 112. 

care au îndurat sărăcie şi batjocură, care au trecut printr-un vifor de nemulțămiri şi vorbe 


rele, şi care totuşi au izbutit să-şi îndeplinească cu bine menirea lor...”!”. 





19 Nuvela poate fi descărcată gratuit de la adresa: https://kupdf.net/download/domnu-trandafir-mihail- 
sadoveanupdf 

Capitolul 2 


Etica academică în contextul dezbaterilor etice de ieri şi de azi 


(CONSTANTIN ASLAM) 


1. Problema deciziei morale — scurtă incursiune istorică 

Ca mai toate marile domenii ale filosofiei şi etica este o creație a culturii vechi 
greceşti. Chiar numele ei este de sorginte elină, pentru că „etica” este un derivat al 
grecescului ethos, care înseamnă caracter, obicei, mod habitual de viață. În mod 
sistematic, Socrate şi, pe urmele lui, Platon sunt cei care fixează tematicile, metodele și 
cadrele de gândire ale acestui domeniu filosofic pentru întreaga cultură europeană de ieri 
ŞI de azi. 

Fără să întrăm în agenda complexă a dezbaterilor filosofice actuale centrate pe 
tematizarea binomul morală-etică, în scopuri didactice, autorii acestui curs au optat 
pentru păstrarea distincţiei dintre cele două. Când vorbim despre morală ne referim la 
comportamentul uman cotidian ghidat de norme şi valori, la practicile morale ale vieţii de 
zi cu zi care au loc prin simplul fapt că oamenii trăiesc în comun. Atunci când avem în 
vedere etica, ne referim la cunoaşterea sistematică a moralei ca fapt de viaţă. Prin urmare, 
obiectul de studiu al eticii, ca reflecţie sistematică şi critică asupra binelui și răului, îl 
constituie comportamentele morale reale ale oamenilor care sunt conduși în viață de 
idealuri, principii, valori şi norme care sunt internalizate în conștiința morală, fără să aibă 
însă o cunoaștere conceptuală riguroasă asupra lor. 

În practicile curente de viaţă oamenii care au trăit în mici comunități au ştiut 
dintotdeauna ce este bine şi ce este rău, ce este drept şi nedrept, care le sunt obligațiile 
față de părinți şi copii, cine le este prieten şi cine duşman, pentru cine trebuie să aibă 
respect, care sunt tabuurile comunității şi ce consecințe suportă dacă încalcă prescripţiile 
comunitare fără să se invoce temeiuri şi justificări raționale. Oamenii pur şi simplu știau! 
Faptul acesta îl găsim prezent şi în cultura tradițională românească în care morala 
ancestrală, precreştină, a supraviețuit, mai ales atunci când avem de-a face cu 
comportamentele legate de marile rituri de trecere. De pildă, la orice înmormântare 


vârstnicii satului indică care sunt comportamentele corecte în timpul şi după înhumare 


19 


invocând imperativul: „aşa se face”! În aceste comunităţii tradiționale nu existau 
probleme de evaluare și decizie morală. Toți membrii comunității puteau să determine 
dacă comportamentul agenţilor morali era sau nu corect în raport de cutumele şi valorile 
preexistente. Dacă interveneau probleme etice complexe, atunci era consultații „bătrânii” 
sau „înţelepții” comunităţii şi se proceda etic în consecință. 

Dar, pe măsură ce comunitățile umane s-au lărgit şi experiențele morale s-au 
diversificat datorită fenomenelor de aculturație şi interculturalitate generate de apariția 
oraşelor-stat din Grecia şi Roma şi a marilor imperii cuceritoare din Orientul apropiat, 
capacitatea de discriminare dintre bine şi rău a devenit extrem de dificilă. Decizia morală 
se complică în asemenea măsură, încât a fost nevoie de intervenția gândirii raţionale, 
reflexive, pentru a stabili binele şi răul, dreptatea şi nedreptatea. Dialogurile etice ale lui 
Platon (Apărarea lui Socrate, Criton, Menon etc.) depun mărturie despre cât de complexă 
şi dificilă este decizia morală privitoare la stabilirea vinovăției sau la definirea corectă a 
datoriei morale sau civice. Există o vinovăţie morală a lui Socrate pentru neliniştea 
provocată atenienilor de interogaţiile sale nesfârşite? În ciuda faptului că pe această temă 
există o bibliografie de dezbateri extrem de bogată, nici astăzi nu putem formula un 
răspuns etic tranşant. 

Subliniem însă faptul că, încă din perioada grecității, etica s-a confruntat cu 
această problemă teoretică majoră ce ținea de decizia morală corectă şi întemeiată 
rațional: Cum putem stabili și justifica rațional că anumite comportamente sunt sau nu 
morale? În fond, ce criterii avem la dispoziţie pentru a discrimina între bine şi rău? 
Vechii filosofi greci au răspuns în felul lor, dar problema a rămas până în zilele noastre. 
Am putea spune că toate marile sisteme de etică grecească şi modernă, aparținând unor 
filosofi precum Socrate şi Platon, Aristotel, Epicur, Spinoza, Hobbes, J. Stuart Mill sau 
Kant sunt răspunsuri la dilemele deciziei etice corecte. Vom prezenta pe larg, în 
viitoarele cursuri, marile sisteme de gândire etică pentru a înţelege mai bine şi „din 
interior” problemele legate de decizie cu care se confruntă etica academică. 

Revenind, în Grecia antică răspunsul dat la de Socrate şi Platon la provocările 
deciziei etice a devenit emblematic pentru întreaga cultură filosofico-etică europeană 
până la critica devastatoare a lui Nietzsche. Pe scurt, acest răspuns poate fi formulat 


didactic astfel: în situații dilematice din punct de vedere moral, o decizie etică corectă 

trebuie să se fundeze pe cunoașterea universalului. De pildă, nu putem stabili pe un caz 
particular dacă un om este virtuos sau nu, dacă nu știm se este virtutea în genere sau 
esenţa virtuţii. Cum am spune noi astăzi, nu putem judeca din punct de vedere etic o 
situaţie, dacă nu avem un concept al virtuţii captat într-o definiţie coerentă. 

Dialogul Menon (sau despre virtute) a lui Platon propune în mod explicit această 
strategie de cunoaştere a universalului, în condiţiile în care „virtutea” este un cuvânt cu 
sensuri multiple. La întrebarea lui Socrate „ce-i virtutea?” Menon trece în revistă 
sensurile multiple ale virtuții ceea ce îl nemulțumeşte pe Socrate: „căutând numai o 
virtute, găsii la tine un roi de virtuţi”. Comparând multitudinea de sensuri ale virtuţilor 
cu multitudinea albinelor care, în ciuda varietăţii lor sunt albine, Socrate îi solicită lui 
Menon să facă aceiași operație logică şi cu virtuțile. „Tocmai așa-i şi cu virtuțile: toate au 
o însuşire, una şi aceiaşi: numai printr-însa sunt virtuţi. Este ceea ce trebuie să avem în 
vedere, pentru a da un răspuns corect şi lămurit celui care întreabă ce poate fi virtutea” 71. 
Prin urmare, Socrate era în căutarea unităţii de semnificaţie a cuvântului „virtute” pentru 
a putea opera cu el în discriminarea unor cazuri etice particulare. Fireşte că definiția 
finală pe care o dădea Socrate virtuţii „dorinţa celor frumoase şi tăria de a le dobândi” nu 
este operațională în toate cazurile de decizie etică, dar ideea că trebuie să găsim o esenţă 
a virtuţii a rămas o ideea etică constantă până astăzi. 

Trebuie spus în acest context, că poziţia socratico-platonică a generat un veritabil 
model de gândire în întreaga etica europeană numită „generalism etic”, model ce constă 
în ideea că, în absenţa unor principii morale generale, cu aplicabilitate universală, care 
subsumează cazurile particulare, nu vom putea lua decizii coerente în situații dilematice 
moral şi, prin urmare, nu vom putea discrimina între bine și rău. Acest model de gândire, 
numită astăzi „esenţialist”, care a dominat reflecţia etică de la greci până la Nietzsche, s-a 
aflat în căutarea unui principiu etic universal apt să producă şi să justifice anumite 
constante ale comportamentului uman, chiar dacă acesta este plasat în contexte diferite de 
viață. Aşa s-au născut marile sisteme de etică care au unificat, cu scop comprehensiv, 
întregul comportament moral cotidian în jurul unor valori-scop cum ar virtutea și 


fericirea (Aristotel), plăcerea (Epicur), utilitatea (John Stuart Mill) sau datoria (Kant). În 


2 Platon, Menon, 72a. 
21 Ibidem, 72c. 

cursurile următoare, vom face scurte prezentări ale acestor sisteme etice pentru a înţelege 
fundamentele filosofice şi culturale ale eticii academice. 

2. Specificul eticii academice în contextul eticilor aplicate 

Valul schimbărilor socio-politice produse după încheierea celui de-al doilea 
Război Mondial în anul 1945 au pus sub semnul întrebării valorile morale tradiționale, 
cât şi marile sisteme de etică care le justificau din punct de vedere filosofic. Crimele 
abominabile din timpul războiului, holocaustul sau măcelărirea reciprocă a combatanţilor 
care împărtăşeau în comun aceleași valori etice specifice culturii europene sunt fenomene 
ce au slăbit și mai mult fundamentele eticii creștine criticate vehement încă de Nietzsche, 
în a doua jumătate a secolului al XIX-lea. 

Pe de altă parte, accelerarea proceselor economice de interconectare a tuturor 
economiilor lumii şi crearea sistemului economic și financiar mondial, globalizarea prin 
intermediul proceselor imigraţioniste, avântul fără precedent a mijloacelor de comunicare 
în masă şi apariția Internetului au generat sisteme pluraliste de valori etice care 
particularizează şi „tribalizează” societatea contemporană. Într-o astfel de lume pluralistă 
valoric, dominată de multiculturalism şi „subculturi”, dar și de conflicte valorice 
ireconciliabile, cum este de pildă conflictul dintre valorile islamismului radical şi cele ale 
toleranţei valorice pentru Celălalt, a vorbi despre decizii etice corecte, întemeiate rațional 
şi filosofic este o iluzie. 

În sfârşit, valorile de tip anglo-saxon care stau la baza procesului de globalizare și 
de unificare culturală a lumii, cel puțin în ceea ce priveşte folosirea universală a limbii 
engleze şi difuzarea globală a culturii populare americane, au produs o breşă uriașă în 
sistemele de valori ale țărilor organizate pe principii naționale, aşa cum se întâmplă şi în 
România, ţări care fac continuu apel la propriile valori şi tradiţii. 

Acest context istoric care a schimbat radical modul de viaţă al oamenilor și, ca o 
consecință, sistemele lor de principii şi valori morale, a condus la nașterea unor 
preocupări de etică specializate pe anumite domenii. Motivul este simplu! Marile teorii 
etice nu livrau concepte operaţionale pentru decizia etică în situaţii particulare de viață 
nereglementate din punct de vedere juridic. În astfel de situaţii nu pot fi invocate nici un 


fel de cutume, pentru că oamenii au adoptat noi şi noi stiluri de viață sociale, profesionale 

şi comunitare, nepracticate în istoria umanităţii. Sistemele de valori morale ale acestor 
noi stiluri de viață s-au născut pe măsură ce practicile despre care vorbim s-au cristalizat 
în comportamente rutiniere modelate de scopurile interne ale unor activități insolite în 
raport cu tradiția. 

Pe acest fundal au apărut eticile aplicate, predate de către profesori în 
departamentele de filozofie în Statele Unite ale Americii, concepute inițial ca aplicări 
operaţionale ale marilor doctrine etice care tematizau marile valori-scop pe care oamenii 
le-au urmat permanent — anume virtutea, dreptatea, datoria, utilitatea sau fericirea — la 
anumite tipuri de profesii cu o puternică încărcătură morală cu ar fi politica, medicina, 
cercetarea biomedicală, sau jurnalismul.. „Numele de «etică aplicată» sugerează credința 
metodologică inițială: era vorba despre încercări de aplicare a marilor teorii etice (mai 
ales a kantianismului și utilitarismului, dar şi a teoriei legii naturale sau a 
neoaristotelismului) la controversele ce stârneau valuri în opinia publică americană a 
epocii. O judecată morală particulară poate fi justificată în cadrul acestui aşa-zis «model 
deductiv» atunci când ea poate fi dedusă logic dintr-un principiu etic general sau regulă 
morală subordonată principiului, întemeiate într-o teorie. În sensul ei tradiţional, «etica 
aplicată» e o disciplină filosofică (o ramură a filosofiei aplicate) predată de 
departamentele de filozofie”. 

Cum arată Valentin Mureşan, faptul că filosofii vorbeau în jargon despre 
îndatoririle morale ale unor specialişti ce aparțineau altor profesii pentru care ei nu aveau 
expertiză au produs reacții de critică şi delimitare de filosofii generalişti mai ales în 
domeniul medicinei. Așa se explică de ce primul tip de etică aplicată a fost bioetica, în 
cuprinderea căreia s-au propus abordări morale a medicinei şi practicilor curative, 
domeniu creat de nefilosofi. „Când bioeticienii au contestat relevanţa directă pentru 
munca lor a marilor teorii etice, ei au lucrat ani de zile la metode noi de decizie morală, 

relativ independente de teorii, cum ar fi principiismul”. Important de ştiut este şi faptul 


că acest debut al eticii aplicate a primit două imbolduri relativ conectate între ele. Pe de o 





% Valentin Mureşan, Managementul eticii în organizaţii, București, Editura Universităţii din București, 
2000, p. 12. 

23 Valentin Mureşan, Pericolul filosofiei hip-hop, în vol. Un filosof rătăcit în agora, Editura All, Bucureşti, 
2013, pp. 17-18. 

parte, publicarea în 1979 a Raportului Belmont ” care formula o serie de prescripții etice 
pe care trebuie să le respecte orice cercetare biomedicală realizată pe subiecţi umani: 
respectul pentru persoane, protejarea autonomiei, tratarea cu respect, consimțământul 
informat, beneficienţa, adică minimizarea riscurilor pentru oameni și maximizarea 
rezultatelor cercetării şi justiția, respectiv distribuirea echitabilă a costurilor şi 
beneficiilor. În paranteză fie spus, acest raport a survenit după un mare scandal media în 
care se relatau aspecte ale unei cercetări medicale realizate pe o serie de bolnavi de sifilis, 
marginalizați social, cărora nu li s-a cerut consimțământul. 

Pe de altă parte, bioetica a apărut şi ca urmare a unor cercetări ale nefilosofilor 
care au considerat că marile teorii etice tradiționale, extrem de complexe ca arhitectură 
conceptuală ar trebui înlocuite cu un ansamblu de „principii etice”, care să aibă 
aplicabilitate în deciziile morale particulare, tot aşa cum principiul inerției din fizică, de 
pildă, are aplicabilitate în calcularea accelerației unui mobil aflat în mişcare”. 
Principiiştii redescoperă valenţele etice ale „moralei comune”, respectiv sistemele de 
idealuri şi valori morale, normele comune şi proceduri de evaluare etică cunoscute de toți 
oamenii. Prin urmare, punctul de plecare în elaborarea unei etici nu trebuie să-l constituie 
speculaţiile filosofice, ci încercarea de redescoperire a acelor principii morale care fac 
posibil consensul într-o lume dominată de individualităţii care încearcă să-şi maximizeze 
interesul personal. 

Raportul Belmont și dezbaterile publice privitoare la bioetică a "răspândit tendința 
de a dota spitalele şi institutele de cercetare biomedicale cu comisii de etică (în care 
profesorul de filosofie morală avea locul său asigurat) cu scopul de a elabora 
norme...între raporturile dintre medici şi pacienți şi între cercetătorii şi beneficiarii 
rezultatelor cercetării biomedicale şi de a furniza argumente de apărare în cazuri de 
contencios”2%6, 

Bioetica, prin urmare, a dat startul eticilor aplicate. În aceiași perioadă, începutul 


anilor 1980, tot în SUA, în spațiul public a apărut mișcarea feminist ethics care a 





4 A se vedea, https://videocast.nih.gov/pdf/ohrp_appendix_belmont_report_vol_ 2.pdf, document care 
reproduce integral acest raport. 

235 A se vedea articolul lui Valentin Mureşan despre principiism : http://www.ub- 
filosofie.ro/-muresan/licenta_etica_aplicata/2_principiismul.pdf 

2% Enciclopedie de filosofie şi ştiinţe umane, 1996, Instituto Geografică De Agostini, Novara, traducere de 
Luminiţa Cosma, Anca Dumitru, Florin Frunză, Radu Gâdei, Cornel Mihai Ionescu, Mihaela Pop, Hanibal 
Stănciulescu, Sabin Totu, Editura All Educaţional, 2004, p. 300. 

promovat „etica diferenţei sexuale” printr-o critică neiertătoare a eticii tradiționale şi a 
marilor sisteme de etică acuzate de „sexism”, adică de promovarea exclusivă a valorilor 
masculinităţii. Pe scurt, adepţii acestei etici susțin că experiențele morale ale femeilor 
legate de corporalitate, maternitate şi îngrijirea copiilor merită același respect ca şi 
valorile masculine legate de luptă, competiţie şi aservire. Prin urmare, alături de o 
„moralitate a justiţiei” produsă istoric de bărbaţi, trebuie să recunoaștem că există şi o 
„moralitate a responsabilităţii” despre care filosofii eticieni bărbaţi nu au scris niciodată 
în tratatele lor. 

Debutul celor două ramuri ale eticii aplicate a fost urmat de alte tipuri de etici 
orientate profesional, anume etica în afaceri, etica informaţiei şi computerelor, etica 
mediului, etica noilor tehnologii, etica în conflictele internaționale, etica în relaţiile 
internaţionale, etică în mass-media, etică politică, etică socială, etica cercetării şi, fireşte, 
etica academică. 

Etica academică se încadrează, așadar, în genul eticilor profesionale şi, cum 
arătam, este o specie a eticii aplicate specializată pe analize ale comportamentelor 
agenţilor şi pacienţilor morali care fac parte din instituțiile de învățământ și de cercetare: 
profesori, studenţi, elevi, cercetători, personal administrativ, personal auxiliar etc. 

Acest domeniul de analiză interdisciplinară şi, deopotrivă, de acțiune 
instituțională, cum vom remarca, este şi el un produs al culturii universitare americane, 
fiind un răspuns la presiunile multiculturalismului, a generalizării corectitudinii politice 
şi, nu în ultimul rând, a prefacerilor interne ale acestor universități care au devenit 
puternice centre de cercetare, dar şi instituţii care produc profituri financiare imense. 
Cum se ştie, în SUA locuiesc mari comunități care aparțin unor culturi distincte şi care 
doresc să-și păstreze şi să-şi promoveze propriile valori şi identitatea etnică şi religioasă. 
De pildă, americanii proveniţi din Mexic ori din alte țări ale Americii de Sud, au creat o 
aşa numita cultură Chicano menită să conserve limba spaniolă, împreună cu valorile 
etnice şi religioase diferite de cele anglo-saxone, cu care se află într-un dialog constant. 
Pe de altă parte, mișcările generate de către afro-americani pentru cucerirea de drepturi 
similare albilor ori lărgirea acestor drepturi prin mecanisme instituționale de discriminare 
pozitivă au produs, de asemenea, o presiunea socio-politică semnificativă asupra 


universităților. Pe de altă parte, generalizarea corectitudinii politice (political 

correctness), respectiv identificarea și înlocuirea unor termeni şi expresii din limbajul 
obişnuit care aduc atingere demnităţii unor grupuri etnice defavorizate social ori a 
anumitor orientări religioase sau sexuale cu cuvinte neutre, au avut un mare impact şi în 
viaţa universitară americană. În sfârşit, transformarea învăţământului universitar 
american într-o forță imensă de cercetare, concurenţa dintre universității pentru granturi, 
creşterea taxelor şi a creditelor educaționale au condus la o creştere a gradului de 
complexitate a raporturilor morale dintre toți factorii implicaţi în învăţământ şi educaţie”. 

Prin urmare, multiculturalismul, dialogul dintre valorile morale pluraliste legate 
de etnie, sex, orientare religioasă, atmosfera concurențială dintre agenţii şi pacienţii 
morali din universităţi, actele imorale de genul celor legate de fraudarea examenelor prin 
plagiat, hărţuirea sexuală, agresivitatea verbală sau conflictul de interese au condus la 
înfiinţarea unor birouri sau comisii de etică, la producerea de coduri etice şi, ca un 
corolar, la formarea de specialiștii cu expertiză interdisciplinară. 

Experiența americană în chestiuni de etică academică a fost preluată şi de marile 
universităţii din Europa şi extinsă apoi în toate ţările care fac parte din Uniunea 
Europeană, odată cu implementarea Procesului Bologna şi a producerii și consolidării 
Spaţiului European al Învățământului Superior. 

Cum arată Emanuel Socaciu atunci când vorbim despre etica în învățământul 
superior trebuie să face distincţia dintre „etica academică” (academic ethics) care se 
referă în mod riguros la cercetările teoretice ale „eticienilor”, respectiv a profesioniştilor 
domeniului eticii, „etica în mediul academic” (ethics in academia) care desemnează 
activitatea de cercetare şi implementare a unor norme şi coduri etice, în instituţiile de 
învăţământ (organizații cu profil educaţional) şi managementul etic în organizații, ce are 
în vedere constituirea unei „infrastructuri etice”, birou de etică, comisii de etică, auditul 
etic, hotline etic etc. 28 

Care este scopul acestor preocupări de etică în mediul universitar-academic? 
Prevenţia etică este răspunsul simplu la această întrebare. Comportamentele imorale 
prezente în mediul universitar, plagiatul, mita, hărţuirea sexuală, agresiunea verbală şi 


lipsa de respect, nepotismul și conflictul de interese, cadourile şi favoritismele pot fi 





21 Valentin Mureșan, Managementul eticii în organizaţii, op. cit. pp. 11-28. 
28 Emanuel Socaciu, Fundamente ale eticii academice, în vol. Deontologie academică, coordonator Liviu 
Papadima, Editura Universităţii din Bucureşti, 2017, pp. 10-11. 

prevenite prin educaţie sistematică şi printr-o acţiune etică instituțională coerentă şi 
consistentă. 

Prin urmare, când vorbim despre etica universitară trebuie să avem în vedere două 
componente intim corelate între ele. 

Prima componentă este legată de educaţia morală ce are în vedere producerea de 
habitus-uri comportamentale morale. Cu alte cuvinte agenții şi pacienții care sunt 
conectaţi la viaţa universitară respectă normele morale pentru că acționează din conștiință 
morală, din datorie și respect față de valorile şi normele morale, şi nu de frica 
sancţiunilor morale. Acest aspect, de internalizare în conştiinţă a valorilor morale care 
reglementează viaţa universitară şi de acțiune morală din convingere se numeşte 
integritate morală. În consecinţă, etica universitară tinde spre cultivarea acestui model al 
integrităţii prin cursuri de etică şi workshop-uri formative menite să producă o etică a 
convingerii. 

A doua componentă a eticii academice este deontologia academică, ce vizează 
obligaţia morală de respectare a prevederilor cuprinse explicit în Codurile de etică 
specifice. Aceste coduri de etică sunt documente care formulează într-un ansamblu 
coerent principiile, valorile, normele şi sancțiunile etice, pe care agenții și pacienții 
implicaţi în viaţa academică trebuie să le respecte. Aspectul deontologic trebuie să 
producă un comportament moral de conformitate, indiferent de opiniile şi convingerile 
personale morale ale agenţilor şi pacienţilor conectaţi la viaţa academică. Aspectul 
deontologic al eticii universitare are în vedere producerea unei etici a conformităţii 
procedurale menit să asigure comportamente previzibile moral pentru toţii actorii 
implicaţi în activităţile universitare. 

Pentru a înțelege mai bine modul în care aceste două componente diferite, dar 
complementare, ale eticii academice sunt intercorelate într-un sistem autonom de etică 
aplicată pe cazul UNArte, trebuie facem un scurt ocol în istoria marilor doctrine etice, 
pentru a vedea cum au gândit marii filosofi eticieni raportul dintre integritate şi 
conformitate de-al lungul istoriei gândirii reflexive europene. Vom privi apoi, etica 
universitară, în următoarele cursuri, atât din „interior”, cât şi din „exterior”. Simplu spus, 
vom analiza mai întâi, etica universitară „dinăuntru” conștiinței morale, a componentei 


subiective a eticii pentru a înțelege mai bine modelul integrității în acţiunile etice actuale 

din UNArte. Apoi, într-un al doilea pas, vom privi etica universitară „din afară”, 
respectiv din perspectiva deontologiei și a sistemelor de prescripţii morale cuprinse în 
codurile de etică. Pe scurt, vom parcurge două itinerarii complementare: de la conştiinţa 
morală la obligaţii şi de la obligaţii la conştiinţa morală. În acest context firește că ne 
vom ocupa de aspectele etice ale unei dezbateri civilizare şi de principala suferința 
morală, ruşinea, pe care o trăiesc în propria lor conştiinţă morală cei care dezaprobă 


propriile comportamente imorale. 

Capitolul 3 
Sentimentele morale şi dezvoltarea conştiinţei morale 


(CORNEL-FLORIN MORARU) 


După cum am argumentat în cursurile trecute, etica academică este o ramură a 
eticii aplicate care are două componente principale. Prima, deontologia academică, 
vizează respectarea codurilor şi normelor de etică specifice lumii academice, pe când cea 
de-a doua, anume integritatea academică, vizează internalizarea valorilor etice cardinale 
şi dezvoltarea unui comportament etic habitual. Cu alte cuvinte, prima componentă 
vizează asigurarea respectării normelor etice de frica sancţiunilor şi a oprobiului public, 
pe când cea de-a doua vizează dezvoltarea unei conștiințe etice şi unor sentimente etice 
autentice. 

Primul lucru pe care-l putem observa privitor la aceste două componente este 
faptul că ele nu vin, de obicei, la pachet. Chiar dacă marea majoritate a oamenilor se 
feresc zi de zi să facă lucruri reprobabile din punct de vedere etic pentru a-şi menţine 
imaginea de oameni corecți și cinstiți în fața prietenilor şi cunoştinţelor, asta nu implică 
în mod automat și faptul că ei au o integritate morală autentică. Să luăm un exemplu 
simplu: plagiatul referatelor în mediul universitar. Dacă majoritatea studenţilor se feresc 
să copieze referate de frica sancţiunilor administrative prevăzute în regulamentele 
universitare, acest lucru nu implică şi faptul că ei, în condiţiile în care şansele de a fi 
prinşi şi sancționați ar fi minime, nu ar apela la o astfel de „scurtătură”. Ce anume 
garantează integritatea morală în afara sancţiunilor şi oprobiului public? Este 
comportamentul etic doar un comportament „de conformitate” cu un anumit cod? Cum 
este posibilă integritatea morală autentică? 

În paginile următoare vom urmări modul în care aceste două componente ale eticii 
academice se articulează reciproc şi, respectiv, modul în care se dezvoltă conştiinţa 


morală autentică. In vederea acestui lucru, va trebui mai întâi să vedem care sunt 





2 Tinem să atragem atenţia asupra faptului că, deşi problema conștiinței este o problemă specifică 
modernităţii şi implică un limbaj specific filosofiei moderne, în vederea unei simplificări didactice a 
problemei, ne vom referi prin termenul de „conștiință morală” şi la contexte antice sau medievale. Cititorul 
trebuie însă să ia această echivalare cum grano salis, deoarece ea poate duce la o gândire anacronică. 

resorturile intime şi mecanismele principale prin care deontologia ne constrânge la un 
comportament moral de conformitate. Ulterior, vom putea vedea cum aceste mecanisme 
pot fi deturnate, astfel încât acţiunea în conformitate cu datoria să se transforme în 


acțiune din datorie, bazată pe habitusuri morale bine formate. 


1. Omul ca ființă socială și imaginea publică 

Este un loc comun al filosofiei, încă din Antichitate, faptul că omul este o 
viețuitoare socială (zoon politikon*0), ale cărui comportamente sunt născute pornind de la 
cutumele societăţii în care trăieşte, la început prin imitație“, iar ulterior prin 
conştientizare şi internalizare. Prin urmare, pare că drumul către conştiinţa morală începe 
cu imitaţia exterioară şi oarecum mecanică a comportamentelor general acceptate de 
societate (a cutumelor sociale) şi sfârşeşte, după ani şi ani de exercițiu moral, în formarea 
unor obişnuințe, impulsuri şi reacţii etice care formează ceea ce am putea numi 
„caracter”. Aşadar, formarea caracterului porneşte de la imitația exterioară a 
comportamentelor morale, trece prin raționalizarea normelor morale şi exercițiul deciziei 
morale, ajungând, în final, la niște abilităţi instinctuale, la nişte habitusuri morale a căror 
internalizare este, în cazul ideal, completă. Tocmai de aceea, caracterul este un fel de 
natură secundă sculptată de existenţa socială a omului ca agent și pacient moral. 

Aşa stând lucrurile, etica este, atunci când o înțelegem în cheie grecească, tocmai 
meşteşugul sau arta (techne) formării unui caracter (ēthos) nobil sau bun, iar modurile în 
care se poate face acest lucru sunt două: fie ascultând de sfaturile celorlalți, fie luând 
decizii pe baza propriei gândiri şi a propriilor habitualităţi etice. Aşadar, distincția pe care 
o facem între cele două laturi ale eticii academice nu este nici una nouă, nici originală. Ea 
exista deja în Antichitatea grecească, ba chiar dinainte de perioada clasică. 


Dacă ar fi să coborâm pe firul istoriei, putem găsi mărturii ale unei astfel de 


distincții cel puţin din timpurile lui Hesiod, unul dintre cei mai importanți poeți ai 





30 Aristotel, Politica, 1253a. 

31 În Poetica sa, Aristotel spune explicit că omul se diferenţiază de alte viețuitoare prin faptul că este „cel 
mai imitativ” şi că „îşi constituie primele învățături prin imitare” (Cf. Aristotel, Poetica, 1448b). Printre 
aceste „prime învățături” se numără, poate chiar într-un mod privilegiat, învățăturile morale şi atingerea 
virtuţii, lucru ce nu poate fi făcut, în viziunea filosofului grec, decât într-un cadru social deoarece „simțul 
dreptăţii”, un element fundamental al oricărei etici, este unul prin excelenţă social (Cf. Aristotel, Politica, 
1253a). 

grecilor care a trăit și scris în sec. VIII-VII î.Hr. şi care, în poemul său didactic intitulat 


Munci și zile (Erga kai Hemerai) scrie următoarele versuri: 


Cel ce gândește toate cu propria minte, acela este întru-totul nobil, 
Spunând că sunt mai bune cele ce decurg de aici și vizează un scop. 
Bun e şi acela care se încrede în sfaturile bune; 

Dar cel care nici nu gândeşte singur, 

nici nu primeşte în cuget cele auzite de la alții 


acela este un om bun de nimic“? 


Aşa stând lucrurile, putem pleca de la ideea că prima etapă în dezvoltarea morală 
a cuiva este una prin care moralitatea este impusă din exterior, prin „sfaturi bune” şi prin 
presiune socială. Această „etică exterioară” duce la un comportament de conformitate cu 
cutumele şi normele societăţii în care individul trăieşte sau a grupului social din care 
acesta face parte. Dar această presiune din partea societăţii are, la rândul ei, două 
modalităţi de manifestare sau două seturi de „„mecanisme”, unele recompensatorii şi 
altele coercitive. 

Pe de o parte, sunt încurajate acţiunile dezirabile (adică conforme cu normele 
etice implicite) prin acordarea de laude, premii şi tot felul de beneficii celor care le 
îndeplinesc. Pe de altă parte însă, sunt descurajate acțiunile imorale prin oprobiul public 
ŞI, în genere, prin ceea ce am putea numi „prejudicii de imagine publică” aduse agentului 
imoral de către societate. În mod firesc, scopul fiecărui individ cât şi al societăţii în 
genere, este acela de a le minimiza pe primele şi de a le maximiza pe cele din urmă. 

Aici apare, așadar, problema aşa-numitei imagini publice, care a fost o temă de 
dezbatere aprinsă a filosofilor încă din vremea lui Socrate şi Platon şi pe care o vom trata 
în cursul cu numărul cinci. Pentru moment însă, să observăm că, dacă societatea judecă 
faptele după imaginea pe care cineva o are în societate, este posibil ca aceste 
comportamente de conformitate cu cutumele să nu fie dintr-o conștiință morală 


autentică, ci din dorinţa de succes, de atenţie și de recunoaştere publică, dorință care 


32 Hesiod, Munci și zile, 293-297. În original, ceea ce am tradus prin „om bun de nimic” este o echivalare a 
expresiei grecești achresios aner, care înseamnă „bărbat inutil”. 

poate predispune la un comportament ipocrit sau duplicitar*?. Întrucât imaginea publică 
este construită pe aparenţe, pe modul în care vedem din exterior comportamentul unui 
om, fără să cunoaștem trăirile şi raționamentele sale interioare, se ridică o întrebare etică 
fundamentală: cum putem decide dacă o persoană care ne pare morală are în mod 
autentic o conştiinţă morală? 

Răspunsul la această întrebare nu este unul simplu, însă putem fi siguri că 
moralitatea nu rezidă în elementele de suprafață — în impresiile pe care le avem despre 
cineva sau în zvonurile pe care le auzim despre acea persoană —, ci în ceva mai adânc ce 
se poate reflecta, mai întâi, la nivel afectiv. Există o diferență fundamentală între trăirile 
celui preocupat doar de propria imagine şi trăirile celui ce şi-a interiorizat normele etice 


ca habitusuri. 


2. De la frică la ruşine şi vină — formarea conștiinței etice 

Faptul că am preferat ca în analiza modului în care conştiinţa morală se formează 
am plecat de la nişte trăiri (afecte, emoții sau sentimente“) nu este deloc întâmplătoare. 
Deşi filosofii moderni au gândit dintotdeauna ideea de conştiinţă (cogito) în special într- 
un mod raţionalist şi cognitivist, niciodată nu s-a putut vorbi despre conștiință, fără 
implicarea unui anumit afect. Dacă vorbim despre conștiința filosofică, de exemplu, acest 
afect este, în Antichitate, uimirea“, în Evul Mediu, credința“ și, în Modernitate, 
îndoiala“. Chiar şi în descrierile neuroştiinţifice moderne, conştiinţa este legată mai 


degrabă de afectivitate decât de ceea ce noi numim rațiune. De exemplu, Antonio 





33 Este interesant de observat faptul că românescul ipocrit este un cuvânt cu originea grecească care ne 
spune multe despre modul în care grecii se raportau la „imaginea publică”. Hypocrites însemna, în greacă, 
„actor”. Or, actorul este, prin definiţie, duplicitar. El joacă un rol, întruchipează un personaj, expune nişte 
aparenţe care fac ca adevăratul său caracter să rămână întotdeauna ascuns în spatele unor măşti. 

În contextul de față nu considerăm necesară distingerea conceptuală a acestor termeni. Pentru cei 
interesaţi însă de o astfel de distincţie, v. Constantin Aslam, Cornel-Florin Moraru, Curs de filosofia trăirii 
estetice, vol. I, cap. II, 2. 

35 Platon, Theaitetos, 155d. 

3 „În acest fel se crede şi se învaţă — ceea ce este lucrul principal pentru mântuirea neamului omenesc — că 
acelaşi lucru este filosofia, adică iubirea de înţelepciune, şi credinţa, întrucât cei a căror învăţătură noi o 
apreciem participă împreună cu noi la ceremoniile religioase” (Augustin, Despre adevărata religie, 
traducere din latină de Cristian Bejan, Studiu introductiv şi note de Alin Tat, Control ştiinţific al traducerii 
de Lucia Wald, Bucureşti, Humanitas, 2007, I, V, 8 (p. 45 a ediţiei românești). 

37 „Dar ce sunt, prin urmare? Un lucru ce cugetă. Ce este acesta ? Unul ce se îndoiește, înţelege, afirmă, 
neagă, vroieşte, nu vroieşte, totdeodată imaginează şi simte” (René Descartes, Meditaţii despre filosofie 
primă în René Descartes, Reguli de îndrumare a minţii. Meditaţii despre filosofia primă, Traducere din 
latină şi monografia „Viaţa lui René Descartes de Constantin Noica, Bucureşti, Humanitas, 2004, p. 270). 

Damasio, care definește conștiința ca un fel de „capacitate fenomenală de a avea o minte 
dotată cu un deţinător, un protagonist al existenţei tale, un sine care să cerceteze lumea 
interioară și pe cea din jur, un agent gata, pare-se, de acţiune”s€ , ţine să adauge imediat şi 
faptul că ceea ce numim conştiinţă este, de fapt, „o simtire ataşată experienței eului 
conectat”. 

Din toate acestea putem să tragem, pentru moment, două concluzii esențiale: în 
primul rând, conştiinţa în genere începe ca un sentiment şi este, ulterior, raționalizată şi 
analizată de facultăţile noastre cognitive; în al doilea rând, nu putem vorbi despre 
conştiinţă fără ego. Aşadar, de fiecare dată când vorbim despre conştiinţă, experienţa 
noastră interioară ne arată că există un eu care crede gândeşte, care voieşte, care înțelege, 
care afirmă, care neagă, dar care, mai înainte de toate acestea, simte. Mai mult decât atât, 
acest ego este un fenomen specific uman care n-a mai fost atestat la nici o altă vietate 
cunoscută de noi, cel puţin nu în sensul plin şi complex pe care-l vedem manifestându-se 
la oameni. Este adevărat că biologii vorbesc şi la alte vietăţi despre un fel de protosine, 


însă acesta este doar „cel care prefigurează viitorul sine” 


„un sine rudimentar şi încă 
nedezvoltat. Faptul că putem găsi un astfel de protosine și la alte animale, este dovedit de 
faptul că „sediul” acestuia este localizat „sub cortexul cerebral, într-o regiune cunoscută 
ca segment superior al trunchiului cerebral”“!, care este „o parte veche a creierului 
comună cu alte specii”?. 

Deşi observăm anumite comportamente morale și la alte animale dotate cu un 
astfel de protosine, cum ar fi primatele bonobo“, din perspectiva umană centrată pe 
raționarea morală şi pe procesul de luare a deciziilor, protosinele nu este o structură 
morală în sensul tare al cuvântului. Tocmai de aceea, când vorbim despre „conştiinţa 
morală”, ca şi despre orice alt tip de conştiinţă, este util să facem distincția dintre 

=» 


„conştiinţă” și „conştiență”. Spre deosebire de conștiență, care este simpla observare a 


fenomenelor exterioare şi care este împărtăşită de oameni cu o sumedenie de alte 





38 Antonio Damasio, Sinele. Construirea creierului conştient, traducere din engleză de Doina Lică, 
București, Humanitas, 2016, p. 11 

3 Ibidem, p. 12. 

+0 Ibidem, p. 30. 

^ Ibidem. 

+ Ibidem. 

43 Frans DeWaal, Bonobo și ateul. În căutarea umanismului printre primate, traducere din engleză de Ioana 
Miruna Voiculescu, Bucureşti, Humanitas, 2017 

viețuitoare, conştiinţa specific umană implică raportarea la sine din perspectiva unui 
anumit set de idei sau valori ale eului. Conştiinţa umană există într-un întreg mediu de 
idealuri, sensuri, semnificații şi concepte care formează ceea ce filosofii numesc „lume”. 
În acest context, valorile servesc ca niște „puncte de fugă”, nişte axe de orientare atât în 
raportarea la sine a eului, cât și în raportarea la ceilalți. Acesta este şi motivul pentru care, 
în condiţiile în care conștiința se clădeşte pe o temelie afectivă, ne putem aştepta ca 
diverse atitudini morale sau diverse nivele de dezvoltare a conştiinţei morale să fie, şi ele, 
însoțite de emoţii sau sentimente diferite. 

Prin urmare, când vorbim despre dezvoltarea conştiinţei morale, trebuie să vedem 
stadiile acestei dezvoltări în funcţie de sentimentele sau emoțiile resimţite de „eul moral” 
ŞI, respectiv, în funcţie de raportarea la sine prin prisma unor valori. Să pornim de la cea 
din urmă problemă deoarece este astfel putem integra conștiința morală în multitudinea 
celorlalte moduri ale conştiinţei. 

În genere, este acceptată ideea că conștiința morală este raportarea generică la o 
acțiune (fie personală, fie a altcuiva) prin prisma ideii de Bine. Cu alte cuvinte, când vrem 
să vedem dacă cineva a luat o decizie morală sau nu, ne întrebăm dacă el a făcut bine 
ceea ce a făcut. După cum vom vedea în cursul următor, diversele sensuri ale „acţiunii 
bune” sunt definite în mod diferit în funcție de teoria etică la care apelăm şi, tocmai de 
aceea, nu ne vom opri aici asupra acestei chestiuni. Ceea ce trebuie să observăm este însă 
faptul că, dacă înlocuim valoarea binelui cu alte valori, vom obţine un alt tip de 
conştiinţă. De exemplu, dacă ne raportăm din perspectiva Frumosului la un anumit 
obiect, atunci obținem o conștiință estetică, iar dacă ne raportăm din perspectiva 
adevărului obținem o conștiință epistemologică. 

Întrucât Adevărul, Binele şi Frumosul sunt cele trei mari valori cardinale despre 
care filosofii au vorbit încă din Antichitate, cele trei tipuri de conştiinţă cărora ele îi dau 
naștere sunt principalele ipostaze ale conștiinței umane. De aici nu ar trebui însă să se 
înţeleagă că ele sunt şi singurele. În raportarea noastră la lume, putem amesteca valori şi 
forma moduri derivate ale conștiinței, cum ar fi conștiința religioasă, de exemplu, care 
are în vedere toate cele trei valori enumerate și este o configuraţie aparte a conştiinţei 


clădită pe sentimentul fundamental al credinței. 

Prin urmare, există mai multe tipuri de conştiinţă, dintre care se manifestă prin 
anumite sentimente și vizează o anumită valoare cardinală. Cele trei sentimente despre 
menţionate în titlul acestei secțiuni — frica, ruşinea şi vina — sunt tot atâtea moduri de 
raportare la neconformitatea cu idealul Binelui. Lor li se pot alătura alte sentimente, 
aferente conformităţii cu idealul Binelui, cum ar fi mândria, cinstea sau liniştea 
sufletească (împăcarea cu sine). Toate acestea, luate împreună, formează un fel de 
context afectiv în care ceva de genul conștiinței morale poate lua naştere. În cele ce 
urmează, ne vom concentra asupra primei serii de sentimente, deoarece, odată clarificate 
acestea, celelalte pot fi lesne de înţeles. 

În primul rând, frica de pedeapsă este, încă din morala creștină, văzută ca primul 
şi cel mai inautentic izvor al moralității. Se întâmplă astfel deoarece, după cum arată 
analizele filosofice contemporane, frica vizează „o fiinţare întâlnită intramundan”", adică 
o fiinţare din lumea înconjurătoare, resimţită ca ceva exterior propriului nostru sine. Ne 
poate fi frică de lucruri, de vietăți, de situaţii sau de alți oameni, dar niciodată de noi 
înşine. Frica de noi înşine este doar o metaforă care se referă mai degrabă la momentele 
în care „ne ieşim din fire” şi „nu mai suntem în apele noastre”, adică ne raportăm la noi 
înşine ca la altcineva, ca la un străin în ale cărui reacţii nu ne regăsim. Tocmai de aceea, 
ea nu este, propriu-zis, o „frică de sine”, ci o frică de derapajele noastre de la propriul 
nostru caracter şi, în fond, de la propriul nostru sine. 

Foarte important este însă faptul că, oricum am gândi frica, ea este o reacție la 
ceva ce este privit ca fiind amenințător“, nu ca ceva ce este privit ca fiind incorect din 
punct de vedere moral. Când ne latră un câine, nu ne gândim, de obicei, că face un lucru 
imoral, deoarece suntem prea preocupați să ne ferim de mușcături. La fel și atunci când 
suntem atacați de un tâlhar pe stradă. Primul nostru instinct este să eliminăm ameninţarea 
pe care el o întruchipează (fie prin fugă, fie prin ripostă), nu să-i ţinem o prelegere despre 
etică în speranţa că va fi ruşinat de faptele sale și ne va lăsa în pace. Frica de oprobiul 
public, prin urmare, nu este un sentiment moral popriu-zis, cât mai degrabă un sentiment 
menit să conserve starea sau statutul nostru actual. Ne este frică de oprobiul public 


tocmai pentru că el vine, de obicei, şi cu o degradare a statutului social, pe care o vedem 





4 Martin Heidegger, Fiinţă şi timp, traducere din limba germană de Gabriel Liiceanu și Cătălin Cioabă, 
București, Humanitas, 2003, p. 192. 
45 Ibidem. 

ca o „ameninţare” la propria noastră bunăstare, nu neapărat pentru că am conștientiza 
faptul că ceea ce am făcut să merităm o astfel de decădere în ochii celorlalți ar fi imoral. 

Norocul nostru este că doar în cazuri foarte rare şi, aş spune, patologice, frica de 
oprobiul public se manifestă ca frică pură, în lipsa rușinii, care este văzută de sociologi 
ca o „emoție socială primordială”"6. Abia ruşinea are un rol activ în moralitate tocmai 
pentru că este „conştiinţa de sine că eşti văzut sau poţi fi văzut de alţii cu ochi 
nemăgulitori”“”. Cu alte cuvinte, spre deosebire de frică, ruşinea, deşi este tot orientată 
spre exterior, spre contextul social, implică şi o evaluare a propriilor acţiuni, o conștiință 
morală de sine. Tocmai de aceea, rușinea este o a doua etapă în dezvoltarea conștiinței 
morale și se construieşte pe baza fricii de oprobiul public. În lipsa acestei frici, ruşinea 
este imposibilă, dar prezenţa fricii nu garantează și prezența ruginii. 

În fine, dincolo de ruşine, mai există sentimentul vinovăţiei, care este semnul unei 
conştiinţe morale mature. Se întâmplă astfel deoarece „rușinea este legată de expunerea 
publică, în timp ce vinovăția este un sentiment mai «privat», determinat de examinarea 
intimă a propriilor comportamente în discordanţă cu norme şi valori internalizate”*. Dar 
ceastă internalizare a normelor şi valorilor este tocmai ceea ce am numit integritate. 
Astfel, primele două etape în dezvoltarea conştiinţei morale, manifestate la nivel afectiv 
prin frică de pedeapsă şi ruşine, pot fi văzute ca două etape ale componentei deontologice 
a eticii academice, pe când cea din urmă poate fi văzută ca o unică etapă a componentei 
integrităţii. 

Pe aceste sentimente morale au fost construite de-a lungul istoriei omenirii 
diversele cutume morale ale societăților. Tocmai de aceea, ele se reflectă adesea și în 
sistemele juridice sau concepţia despre dreptate a popoarelor, motiv pentru care se 
vorbește despre „cultură a ruşinii” şi „cultură a vinovăţiei”. Mai mult decât atât, aceste 


două tipuri de culturi sunt văzute adesea ca etape în evoluţia unei anumite culturi. In 


46 Septimiu Chelcea (coord.), Rușinea și vinovăția în spațiul public. Pentru o sociologie a emoțiilor, 
Bucureşti, Humanitas, 2008, p. 207 — Merită menționat faptul că analiza sociologică nu coincide totdeauna 
cu analiza filosofică a emoţiilor, tocmai de aceea, cititorul atent poate observa diferenţe între aceste două 
viziuni teoretice. 

+7 Greenwald & Herder, Domains of Shame. Evolutionary, Cultural, and Psychoterapeutic aspects in P. 
Gilbert şi B. Andrews (eds.), Shame. Interpersonal Behaviour, Psychopathology, and Culture, Oxford, 
Oxford University Press, 1998, p. 226 

48 Septimiu Chelcea (coord.), Rușinea şi vinovăția în spațiul public. Pentru o sociologie a emoțiilor, ed. 
cit., p. 200. 

această reprezentare sociologică, culturile evoluează ca şi indivizii, trecând, din punct de 
vedere juridic, prin valorizarea treptată a sentimentelor morale despre care am vorbit. 
Pentru a ne limita doar la cazul culturii grecești, de unde provine civilizaţia occidentală, 
s-a vorbit despre o trecere de la o cultură a rușinii la una a vinii, care a fost începută încă 
din epoca arhaică și era deja consolidată în epoca clasică a Antichității greceşti, cu 
repercusiunii în toate domeniile acestei culturi”. O astfel de „cultură a ruşinii” avea să fie 
promovată şi de etica creştină, o etică care doar în stadiile sale incipiente sau în tratările 
naive vorbeşte despre „frica de Dumnezeu”, accentul punându-se pe dezvoltarea unei 
integrităţi morale în conformitate cu normele etice și ascetice ale creștinismului. 

Vedem astfel că nu toate sentimentele morale sunt la fel şi că există, la limită, o 
infinitate de grade ale moralității despre care putem vorbi. În același timp însă, nu ar 
trebui să privim aceste trepte ca pe nişte „salturi” bruşte în calitatea conștiinței morale. 
De la pura frică de pedeapsă, care am văzut că apare foarte rar în această stare, până la 
conştiinţa morală matură se întinde tot spectrul acţiunilor morale ale omului şi, tocmai de 
aceea, nu trebuie să ne lăsăm seduşi de tendinţa de a supra-simplifica problema. Din 
contră, ar trebui să vorbim probabil despre grade în care cele trei afecte se combină 
reciproc în conștiința unui individ decât despre „etape” bine delimitate ale conștiinței 
morale. Cu alte cuvinte, cel mai adesea frica de pedeapsă este însoțită, în grade diferite, 
de rușine, la fel cum ruşinea poate fi însoţită de sentimente de vinovăţie. 

Problema cu aceste sentimente morale este însă aceea că ele nu pot fi niciodată 
cuantificate şi nu pot sta garanţie corectitudinea unei judecăți morale. Una este să avem 
intuiții morale bune şi alta este să luăm decizii etice. Tocmai de aceea, filosofii au avut 
ambiția, încă din Grecia Antică, să gândească diverse teorii filosofice care să întemeieze 
ceea ce numim moralitate. Prin urmare, teoriile filosofice de care ne vom ocupa în cursul 
următor trebuie văzute mai degrabă ca nişte raționalizări ale sentimentelor morale 
primordiale, menite să ne pună la dispoziţie nişte instrumente de decizie mai mult sau mai 
puţin sigure pentru judecăţile noastre morale. Tocmai de aceea, cele patru teorii despre 


care vom vorbi înglobează atât cele trei etape formale ale dezvoltării conştiinţei morale 





19 O analiză ce poate fi citită cu folos în acest sens este E. R. Dodds, Grecii și iraționalul, ediţia a II-a, 
traducere de Catrinel Pleşu, Prefaţă de Petru Creția, Polirom, lași, 1998, cap. II: De la cultura ruginii la 
cultura vinovăţiei. 

despre pe care le-am expus în acest capitol, cât şi cele două componente fundamentale ale 


eticii academice, fiind foarte utile în înțelegerea acestui domeniu. 

Capitolul 3 
Mari teorii etice din istoria filosofiei. 
Etica virtuţii, deontologismul, utilitarismul şi prescriptivismul universal 


(CORNEL-FLORIN MORARU) 


1. Etică şi societate. Coordonate social istorice ale teoriilor etice 

Privind la modurile în care oamenii şi-au justificat de-a lungul timpului deciziile 
etice din punct de vedere rațional, observăm o gamă foarte largă de comportamente care 
astăzi ne par a fi profund ne-etice, însă erau văzute ca adevărate virtuți în alte timpuri. Un 
exemplu foarte bun este acela al piraţilor. Pentru conştiinţa modernă, trecând peste 
farmecul exotic al poveştilor cu pirați din Caraibe, orice act de piraterie este profund 
imoral deoarece este încadrat la ceea ce numim „tâlhărie”, adică însuşirea ilegitimă de 
bunuri străine prin amenințări sau acte de violenţă. Nu același lucru este valabil, însă, în 
societatea greacă arhaică. 

Încă din Iliada și Odysseia, pirateria era văzută ca un act moral, ca o virtute și ca o 
profesie nobilă. Acest sens s-a pierdut însă cu timpul, astfel încât, în epoca alexandrină, 
găsim manuscrise ale poemelor homerice care au scolii ce atrag atenţia asupra 
caracterului istoric al cutumelor morale: „Pare-se că, pentru cei din vechime, pirateria 
nu era ceva blamabil, lucru spus şi de Tucidide”, spune scoliastul anonim“. Şi pentru că 
i-am amintit numele să amintim şi mărturia lui Tucidide despre piraterie, care este 
revelatorie pentru atitudinea față de această îndeletnicire în societatea greacă: 

„Și într-adevăr, în trecutul îndepărtat, elenii şi barbarii, care locuiau pe 
continent, lângă ţărmul mării şi pe insule, după ce au început să treacă, din ce în ce mai 
mult, cu corăbiile unii pe la alții, s-au dedat pirateriei, sub conducerea unor oameni 
foarte puternici, atât pentru propriul lor câștig, cât şi pentru a-și procura hrana celor 
slabi; apoi năpustindu-se asupra unor cetăţi neîntărite, și care aveau locuitorii aşezaţi 


prin sate, le prădau şi de aici îşi procurau cea mai mare parte a hranei necesare, fără ca 


această îndeletnicire să le atragă necinste, ci, dimpotrivă, le aducea o oarecare faimă 





(doxa) (subl. n.). (2) Acest lucru îl vădesc şi acum unii dintre locuitorii de pe continent, 





50 Profir, Quaestionum Homericum ad Odysseam perinentium reliquiae, (Scol. H.T.Q. ad Od. 3). 

pentru care este o fală să practice această îndeletnicire cu îndemânare; [il vădesc] şi 
vechii poeţi, când pun, peste tot, la fel, pe cei care navighează să întrebe pe cei întâlniți 
dacă sunt pirați, socotind că nici aceia, pe care-i întreabă, nu dispreţuiesc această 
îndeletnicire, nici aceia, care doresc să afle, nu întreabă spre a-i batjocori. "5! 

Prin urmare, dezvoltarea „teoriilor etice” sau a argumentărilor raţionale privitoare 
la probleme de etică, trebuie privită în context — pe de o parte, ca un fapt social și, pe de 
alta, ca unul istoric. Lucrurile stau astfel deoarece etica este o disciplină care vizează 
omul în contextul său social și în interacţiunea cu alţii, nu în singurătate căminului său 
privat. Să ne amintim că teoriile etice sunt raționalizări ale sentimentelor morale formate 
fie prin presiune socială și frică de oprobiul public, fie prin interiorizarea valorilor 
istorice ale unei societăţi. Prin urmare, este şi firesc ca, într-un fel sau altul, ele să fie 
istorice, în măsura în care societăţile însele se nasc, se dezvoltă şi pier sub egida istoriei. 

În ceea ce priveşte latura socială, observăm că nu există o „etică absolută”, 
valabilă în orice societate, deoarece fiecare societate în parte asumă o serie de valori 
distincte care pot intra foarte uşor în conflict. Chiar şi făcând abstracție de dimensiunea 
istorică, în aceeași epocă avem conflicte între valorile fundamentale ale diferitelor 
societăți, cum ar fi, de exemplu, valorile democratic-globaliste ale societăţii occidentale 
şi cele religios-islamice ale societăţilor din Orientul Mijlociu. La nivel istoric, aceste 
diferenţe sunt, însă, mai drastice. 

După cum vom vedea, ceea ce numim „teorii etice” sunt modelate până în 
articulațiile cele mai intime de perioada istorică în care au apărut. Spre exemplu, nu 
putem concepe apariția eticii kantiene într-o altă epocă decât cea modernă, deoarece ea se 
bazează pe ideea că omul este, prin natură, o ființare rațională şi că fiecare om în parte 
merită, în virtutea raționalității sale, să fie tratat ca scop în sine şi niciodată ca mijloc 
pentru a atinge un anumit scop. Tot astfel, după cum vom vedea, nu putem concepe 
apariția eticii virtuţii într-o societate care nu are o raportare la divinitate şi o concepție 


privitoare la destin cum aveau grecii. Chiar şi cei mai laici dintre greci, cum ar fi 


5! Tucidide, Războiul peloponesiac, studiu introductiv, traducere, note şi indice de Prof. Univ. Dr. N. I. 
Barbu, Bucureşti, Editura ştiinţifică , 1966, I, 5, 1-2 (p. 149). 

Aristotel, credeau că „menirea? omului, precum şi cea mai împlinită formă de viață 
fericită este contemplarea (gr. theoria) divinității şi a realităţilor divine”. 

Aşa stând lucrurile, trebuie să urmărim principalele teorii etice ale filosofiei 
occidentale prin punerea lor în context istoric. Pentru perioada Antichității şi a Evului 
Mediu, vom urmări etica virtuţii, dezvoltată de Aristotel pe bazele eticii homerice şi, 
ulterior, preluată de Părinţii Bisericii și modificată în conformitate cu valorile creştine. 
Apoi, păşind mai departe pe firul istoriei, pentru perioada Modernităţii, vom analiza etica 
lui Immanuel Kant şi utilitarismul în forma sa dezvoltată de John Stuart Mill pe urmele 
metorului său, Jeremy Bentham. În fine, ca teorie etică specifică contemporaneității, vom 


urmări prescriptivismul universal, gândit de Richard Mervyn Hare, profesor la Oxford, o 


teorie ce constituie un fel de sinteză a celorlalte teorii deja amintite. 


2. Etica virtuţii şi calea către o viaţă fericită 

Pentru a vorbi despre etica virtuţii, trebuie, mai întâi, să determinăm sensurile 
originare ale cuvântului „virtute”, un cuvânt care pare vag și oarecum desuet în vremurile 
noastre. Ne putem da seama de prăpastia care s-a format la nivel semantic între noi şi 
antici atunci când citim textele scriitorilor clasici grec şi vedem că grecii atribuiau ideea 
de „virtute” şi lucrurilor neînsuflețite, cum ar fi, de exemplu, glia®. Mai există şi o virtute 
(sau chiar nişte virtuți) ale cailor“, ale câinilor” sau a obiectelor de gospodărie“€. Ce să 
fie oare această „virtute? a necuvântătoarelor şi a obiectelor neînsuflețite? Ce legătură 
poate avea cu moralitatea o strachină de păstrat mâncarea sau un vas plin cu vin? Oare 
mai putem înțelege ceea ce grecii numeau „virtute”? 

Filologii spun că da, doar că trebuie să ne dezvăţăm, pentru început, să legăm 
virtutea atât de strâns de moralitate. Cuvântul grecesc pentru virtute, arete, este, atunci 
când este citit etimologic, o „bună potrivire” a unui om, obiect sau viețuitoare cu natura 
sa, cu „menirea” cu care a venit pe lume, cu destinul prescris de zei. Prin urmare, arete 
nu era, la început, un termen strict etic, ci mai degrabă religios. Virtutea era, pentru greci, 


buna potrivire cu natura, armonizarea omului cu întregul din care face parte — fie el un 





5 Cf. Aristotel, Etica Nicomahică, 1178b. 
5 Cf. Tucidide, Războiul peloponesiac, I, 2. 
5 Herodot, Istorii, 3, 88. 

55 Platon, Republica, 335c. 

56 Ibidem, 601d 

„întreg social” sau un „întreg cosmic”. Platon însuşi defineşte „virtutea” ca „referindu-se 
la folosinţa în raport cu care fiecare lucru a fost produs sau născut”, făcând astfel o 
distincție între ființările naturale, care sunt născute cu o menire sau un destin, şi 
artefactele în genere, ființările produse, al căror scop este stabilit de meşteşugarul care le 
produce. 

Pornind de la această definiţie târzie ne putem da seama de ce, în poemele 
homerice, piraţii, hoţii şi tâlharii erau văzuţi, alături de războinici, nobili şi înţelepţi, ca 
„oameni virtuoşi”. Virtutea implica, în vremurile arhaice, pur și simplu urmarea vocației, 
vocație privită ca fiind întipărită de divinitate în natura noastră încă din momentul 
naşterii. Tocmai de aceea, ceea ce vom numi, în capitolul al VI-lea, „etică a vocației”, 
poate fi privită ca o specie a eticii virtuții. Conform unei astfel de gândiri, un om virtuos 
era un om care-şi urma vocaţia — fie aceea de războinic, de rege sau de artist -, care făcea 
bine acel ceva pentru care era menit încă de la naștere şi, în plus, răspundea unor „nevoi” 
sociale. 

Viziunea general acceptată a vremii era aceea că urmarea valorilor acestei etici a 
virtuții conducea către stabilitate şi prosperitate socială. Dacă fiecare şi-ar urma natura și 
ar face lucrurile la care se pricepe cel mai bine, atunci întreaga societate ar avea de 
câştigat. Aceasta este, pe scurt, viziunea etică a lui Homer, o viziune care se aseamănă în 
anumite privinţe cu etica vocaţională a artiştilor. La fel ca şi în cazul artiştilor, unde 
suntem dispuşi să trecem cu vederea anumite comportamente văzute în general ca fiind 
imorale, şi eroii homerici erau exoneraţi de la anumite judecăţi morale. 

Astfel se face că un erou cum este Ahile, a cărui menire era aceea de a apăra 


grupul social din care făcea parte prin luptă“ 


, putea să nu se supună ordinelor, să-şi 
umilească şi desfigureze adversarii, să le batjocorească trupurile neînsufleţite şi să 
adreseze cuvinte de ocară zeilor sau chiar să se lupte cu ei. Atâta timp cât Ahile lupta 
pentru ahei, el era considerat un om virtuos deoarece aceasta era menirea lui. Abia atunci 
când el refuză lupta, încep să se pună anumite probleme etice privitoare la faptul că îşi 


58 


pune mânia“ şi mândria“ în calea vocației menite de zei, nesocotind „al camarazilor 





57 Arthur Adkins, Merit and responsibility. A study in Greek Values, Oxford, Clarendon Press, 1960, p. 71 
5 Homer, Iliada, IX, 254-263 
59 Ibidem, 514. 

suflet”60 


„ adică al oştenilor săi, care vor să lupte, dar sunt obligați să-și rateze ei înşişi 
destinul prin decizia lui Ahile de a abandona lupta. Asta arată că, într-o astfel de logică, 
singurele „păcate” care se pot ivi nu sunt împotriva unui alt om şi nici măcar împotriva 
zeilor, ci împotriva vocației personale şi a vocației altora. Într-o astfel de etică 
vocațională, singurul mod în care poţi fi imoral este să-ţi neglijezi vocaţia şi să stai în 
calea exercitării vocației celor de lângă tine, deoarece în întreaga cultură greacă destinul 
este mai puternic decât orice zeitate, chiar şi decât Zeus. 

Prin urmare, putem observa că în perioada arhaică grecii aveau o morală a virtuții 
individuale, care putea fi tipologizată în funcţie de diversele roluri sociale jucate de un 
individ. Există un set de virtuţi ce trebuie posedate de un rege, altele de un profet şi altele 
de un ţăran. Cu toate acestea, în mod ciudat, Homer nu pare a fi preocupat de 
ierarhizarea acestor virtuţiS!, în „economia lumii”. Din contră, fiecare dintre aceste 
grupuri de virtuţi erau la fel de importante, de vreme ce oamenii au fost creați, prin 
natură, să fie înclinați şi clădiți pentru activităţi felurite — de la a conduce oști până la a 
lucra pământul. 

O altă consecință a acestei viziuni este aceea că discuţia despre responsabilitatea 
morală nu-şi mai are rostul. În condiţiile în care vocaţia îţi este dată prin natură, ideea de 
responsabilitate morală, aşa cum o concepem noi, dispare. Oamenii nu ajung eroi, țărani 
sau tâlhari prin propria lor decizie, ci urmându-şi menirea. Prin urmare, sunt absolviţi de 
responsabilitatea deciziei lor. Chiar şi în situații punctuale, mânia, stângăciile, injuriile 
sau alte astfel de manifestări sunt văzute ca fiind cauzate direct sau indirect de zei. Ahile 
este orbit de Are“, duhul mâniei, şi tocmai de aceea nu poate vedea imoralitatea refuzului 
său de a lupta. El este orb la faptul că, virtutea sa fiind lupta, dacă refuză lupta, rămâne 
literalmente un om de nimic. 

Pentru a înţelege această abordare, trebuie să ţinem cont că poemele homerice se 
desfăşurau într-o lume în care modelul societății era acela al micilor cetăţi guvernate de 
regi care moşteneau domnia pe linie ereditară. Într-o astfel de societate, exista o foarte 
mică posibilitate de a-ţi depăși propria condiţie. În cele mai dese cazuri, erai născut rege, 


țăran sau tâlhar şi nu aveai nimic de făcut în privința aceasta. Interesant este însă că, 





© Ibidem, 630. 
SI! Arthur Adkins, Merit and responsibility. A study in Greek Values, Oxford, Clarendon Press, 1960, p. 71 
5 Homer, Iliada, IX, 505 

secole mai târziu, Aristotel şi Platon vor feoretiza, într-un alt context social şi istoric, 
această etică arhaică a virtuții individuale (care încă funcționa la nivel de conştiinţă 
comună și în epoca clasică). Singura diferență majoră este însă aceea că ei vor fi încercat 
să o ridice la rangul de teorie filosofică a virtuţii universale. De aceea, toate elementele 
eticii homerice se regăsesc — implicit sau explicit — în etica aristotelică şi platonică a 
virtuții, cu singura diferenţă că filosofii, urmându-şi fiecare metoda de studiu proprie, a 
pus accent pe universalizarea concepției despre virtute. Această tendinţă se vede clar din 
dialogurile socratice ale lui Platon. Spre exemplu, în dialogul Menon, Platon îl înfăţişează 
pe Socrate încercând să-l convingă pe partenerul său de dialog că virtutea, în sens 
filosofic, adică ideea de virtute, trebuie să fie una singură, chiar dacă, la nivel individual, 
putem vorbi despre felurite virtuți”. 

Privind acum spre contextul social turnura în etica virtuţii era oarecum necesară și 
firească. Platon şi Aristotel trăiau deja într-o societate democratică, în care toţi cetăţenii 
aveau drepturi egale şi participau, pe rând, în mod activ la conducerea cetăţii”. Mai mult 
decât atât, elementul fundamental de reglare şi dezbatere a treburilor publice era 
discursul (fie el retoric sau filosofic-argumentativ), motiv pentru care natura însăşi a 
omului devine logos-ul, cuvânt grecesc ce înseamnă, printre altele, discurs şi rațiune. Prin 
urmare, nu se mai putea accepta o puzderie de virtuți, ci trebuia definit acel ceva, unic în 
specia sa, care-l face pe om demn de respect public. 

Trecând însă peste această diferență de context, avem aceeași viziune ca la 
Homer. Virtutea ţine, într-un fel, de natura umană, însă de această dată natura umană 
începuse să fie gândită din perspectiva raţiunii, nu ca menire divină. Oamenii erau 
raționali, iar virtutea este definită de Aristotel ca „dispoziţie habituală dobândită în mod 


voluntar, constând în măsura justă în raport cu noi, determinată de rațiune, și anume în 





6 „La fel e şi cu virtuțile. Chiar dacă sunt multe şi de tot felul, ele au, toate, o calitate comună care le face 
să fie virtuţi. Este bine ca cel care răspunde să arate ce este virtutea numai după ce s-a gândit la această 
calitate” (Platon, Menon, 72c-d). 

& Este drept că, spre deosebire de epoca noastră, în democraţia ateniană cetăţenia nu putea fi dobândită aşa 
uşor şi existau anumite categorii de oameni care erau excluse de la această demnitate. Deşi toți cetăţenii 
unei cetăți aveau drepturi egale, sclavii, precum şi străinii sau metecii (indivizi care, deşi erau stabiliți într-o 
anumită cetate, nu erau născuţi şi crescuţi acolo) nu erau consideraţi cetăţeni şi, prin urmare, nu aveau nici 
un drept civil. 

felul în care o determină posesorul înţelepciunii practice”%5. Întrucât această definiţie 
incorporează esenţa gândirii etice aristotelice, merită să ne oprim cu atenţie asupra ei. 
In primul rând, ideea de dispoziție habituală, care este văzută ca un fel de „gen 


266 


proxim”” al definiției virtuții, este gândită de Aristotel ca „ceea ce ne determină să ne 


”67 un fel de înclinație învățată de-a 


comportăm bine sau rău în ceea ce priveşte afectele 
lungul vieții de a alege ceea ce este bine pentru noi, mai degrabă decât ceea ce este 
dăunător. În acest context însă, „binele” şi „răul” nu trebuie gândite ca fiind concepte 
raționale, iar alegerea noastră nu trebuie gândită neapărat ca un proces cognitiv. Aristotel 
spune clar că „semnul distinctiv” unei decizii bune sau al unei decizii proaste este tot un 
afect, nu o concluzie rațională. „Ca semn distinctiv al deprinderilor trebuie luate în 
considerație plăcerea şi durerea ce însoțesc actele. Astfel, cel ce se abține de la plăcerile 
senzoriale şi găseşte în asta bucurie este cumpătat, pe când cel ce, abținându-se, suferă, 
este nestăpânit (...). Căci virtutea etică este legată de plăceri şi dureri; într-adevăr, 
comitem răul de dragul plăcerii, în schimb, de frica durerii nu săvârşim binele”S8. Prin 
urmare, virtutea are în primul rând de a face cu afectivitatea noastră, dar este determinată 
raţional. În întreaga Antichitate exista o presupoziție general acceptată căreia rolul 
rațiunii ar fi acela de a ţine în frâu afectele. Așadar, virtutea se învaţă, dar, odată învățată 
şi internalizată, funcţionează ca un fel de „a doua natură a noastră”. În acest sens, ideea 
de virtute poate fi asimilată ideii de integritate aşa cum am definit-o încă de la începutul 
cursului. 

În mod interesant, deşi Aristotel vorbeşte despre o formă de „înțelepciune 
practică” (sophrosyne), el vede acest habitus ca o „virtute intelectuală” (sau dianoetică) 
mai degrabă decât o „virtute morală”%. Se întâmplă astfel deoarece raţionarea morală 
apare doar ca excepţie în viaţa concretă. Noi ne comportăm instinctual moral sau imoral, 
doar în cazul „dilemelor etice” folosindu-ne de o raționare explicită. Înţelepciunea 


practică este un „calcul reflexiv” prin care se urmăreşte „atingerea supremului bine uman 





65 Aristotel, Etica Nicomahică, traducere, studiu introductiv, comentarii și index de Stella Petecel, 
Bucureşti, Editura ştiinţifică şi enciclopedică, 1988, 1106b. 

6 Valentin Mureşan, Comentariu la Etica Nicomahică, Bucureşti, Humanitas, 2006, pp. 105-129. 

© Aristotel, Etica Nicomahică, 1105b. 

68 Ibidem, 1104b. 

© Ibidem, 1141a-b. 

realizabil prin acțiune”? 


într-o situaţie în care cunoașterea individualului este mai 
importantă decât a generalului. Cu alte cuvinte, chiar dacă, în genere, a minţi este imoral, 
ne putem imagina situații în care suntem nevoiţi să mințim pentru a evita un rău mai 
mare. În acest tip de situaţii, instinctul nostru moral lasă loc înţelepciunii practice şi 
raționării etice. 

Prin urmare, în etica aristotelică avem două tipuri de virtuţi: unele etice, care 
vizează integrarea valorilor societății şi comportarea instinctuală (nereflectată) în 
conformitate cu ele; altele dianoetice, care vizează raționarea și reflecția, printre care se 
numără şi înţelepciunea practică. Aceasta din urmă însă nu trebuie văzută decât ca un 
instrument de decizie în condițiile în care habitualitățile noastre morale nu pot fi folosite, 
adică în cazul dilemelor morale, care necesită un calcul al intenţiilor în funcție de 
consecinţele prezumate. 

Cu toate acestea, la baza fiecărei dispoziţii habituale stă un „calcul” al măsurii 
juste. Întrucât etica nu este o ştiinţă exactă, noi învăţăm din propriile greşeli, din propriile 
erori de raţionare şi, cu timpul, ajungem să evităm instinctual anumite decizii care au 
consecinţe nefaste. Tocmai de aceea, virtutea este, după cum am văzut în definiția de mai 
devreme, „măsura justă în raport cu noi, determinată de rațiune, şi anume în felul în care 
o determină posesorul înţelepciunii practice”. Ceea ce încearcă, de fapt, Aristotel să facă 
în acest context este tocmai să traseze o corespondenţă între comportament moral şi 
raționament moral. În cazul primului, avem de-a face cu o integrare a valorilor morale şi 
o acțiune în consecință, în cazul celui de-al doilea, avem de-a face cu un proces reflexiv 
care conduce la alegerea unei variante de acţiune din mai multe posibile. Important este 
însă că, pentru a ajunge la dispoziţii habituale avem nevoie de deliberări repetate şi de 
internalizarea valorilor societăţii în care trăim. Prin urmare, la Aristotel, moralitatea este 
strâns legată de raționalitate, cea din urmă fiind temeiul pe care se poate clădi un caracter 
integru din punct de vedere moral. 

Într-o formă sau alta, această etică a virtuţii a supravieţuit până în zilele noastre, 


existând chiar şi la ora actuală mai multe orientări ce se revendică de la tradiția „eticii 





70 Ibidem, 1141b. 

virtuţii””!. Dacă luăm exemplul eticii creştine, şi ea se centrează în jurul ideii de virtute, 
numai că acum primul plan îl au așa-numitele „virtuţi cardinale creștine” (credinţa, 
nădejdea și iubirea'?). Nu degeaba, de-a lungul întregului Ev Mediu, Aristotel era numit 
„Filosoful”: gândirea sa în genere și, în cazul nostru, gândirea sa etică, au impregnat 
întreaga filosofie creștină occidentală. Chiar şi după reformă, etica protestantă nu s-a 
dezbărat de ceea ce am numit o etică a virtuții, punând accentul pe o etică a vocației sau, 
cum este numită de sociologi, pe o etică profesională”. Aşa stând lucrurile, putem spune 
că etica virtuții a dominat gândirea etică a culturii occidentale pentru majoritatea 
veacurilor în care avem mărturii scrise, nefiind nici astăzi un „drum înfundat”. Cu toate 
acestea, trebuie să atragem atenţia că, din secolul al VIII-lea î. Hr. până la etica 
deontologică a lui Kant, scrisă în secolul al XVIII-lea, s-au scurs mai bine de două 
milenii şi jumătate, timp în care etica virtuţii a fost principalul instrument de reflecţie 


morală, fără un concurent real în ceea ce priveşte sistemele de etică. 


3. Immanuel Kant și apariţia eticii deontologice 

Sistemul filosofic kantian, poate prima construcţie care își merită în sens riguros 
un astfel de nume în istoria filosofiei occidentale, este clădit pe trei piloni fundamentali — 
problema cunoașterii, problema libertăţii şi problema esteticii'*. În jurul acestor probleme 
au fost scrise cele trei Critici kantiene — Critica rațiunii pure, Critica rațiunii practice şi 
Critica facultăţii de judecare -, care îşi propun să delimiteze cu exactitate domeniile în 
care putem folosi cu sens judecăți de cunoaștere, judecăţi etice şi, respectiv, judecăţi 
estetice. Întrucât, după cum am văzut încă din primul curs, domeniul eticii este domeniul 


rațiunii practice, prin intermediul căreia ne putem constrânge în mod liber pe noi înşine 


7! Alasdair MacIntyre, Tratat de morală după virtute, traducere din engleză de Catrinel Pleşu, Cuvânt 
înainte de Aurelian Crăiuţu, Bucureşti, Humanitas, 1998. 

72 „Şi acum rămân acestea trei: credința, nădejdea, dragostea. lar mai mare dintre toate este dragostea.” 
(Corinteni 13, 13). 

75 Max Weber, Etica protestantă și spiritul capitalismului, ediţia a II-a, traducere de Ihor Lemnij, Postfaţă 
de loan Mihăilescu, București, Humanitas, 2007, p. 116 sqq. 

74 Trebuie spus că la Kant apare și problema teleologiei (adică a orientării către un scop final al judecăților 
noastre), dar acestă problemă este una tratată tocmai pentru a stabili raporturile dintre ceea ce am numit 
„piloni fundamentali” ai sistemului kantian. În Critica Facultății de judecare, Kant vorbeşte şi despre aşa- 
numitele judecăţi teleologice, care se alătură judecăților estetice în funcţionarea a ceea ce el numește 
„facultate” sau „putere” de judecare. Fără a intra în detalii, menţionăm că aceste judecăţi teleologice sunt 
acel tip de judecăţi care prezumă caracterul sistematic al naturii şi al principiilor noastre morale, făcând 
posibilă coerenţa comportamentelor noastre cognitive şi morale. (Immanuel Kant, Critica facultății de 
judecare, ed. cit., pp. 309 sqq.) 

să ne comportăm etic, acum ne vom referi doar la conceptele fundamentale ale rațiunii 
practice relevante pentru teoria morală kantiană. 

În primul rând, trebuie să ne amintim că domeniul raţiunii practice se referă nu la 
ceea ce este, ci la ceea ce ar trebui să fie. Acest „a trebui” (sollen)” trimite însă către un 
anumit tip de „obligație morală” de a te comporta într-un anumit fel sau către ceea ce 
Kant numește datorie morală. De aceea, ideea de datorie este fundamentală gândirii 
kantiene, ea dând şi numele acestei teorii, anume deontologie”. Pentru a înţelege ideea de 
datorie la Kant, trebuie însă mai întâi să vorbim despre voința bună. 

În debutul primei secţiuni a Întemeierii metafizicii moravurilor, scriere în care 
filosoful german prezintă principiile a priori ale eticii, se spune că „din tot ce poate fi 
gândit oriunde în lume, şi chiar în afara ei, nu există nimic care să poată fi socotit mai 
bun decât numai o voință bună”. De aici se vede că, în viziunea lui Kant, consecințele 
faptelor nu contează atât de mult din punct de vedere etic, precum contează intențiile — o 
poziţie care este opusă utilitarismului, teorie etică pe care o vom trata în paragraful 
următor. Cu alte cuvinte, voința bună este temeiul eticii kantiene și, în acelaşi timp, 
idealul spre care orice rațiune practică trebuie să se îndrepte. 

Dar ce este, mai exact, „voinţa bună”? Este actul volitiv îndreptat spre valoarea 
binelui, fără raportare la consecinţe sau la scopuri. Prin raportare la voinţa bună, spune 
Kant, consecinţele şi scopurile sunt ca montura unui diamant pe un inel'8: doar piatra 
prețioasă (adică voinţa bună, în cazul nostru) dă cu adevărat valoare inelului (adică 


caracterului uman), montura (adică consecinţele, scopurile, circumstanţele etc.) nu este 


decât accidentală, ea „ne permite să o mânuim mai bine în comerțul obişnuit sau să 


75 Merită atrasă atenţia asupra unui detaliu important. În limba germană sunt două verbe care se pot traduce 
prin românescul „a trebui”: sollen şi miissen. Diferenţa dintre ele este că cel din urmă indică o necesitate 
tare, pe când primul are un sens mai slab. Din păcate, limba română nu permite o astfel de diferenţiere, deși 
sunt contexte în care simţim diferenţa dintre „ar trebui” şi „trebuie”, similară diferenţei dintre cele două 
verbe germane. Ca să luăm un exemplu concret, când ne referim la legi ale naturii spunem că un obiect 
trebuie să se supună lor, pe când, atunci când judecăm comportamentele morale ale cuiva, spunem că ar 
trebui să facă un anumit lucru. În cel de-al doilea caz, nu avem de-a face cu o obligativitate atât de strictă, 
fapt ce ar putea face diferenţa dintre legile naturii şi „ legile” sau, mai degrabă, legitățile moralei. 

76 În limba greacă, cuvântul to deon înseamnă, literalmente „ceea ce trebuie [făcut]”, de unde şi sensurile de 
„obligaţie” sau „datorie”. 

7 Immanuel Kant, Întemeierea metafizicii moravurilor, traducere de Filotheia Bogoiu, Valentin Mureşan, 
Miki Ota, Radu Gabriel Pârvu, Coordonare şi note de Valentin Mureşan, Comentariu de Valentin Mureşan, 
București, Humanitas, 2007, p. 29. 

18 Ibidem, p. 30. 


48 


atragem atenția asupra ei celor ce nu sunt îndeajuns de cunoscători”. Chiar dacă 
consecințele acțiunilor noastre ne pot face demni de stimă în ochii semenilor noştri, 
adevărata valoare de caracter constă doar în voința bună, adică în intenţii. 

Problema principală este însă că noi nu suntem înzestrați cu o voinţă bună de la 
natură. Oameni fiind, căutăm în mod natural fericirea, iar această goană după fericire ne 
face adesea să înfăptuim lucruri reprobabile din punct de vedere moral, justificându-le 
ulterior în diverse moduri’. Cu alte cuvinte, noi ne naștem cu o voință slabă, care nu 
poate urmări binele în mod necondiţionat, motiv pentru care adevărata menire a rațiunii 
practice nu trebuie să fie alta decât „aceea de a da naștere unei voințe bune în sine iar nu 
ca mijloc pentru un alt ţel*!. 

În vederea acestui lucru, raţiunea practică, sugerează Kant, trebuie să suspende 
căutarea naturală a fericirii cu ajutorul conceptului de datorie morală şi de imperativ 
categoric. Noi trebuie sa ne comportăm etic, chiar şi dacă un astfel de comportament ar 
putea veni uneori împotriva împlinirii dorințelor noastre şi a căutării fericirii cu orice 
preţ. Mai mult decât atât, trebuie să ne comportăm moral chiar dacă nimic nu ne 
constrânge la acest lucru, în afara propriei noastre rațiuni practice. Întrucât voința bună 
nu ar trebui să ţină cont de elemente exterioare ei (consecinţe, scopuri, urmărirea fericirii 
etc.), datoria este gândită de Kant ca un fel de aurto-constrângere a rațiunii practice care 
se constituie ca „sursă a valorii morale”*?. Tocmai de aceea, conceptul de datorie „îl 
conţine pe cel al unei voințe bune chiar dacă supus anumitor limitări și obstacole 
subiective, care însă nu pot nici pe departe să-l ascundă şi nici nu îl pot face de 
nerecunoscut, ci, dimpotrivă, îl înalță prin contrast, şi îl fac să strălucească cu atât mai 
puternic”$5. Cu alte cuvinte, datoria este voința bună, supusă anumitor constrângeri 


subiective ce vin dinspre conştiinţa noastră morală. Când „vocea conştiinţei” ne şopteşte 


7? Ibidem, p. 31-32. 

% „În fapt, noi de asemenea constatăm că, pe măsură ce o rațiune cultivată se dedică mai mult ţelului 
savurării vieţii şi fericirii, omul se îndepărtează tot mai tare de la adevărata mulțumire (...) fiindcă ei, 
cântărind toate avantajele pe care le obţin, să nu zic din inventarierea tuturor artelor luxului comun, ci chiar 
şi din ştiinţe (care până la urmă le par a fi şi ele un lux al intelectului), constată totuși că, de fapt, mai mult 
s-au legat la cap decât au câştigat în fericire şi de aceea ajung până la urmă mai degrabă să invidieze decât 
să dispreţuiască genul obişnuit de oameni care se lasă mai uşor conduși doar de instinctul natural şi nu-i 
permit raţiunii să influenţeze prea mult comportamentul” (Ibidem, p. 32). 

81 Ibidem, p. 33. 

% Valentin Mureşan, Comentariu la «Întemeierea metafizicii moravurilor» în Immanuel Kant, Întemeierea 
metafizicii moravurilor, ed. cit., p. 239. 

53 Immanuel Kant, Întemeierea metafizicii moravurilor, ed. cit. , p. 33-34. 

în ureche, noi resimțim în mod concret această constrângere de a ne comporta moral şi, 
atâta timp cât o simţim, în sufletul nostru se duce o luptă între impulsurile şi dorințele 
noastre de moment şi raţiunea practică ce își dă sieşi norme de comportament. 

Tocmai de aceea, pentru Kant există două tipuri de acțiune sub constrângerea 
datoriei: acțiunea conformă datoriei şi acţiunea din datoriest. Diferenţa principală dintre 
acestea două este aceea că cea din urmă se face fără un scop subiectiv-egoist, pe când 
prima, deşi este conformă imperativelor raţiunii practice, are în spate un scop egoist. Spre 
exemplu, dacă un vânzător practică comerțul în mod corect, fără a-și înşela clienţii la 
cântar, doar din convingerea că „așa trebuie” să acţioneze, el acționează din datorie. Dacă 
un negustor nu fură la cântar de frica controalelor instituţiilor de protecţie a 
consumatorului sau de frica PR-ului negativ pe care o astfel de practică i l-ar aduce, 
atunci el acţionează doar conform datoriei, nu şi din datorie. 

În acest context, trebuie însă să subliniem faptul că numai acțiunea din datorie 
coincide la Kant cu dobândirea unei voințe bune, adică a unei conștiințe morale mature. 
Acesta este semnul interiorizării valorilor morale şi al urmării lor fără a resimţi 
îngrădirea legii morale ca un fel de constrângere. Acţiunile conforme datoriei, pe de altă 
parte, sunt motivate doar de scopuri egoiste exterioare eticii. În cadrul discuţiei noastre 
despre etica academică, acţiunea din datorie vizează latura de integritate, pe când 
acțiunea conformă datoriei vizează respectarea codurilor deontologice ale instituțiilor 
universitare din motive subiectiv-egoiste (cum ar fi evitarea penalizărilor sau a 
mustrărilor). 

Mai simplu spus, ceea ce Kant pretinde de la noi este ca, chiar şi în lipsa unor 
constrângeri exterioare (cum ar fi frica de oprobiul public), să acţionăm din datorie. 
Acţiunea etică, cea care aproximează cel mai bine la oameni conceptul unei voințe bune 
absolute (cu care este dotat, după Kant, doar Dumnezeu), este acţiunea din datorie. 

Dar orice datorie se enunţă în conştiinţa noastră printr-un imperativ. Cu alte 
cuvinte, „voința unui om trebuie făcută să depăşească tentaţiile dorințelor şi, în acest 
sens, voința sa, dacă este morală, îi apare ca datorie, i. e. ca o constrângere impusă de un 


«trebuie» interior, nu de un «trebuie» străin ei, cum ar fi cel impus prin pedepse de 





84 Ibidem, p. 34. 


50 


instituţiile statului”85. Noi „trebuie” să ne comportăm moral — acesta este un imperativ 
care funcționează ca un fel de „lege” a raţiunii practice şi ia forma a ceea ce Kant 
numeşte imperativ categoric. 

Imperativ categoric, deși unic, este însă susceptibil la patru formulări distincte în 
funcţie de modul în care ne raportăm la o situaţie de alegere morală, după cum urmează“: 

1) Formula legii universale: „acţionează doar după acea maximă prin care poţi 
voi totodată ca ea să devină lege universală”s5. 

Această formulă este prima şi cea mai fundamentală formulare a imperativului 
categoric. Ea spune că acțiunile noastre, dacă este să fie bune, trebuie gândite ca 
universalizabile. Cu alte cuvinte, noi acționăm moral dacă și numai dacă putem pretinde 
fiecărui om să acţioneze la fel şi, totodată, dacă noi înșine ne-am dori să acționăm la fel 
în situaţii similare, fără a încălca demnitatea umană a nimănui. Să luăm exemplul 
minciunii. Putem găsi diverse argumente pentru care a minţi în anumite situaţii poate fi 
scuzabil. Pentru Kant însă, acest comportament este, indiferent de situația concretă, 
imoral deoarece nu este în conformitate cu imperativul categoric. Minciuna nu poate fi 
privită ca o „lege universală” deoarece, dacă toată lumea ar minţi, orice concept de 
adevăr şi-ar pierde sensul, iar noi nu am mai putea niciodată dobândi nici măcar cea mai 
elementară cunoaştere. 

2) Formula inteligibilă a legii universale: „O voinţă absolut bună este aceea a 
cărei maximă se poate conţine întotdeauna pe sine considerată ca lege universală”s? 

Deşi această formulare o repetă în mare parte pe cea din urmă, comentatorii 


consideră că există o diferenţă subtilă între ele. Dacă prima este formula unei voințe bune 


umane, cea de-a doua este expresia unei voințe bune absolute”. Întrucât această distincţie 


55 Ibidem. 

5 Imperativul categoric este doar un tip de imperativ. Pe lângă el se mai pot formula imperative ipotetice 
(de forma „dacă vrei să se întâmple X, trebuie să faci Y”), care nu sunt însă imperative morale în sens strict 
deoarece urmează explicit împlinirea unui scop subiectiv-egoist (Cf. Valentin Mureşan, op.cit., p. 296-301). 
87 Discuţia despre formulările principiului moralității şi despre relaţiile dintre aceste formulări este o 
chestiune complicată din punct de vedere filosofic, asupra căreia comentatorii kantieni încă sunt în dispută. 
De aceea, nu vom intra în detaliile acestor relaţii, ci doar vom enunţa formulările acestui principiu, urmând 
clasificarea făcută de Valentin Mureşan în comentariul citat (p. 315 sqq.)F. 

5 Kant, Întemeierea metafizicii moravurilor, op. cit., p. 65. 

5 Ibidem, p. 

% Cf. Valentin Mureșan, op. cit., pp. 319-320 

este una de grad şi nu vizează direct problematica acestui curs, nu vom intra în mai multe 
detalii. 

3) Formula scopului în sine: „Toate fiinţele raţionale stau sub legea conform 
căreia fiecare dintre ele nu trebuie să se trateze pe sine şi nu trebuie să-i trateze pe toți 
ceilalţi niciodată numai ca mijloc, ci de fiecare dată totodată ca scop în sine”. 

Într-un limbaj colocvial, această lege morală se poate traduce prin imperativul de 
„a nu te folosi de oameni”. Interesant este însă că tratarea semenilor ca scop în sine este 
întemeiată pe Kant pe respectul pentru umanitate în genere şi, de fapt, explicitează 
formula legii universale. În viziunea lui Kant, orice tratare a omului ca mijloc în vederea 
atingerii unui scop nu este universalizabilă deoarece nu poate exista o lege morală care să 
oblige la ignorarea demnităţii umane și a respectului pentru umanitate. Să luăm, din nou, 
exemplul minciunii. A minţi pe cineva înseamnă a-l folosi ca mijloc deoarece el este 
privit ca un instrument, ca o ființare manipulabilă. Chiar şi în situaţiile în care considerăm 
că minciunea este „spre binele său”, noi considerăm, implicit, că respectiva persoană nu 
are capacitatea de a aborda raţional o situaţie, oricât ar fi ea de dificilă. Prin urmare, 
făcând astfel, desconsiderăm umanitatea sa, umanitate care, la Kant, este definită în mare 
măsură prin ideea de „raționalitate”. 

4) Formula autonomiei voinţei: „Să nu alegi decât astfel încât maximele alegerii 
tale să fie totodată cuprinse în acelaşi act volitiv ca lege universală.”? 

Deşi conţinutul acestei formulări pare a fi identic primelor două, Kant face aici o 
distincție subtilă. Ideea de lege universală a apărut anterior legată de voința bună finită 
(umană) şi de voința bună absolută, care depăşeşte puterile omului individual, însă 
constituie un fel de ideal spre care trebuie ţintit. Acum, Kant priveşte acea idee a legii 
universale din perspectiva autonomiei voinţei. Prin urmare, după cum arată comentatorii, 
avem de-a face cu o sinteză a principiilor 1 şi 3, deoarece ele se bazează pe autonomia 
rațiunii, fără de care noi nu am putea să ne dăm nouă înşine legi de comportament. 
Această idee de autonomie a rațiunii trebuie pusă în legătură cu ideea de libertate umană 
şi se referă la faptul că un comportament moral nu poate fi considerat astfel până la capăt 


dacă este impus din exterior. El trebuie să vină ca o lege universală, însă o lege pe care 


9! Immanuel Kant, Întemeierea metafizicii moravurilor, ed. cit., p. 81. 
% Ibidem, p. 89. 

ne-o impunem noi înşine prin imperativul categoric şi respectarea datoriei morale, nu o 
lege dată de o autoritate exterioară. 

Cu siguranță, în această prezentare a eticii kantiene este loc de multe nuanțe 
subtile şi dezvoltări tehnice. Pentru scopurile noastre însă, este suficient să amintim că — 
aşa cum am arătat şi în cazul eticii virtuţii — şi deontologia este susceptibilă de a fi 
transpusă în cadrele eticii academice cu cele două laturi ale sale. La Kant însă, nu găsim 
nici o urmă a eticii vocației deoarece o astfel de etică contrazice asumpția fundamentală a 
filosofului german, anume aceea că acțiunea morală nu trebuie întreprinsă cu un scop 
egoist, ci din datorie. Or, etica vocațională are în chiar centrul său ideea urmării a unui 


scop — anume a dezvoltării talentului artistic şi a împlinirii profesionale. 


4. Utilitarismul şi doctrina fericirii 

Alternativa modernă la etica lui Immanuel Kant este o etică a fericirii, care a fost 
dezvoltată, încă dinainte de Kant, în special de filosofii din şcoala empirismului englez, 
cum ar fi J. Brown, Hartley, Francis Hutcheson, Anthony Ashley Cooper (Conte de 
Shaftesbury), David Hume sau Jeremy Bentham. Această etică a fericirii ajunsese, la 
mijlocul secolului al XVIII-lea, să fie populară nu numai în Anglia, ci şi în Franţa și 
Germania vremurilor lui Kant, motiv pentru care, citind scrierile de morală ale filosofului 
german, găsim adesea aluzii sau chiar menționări ale filosofilor de mai sus într-un context 
polemic. 

Cu toate acestea, ceea ce numim etica fericirii nu este o teorie unitară, ci o sumă 
de teorii individuale, dezvoltate într-un interval de aproape două secole” și legate laolaltă 
printr-o presupoziție fundamentală: căutarea fericirii stă în natura umană şi orice acțiune 
care produce fericire este o acţiune morală deoarece este în conformitate cu înclinațiile 
naturale ale omului. Spre exemplu, John Brown punea în centrul eticii sale sentimentul 
fericirii personale, Hutcheson şi Contele de Shaftesbury puneau „sentimentul moral” 
înnăscut al fiecăruia şi dezvoltat prin educație (un fel de echivalent în domeniul eticii al 


gustului din estetică şi al simțului comun din epistemologie), pe când Bentham punea 





9% Am luat în acest context în considerare faptul că primele influenţe utilitariste din etică au apărut în 
gândirea teologică englezească la sfârșitul secolului al XVII-lea şi forma matură a utilitarismului este dată 
de lucrarea cu acelaşi nume a lui J.S. Mill, publicată ca pe parcursul anului 1861 în numere ale revistei 
Fraser 's Magazine. 

accentul pe o teorie hedonistă a „calculului fericirii”. Tocmai de aceea, o discuţie despre 
etica fericirii de la începutul modernității este foarte complexă şi ar necesita o cercetare 
de sine stătătoare pe care spaţiul nu ne permite să o întreprindem acum. 

Din acest motiv, ne vom concentra asupra teoriei utilitariste dezvoltată de J. S. 
Mill, un discipol de-al lui Bentham, care înglobează mai multe dintre tendințele tocmai 
enunțate într-o ordine sistematică. Un alt motiv pentru care ne oprim asupra lui Mill este 
faptul că, dintre toate eticile fericirii, teoria sa a rămas cea mai discutată şi folosită, chiar 
şi la ora actuală, în cele mai importante medii filosofice ale lumii anglo-saxone. Pe post 
de exemple ale acestei orientări utilitariste a eticii contemporane pot fi date gândirea lui 
R. M. Hare, pe care o vom discuta mai târziu, sau „altruismul eficace” al lui Peter Singer, 
o doctrină foarte discutată în mediile filosofice anglo-saxon la ora actuală, care pune în 
centrul său calculul rațional-economic al maximizării cantităţii de fericire adusă de o 
decizie individuală”. 

Pentru a înţelege utilitarismul lui Mill şi, în genere, diversele teorii utilitariste din 
istoria filosofiei, trebuie să începem cu observaţia că toţi filosofii care au urmat acest tip 
de gândire au propus „mai mult decât o teorie etica, ei au propus o teorie generală a 
raționalității acțiunii având drept standard suprem «interesul general»”%. Prin urmare, 
urmărirea fericirii şi a interesului general nu este o idee strict etică, ci face parte din 
ambiția acestor gânditori de a reforma întregul sistem politic şi judiciar. Aşadar, 
principiul utilității, care stă în inima utilitarismului, se aplică atât gândirii politice, cât şi 
juridice. 

În esenţa, principiul utilității își are originea în economie şi, mai exact, în opera 
lui Adam Smith, deoarece se întemeiază pe un fel de calcul cost-beneficiu specific 
gândirii economice”. Prin prisma acestui principiu, o acţiune (fie ea economică, morală, 
politică sau juridică) este rațională (sau bună) dacă ea maximizează beneficiile nete sau, 


în termeni echivalenți, dacă „costurile” sale sunt mai mici decât beneficiile. In termeni 





%4 Pentru cei interesaţi de detalii privitoare la această teorie, recomandăm : Peter Singer, The Most Good 
You Can Do: How Effective Altruism is Changing Ideas About Living Ethically, Yale University Press, 
2015. 

9% Valentin Mureşan, Trei teorii etice. Kant, Mill, Hare, ed. cit., p. 154. 

% Nu e deloc întâmplător faptul că gândirea utilitarismul are la bază o idee de inspiraţie economică. În acea 
perioadă întreaga lume cultural englezească era sub influența gândirii lui Adam Smith, părintele economiei 
moderne, care în lucrarea sa Avuţia națiunilor (Bucureşti, Publica, 2014) a pus, în aceeaşi termeni de 
interes, fericire şi utilitate, problema relaţiilor economice dintre oameni. 

etici, acest lucru este tradus de Mill prin ideea că o acţiune este morală, dacă 
maximizează nivelul de fericire al societății. 

Ca atitudine economică să poată fi transpusă în domeniul eticii, trebuia însă să se 
găsească o „moneda comună” a tuturor acțiunilor etice, care să fie echivalentul banilor în 
economie. Pentru Mill, la fel ca şi pentru ceilalți gânditori inspirați de Bentham, această 
„monedă comună” este plăcerea produsă de o decizie etică în toți cei implicaţi — fie ei 
agenţi sau pacienți morali. Pornind de la acest principiu al plăcerii ca monedă comună, 
utilitariștii echivalează între ele concepte pe care conștiința naturală le vede separat, cum 
ar fi cel de plăcere, fericire, bunăstare, utilitate sau interes”. Din perspectivă utilitaristă, 
toate aceste concepte sunt ca nişte valute ce pot fi schimbate reciproc în funcţie de nevoi, 
cam în modul în care banii sunt schimbaţi la casele de schimb. Un anumit nivel de 
plăcere aduce fericire, o fericire prelungită aduce bunăstare şi aşa mai departe. Utilitatea 
unei acțiuni este dată de cantitatea de fericire pe care societatea o obţine prin efectuarea 
sa, iar interesul general este ca nivelul de fericire şi bunăstare al societăţii să crească. 

Astfel, ajungem la ceea ce Mill numeşte principiul utilității sau principiul celei 
mai mari fericiri, care spune că „acţiunile sunt corecte proporțional cu tendinţa lor de a 
promova fericirea şi sunt incorecte în măsura în care tind să producă inversul fericirii”%, 
unde fericirea este echivalată cu plăcerea şi absenţa durerii”. Pentru a înţelege însă ceea 
ce Mill numește „fericire”, trebuie să luăm în calcul faptul că ea nu este echivalentă cu 
mulțumirea sau cu satisfacția personală. Cu alte cuvinte, utilitarismul nu este o simplă 
căutare cu tot dinadinsul unei plăceri personale, deoarece „e mai bine să fii o ființă umană 
nesatisfăcută decât un porc satisfăcut; e mai bine să fii un Socrate nesatisfăcut decât un 
nebun satisfăcut” !®, 

Astfel, ajungem la ideea că standardul utilitarist „nu vizează cea mai mare fericire 
a agentului însuşi, ci cea mai mare cantitate de fericire a tuturor”!9l. Dar oare astfel nu 


apare un conflict între plăcerea individuală şi cea generală? Cum putem şti cum trebuie să 


acționăm când, adesea, o acțiune care aduce fericire individuală poate cauza durere în alți 





9 Valentin Mureşan, Trei teorii etice. Kant, Mill, Hare, ed. cit., p. 155. 

% John Stuart Mill, Utilitarismul, traducere de Valentin Mureşan, Bucureşti, All, 2014, p. 17. 
% Ibidem. 

1% Jbidem, p. 21. 

101 Ibidem, p. 24. 

pacienți morali? Cum ne putem asigura că nu cădem într-un hedonism frust care ne 
îndeamnă să ne urmărim doar plăcerea individuală şi scopurile egoiste? 

Răspunsul lui Mill la aceste întrebări este acela că „utilitarismul îi pretinde 
agentului să fie tot atât de riguros imparțial precum un spectator dezinteresat și 
binevoitor”!0%2. Această idee a „spectatorului dezinteresat” însă, după cum observă 
comentatorii, este tot una de sorginte economică, lansată pentru prima oară de Adam 
Smith, care presupune că „standardul uman de comportare morală e reprezentat de 
comportarea unei ipotetice ființe morale perfecte” 1%. Cu alte cuvinte, asigurarea unui 
comportament moral în conformitate cu principiul fericirii necesită suspendarea 
subiectivităţii noastre şi comportarea perfect rațională în vederea maximizării fericirii 
generale, nu a fericirii individuale. 

Un alt aspect ce merită observat în acest context este acela că, pentru Mill, 
consecinţele sunt cele ce decid în mod exclusiv asupra caracterului moral al unei acțiuni. 
Dacă pentru Kant intențiile erau cele de decideau moralitatea, de această dată ele sunt 
irelevante. Faptul că salvezi pe cineva de la înec este o faptă bună indiferent dacă o faci 
din pură datorie morală (ca la Kant) sau pentru a obţine o recompensă materială (adică 
dintr-un scop egoist). Tot astfel, o acţiune care produce durere este o acţiune imorală, 
chiar dacă intenţiile iniţiale ale agentului au fost bune. Tocmai de aceea, comentatorii 


104. în sensul 


vorbesc despre faptul că utilitarismul este un fel de consecinționism hedonist 
că sunt considerate etice doar acele acţiuni ale căror consecințe (= consecinţionism) 
maximizează plăcerea sau fericirea generală (= hedonism). 

Oricât de diferită ar fi însă teoria lui Mill de cea a lui Kant, şi filosoful englez face 
o distincție care este susceptibilă de a fi echivalată cu distincția kantiană dintre acțiunea 
conform datoriei şi acțiunea din datorie, respectiv cu distincţia operată de noi în acest 
curs între deontologie și integritate. Ne referim la ceea ce Mill numește sancțiuni 


fundamentale ale principiului utilității, care sunt de două feluri: unele externe şi unele 


interne 195. 





102 Ibidem, p. 32. 

103 Valentin Mureşan, Trei teorii etice. Kant, Mill, Hare, ed. cit., p. 162. 
104 Ibidem, p. 163. 

105 J, S. Mill, Utilitarismul, ed. cit., p. 50. 

Cele externe „constau în speranța de a fi preţuiţi, precum şi teama de a le displace 
semenilor noştri” 106, Sancțiunea internă este însă de altă natură: ea este „o trăire 
interioară, o durere, mai mult sau mai puţin intensă, care însoţeşte violarea datoriei şi 
care, în naturile cu adevărat cultivate moral, dă naştere, în cazurile mai serioase, unei 
reţineri care ia forma imposibilităţii”!07. Desigur, ceea ce Mill numeşte aici „trăire 
interioară” este, de fapt, ceea ce noi am numit conștiință morală, anume fenomenul ce stă 
la baza integrității. Tocmai de aceea, „această trăire, atunci când este dezinteresată şi se 
leagă de ideea pură a datoriei, iar nu de vreo formă particulară a ei ori doar de nişte 
circumstanţe auxiliare, formează esența «conştiinței»” 198. 

Vedem astfel cum, deontologismul kantian şi utilitarismul lui J. S. Mill, oricât de 
diferite sunt ele în alte aspecte, au, din punctul de vedre al structurii ambivalente a 
trăirilor morale, aceeași configuraţie. În mod ciudat însă, lucru observat încă din vremea 
lui Mill, judecarea unor dileme etice după standardele fiecăreia dintre cele două teorii 
morale duce la evaluări diferite ale acţiunilor. Spre exemplu, în etica kantiană, minciuna 
nu este niciodată o acțiune etică, pe când, la Mill, ea este astfel dacă duce spre o creştere 
a fericirii generale. 

Aşa stând lucrurile, de-a lungul timpului s-au propus mai multe teorii care să 
aducă laolaltă utilitarismul şi deontologia într-un cadru teoretic coerent cu sine şi care să 
poată servi ca unic instrument pentru raționarea morală. Dintre aceste teorii „de sinteză” 
ne vom opri în special asupra teoriei enunțate de R. M. Hare, numită prescriptivism 


universal, care este una dintre primele teorii etice ce au deschis orizontul filosofiei 


tradiționale către etica aplicată. 


5. Prescriptivismul universal și cele două niveluri de gândire morală 

Richard Mervyn Hare, unul dintre cei mai apreciaţi eticieni contemporani, a fost 
profesor de filosofie la Universitatea din Oxford între anii 1966 şi 1983, timp în care şi-a 
dezvoltat teoria morală cu gândul explicit de a sintetiza toate orientările din etică apărute 
ca ciupercile după ploaie în deceniile de după cel de-al doilea război mondial. De aceea, 


pe lângă teoriile etice tradiționale, asupra cărora ne-am oprit în paginile anterioare, 





1% Jbidem, p. 51. 
107 Ibidem, p. 52. 
1% Tbidem. 

proiectul de unificare al gândirii etice întreprins de Hare includea şi aducerea la un 
numitor comun a mai multe poziţii teoretice care par a se exclude reciproc din punct de 


vedere logic, cum ar fi descriptivismului intuiționist! 


şi a non-descriptivismului 
iraţionalist sau, cum mai este el numit, a emotivismului!!0. 

Pentru a înțelege însă acest demers, trebuie să facem distincţia între două paliere 
de construcție a unei teorii morale. Un prim palier ar fi cel al „eticii teoretice” sau 
„formale”, care îşi propune analizarea limbajului moral şi al logicii conceptelor etice. La 
acest nivel, fiind influenţat foarte mult de presupoziţiile wittgensteiniene care stau la baza 
filosofiei de orientare analitică!!! Hare încearcă să construiască o „logică formală” a 
eticii, din care să se poată deduce în mod a priori, adică independent de orice experiență, 
principiul suprem pe care se poate întemeia orice judecată și orice decizie morală. O 
astfel de deducție, deși ne aduce aminte de etica lui Kant este, de fapt, radical diferită, 
susține Hare, deoarece ocoleşte orice presupoziție metafizică. Atât lămurirea limbajului 
eticii, cât și deducerea principiului suprem al eticii se întemeiază pe regulile generale ale 
logicii şi, prin urmare, nu include nici o idee privitoare la natura umană, felul de a fi al 
omului şi alte astfel de concepte înrădăcinate în tradiția metafizică de gândire a filosofiei 
occidentale. De asemenea, deducerea pe cale strict logică a principiului fundamental al 
moralității ne pune la adăpost şi de prejudecățile gândirii comune, de vreme ce nu am 
introduce intuiţii şi dispoziții morale dobândite în mod implicit de-a lungul existenţei. 

Cel de-al doilea palier al eticii (care la rândul său, după cum vom vedea, are două 
nivele de raţionare morală) este cel numit de Hare „etica de substanţă”, adică acea parte a 
unei teorii etice care are rol normativ asupra comportamentului nostru. A se observa că 
simpla înţelegere a conceptelor fundamentale ale eticii, precum și înțelegerea raporturilor 
logice formale dintre ele nu presupune nici un caracter normativ, ci doar unul prescriptiv. 
Putem vorbi oricât despre „logica judecăților etice” fără să ne simţim constrânși de vreo 
normă etică, prin urmare este nevoie ca acest studiu teoretic să impună şi o serie de 


norme care să aibă pretenția de a putea fi, cel puţin în principiu, urmate de toţi agenţii şi 





© Poziţie filosofică ce pleacă de la premisa că propoziţiile morale descriu fapte morale, care au calitatea de 
a fi intuit printr-un anumit „simţ moral” (v. Valentin Mureșan, Trei teorii etice. Kant, Mill, Hare, ed. cit., p. 
232). 

10 Poziţie filosofică e susține că „propoziţiile morale nu descriu nici fapte obiective, nici fapte subiective, 
ci (...) exprimă sentimente şi influențează atitudini, conving auditoriul şi determină comportamente” 
(Ibidem). 

1l V, Curs de filosofia artei, vol. 2. 

pacienţii morali implicați într-o anumită situație. Cu alte cuvinte, teoriile etice de 
substanță „urmăresc explicarea fenomenului moral şi formularea unui canon valid de 
argumentare şi evaluare morală pentru a şti în mod întemeiat ce e moral şi ce nu e moral 
să facem!?. 

În paginile următoare vom expune pe scurt ideile acestor două paliere ale teoriei 
etice a lui Hare, urmărind, pentru primul stadiu, argumentele aduse de acesta în favoarea 


„prescriptivismului universal” în lucrarea The Language of Morals!” 


ŞI, pentru cel de-al 
doilea, ideile publicate de filosoful englez în lucrarea Moral Thinking. It's Levels, 
Method and Point”. 

Ideea principală a eticii teoretice a lui Hare este aceea că propozițiile morale sunt 
prescripții universalizabile dominante. Fără a intra în probleme complexe de logică a 
actelor de vorbire, pentru a înțelege ideea de prescripţie trebuie să luăm în vedere că 
diversele propoziţii pe care le rostim se pot încadra în mai multe categorii de „acte de 
vorbire”. Unele propoziţii spun ceva despre lumea din jurul nostru (ex. „Caietul este 
albastru”) şi sunt numite acte de vorbire locuționare. Alte propoziţii însă, cum ar fi 
exclamațiile, poruncile, îndemnurile sau avertismentele nu spun nimic despre lumea din 
jurul nostru, ci incită la acţiune (ex. „Trebuie să bei doi litri de apă pe zi!”) sau 
descurajează o acţiune. Tocmai de aceea ele se numesc acte de vorbire ilocuționare!!?. 

În rândul acestora din urmă putem număra şi diversele propoziţii etice, doar că 
propoziţiile etice nu au un caracter ilocuționar pur. Să luăm ca exemplu propoziția „să nu 


p> 


ucizi!”, nu spune nimic despre lumea din jurul nostru, ci este o prescripţie, o poruncă, ce 
îndeamnă la conformare. Dacă ne uităm însă la alte propoziţii morale, vom observa că nu 
toate sunt de felul celei de mai sus. De exemplu, când spun că „Alex e un om sincer” într- 
o conversaţie cu un posibil angajator de-al lui, eu nu doar îl descriu pe Alex, ci 7] și 
recomand pe baza unei anumite trăsături de caracter. Ea poate fi reformulată ca o 


prescripţie, anume „Vă recomand să-l angajaţi pe Alex, deoarece este un om sincer”. 





112 Valentin Mureşan, Trei teorii etice. Kant, Mill, Hare, ed. cit., p. 228. 

13 R, M. Hare, The Language of Morals, New York, Oxford University Press, 1952. 

114 R.M. Hare, Moral Thinking. It’s Levels, Method and Point, Oxford, Clarendon Press, 1981. 

115 În logica actelor de vorbire mai există şi acte de vorbire perlocuționare, care sunt acte de vorbire 
intenţionate să producă anumite efecte asupra acţiunilor sau sentimentelor auditoriului. În această categorie 
se încadrează marea majoritate a declaraţiilor politice electorale. Întrucât, această categorie de acte de 
vorbire necesită o analiză mai complicată şi, pe deasupra, nu au impact direct asupra eticii, nu le vom lua în 
considerare în contextul de față. 

Oricum ar fi însă, chiar dacă sunt în forma unor porunci categorice sau în forma unor 
prescripţii mai permisive (ca în cel de-al doilea exemplu), propoziţiile etice au un caracter 
prescriptiv, dar pot avea şi unul descriptiv. 

Aşa stând lucrurile, putem observa că propozițiile morale au un statut logic ciudat. 
Ideea că „Alex este bun”, dacă o considerăm din punct de vedere prescriptiv, este o 
recomandare indiferent de cultura din care Alex face parte. A spune, în orice cultură, că 
cineva este „bun” este o evaluare pozitivă a sa. Din punct de vedere descriptiv însă, 
„bun” înseamnă lucruri diferite în culturi diferite. Tocmai din cauza acestei ambiguități, 
Hare încearcă să se concentreze pe caracterul prescriptiv al propoziţiilor morale pentru a 
scoate la lumină trăsăturile formal-logice ale acestor propoziţii, lăsând caracterul lor 
descriptiv la o parte. 

Pe lângă prescriptivitate, propoziţiile morale trebuie, de asemenea, să fie şi 
universalizabile. Această trăsătură, de inspirație clar kantiană, nu este însă dedusă din 
presupoziţii metafizice privitoare la natura umană — cum se întâmplă la Kant!!€ -, ci din 
regulile formale ale logicii limbajului. Or, la orice limbaj, indiferent că este natural, 
tehnic sau formal, una dintre regulile de bază este că unitățile semantice sunt relativ 
stabile. Semnul „minus”, de exemplu, trebuie să însemne întotdeauna acelaşi lucru, altfel 
matematica ar fi imposibilă. La fel, dacă luăm în considerare cuvintele unui limbaj 
natural (al limbii române, de exemplu), deşi au mai multe sensuri, sunt folosite în 
contexte similare în același mod. Deși contextul definește sensul, acest context obligă şi 
la o oarecare stabilitate a sensurilor unui cuvânt. Altfel, dacă un cuvânt precum „bun” ar 
primi sensuri aleatorii în diversele contexte de vorbire în care apare, nu ne-am mai putea 
înțelege între noi şi, prin urmare, limbajul şi-ar pierde chiar funcția sa definitorie, anume 
funcţia de comunicare. Aşa stând lucrurile, Hare face abstracţie de sensul concret al 
categoriilor morale, concentrându-se pe caracteristica formală de a fi universalizabile. 
Din această perspectivă, orice sens am da cuvântului „bun”, el trebuie să fie folosit cu 
același sens în toate contextele lingvistice similare. 

Astfel, avem deja justificarea din afara eticii, anume dinspre logica formală, a 


două trăsături ale propoziţiilor etice. Cea de-a treia, anume dominanța (eng. 


116 Amintim că, la Kant, caracterul universalizabil al propoziţiilor etice se fundează, în ultimă instanţă, pe 
respectul pentru umanitate şi pe tratarea fiecărui individ și ca scop în sine, nu doar ca mijloc. 

overridingness), se referă la faptul că „datoriile morale sunt mai tari decât alte tipuri de 
prescripţii”!!7, cum ar fi, de exemplu, prescripţiile medicale de a ne lăsa de fumat. Ele au 
o putere mai mare de constrângere asupra noastră pentru că ele guvernează relațiile 
noastre sociale. Cu alte cuvinte, ne simțim obligați să urmăm prescripţiile morale impuse 
de societate deoarece ştim că vom fi, la rândul nostru, judecaţi după standardul respectării 
acestor prescripții. Spre deosebire de judecăţile estetice, de exemplu, care sunt tot un tip 
aparte de prescripţii după Hare, prescripţiile etice au o miză socială şi personală mai 
mare. Şi judecata „Acest tablou este frumos!” recomandă o anumită operă de artă în stilul 
în care „Acest om este bun!” recomandă o persoană, doar că nimeni nu se așteaptă ca 
prima judecată să fie acceptată de toată lumea, în timp ce, în cazul celei din urmă, avem 
această pretenție. 

Ajunşi în acest punct, trebuie să trecem în domeniul eticii de substanță, pentru a 
vedea cum putem deduce, din această logică a limbajului etic, un principiu suprem al 
moralității. Metoda folosită de Hare este una care ne aduce aminte de J. S. Mill şi de 
judecătorul competent ideal sau de Kant şi ideea de voință bună. Pentru Hare însă, 
principiul suprem al moralității este dat de modul în care ar judeca un arhanghel, definit 
ca „ființă logic posibilă fără trup, nevoi, angajamente sociale etc, fără reguli morale 
inculcate prin tradiţie, perfect informată și imparțială, care gândește după regulile 
logicii”!!8. Dacă o astfel de entitate ar exista, argumentează Hare, el nefiind deloc 
subiectiv, ci gândind doar după regulile logicii formale, ar susține ca principiu al 
moralității acea prescripţie universalizabilă care, prin adoptarea ei, ar duce la 


„satisfacerea preferințelor tuturor părţilor afectate”!!9 


„adică la un principiu similar cu cel 
al utilitarismului. Acesta este şi motivul pentru care gândirea lui Mill a fost numită un 
„utilitarism kantian” — el deduce în mod a priori, independent de experiență, principiul 
utilității ca principiu suprem al eticii. 

Aşa stând lucrurile, ceea ce ne mai rămâne de discutat este modul în care 
funcționează raționarea morală la omul obișnuit, care se presupune că nu este un astfel de 


„arhanghel”. După cum ştim, noi nu suntem ființe morale perfecte: avem înclinații 


subiective, prejudecăţi morale şi, în genere, nu am putea fi perfect informaţi cu privire la 





17 Valentin Mureşan, Trei teorii etice. Kant, Mill și Hare, ed. cit., p. 245. 
118 Ibidem, p. 248. 
119 Ibidem, p. 249. 

o situație astfel încât să putem lua o decizie perfect etică. Prin urmare, cel mai bun lucru 
pe care l-am putea face este să imităm un arhanghel moral şi să încercăm să raționăm cât 
mai atent, luând în calcul toate informaţiile la care avem acces şi lăsând la o parte toate 
înclinațiile, dorințele şi afectele noastre. Dar, dacă am face asta de fiecare dată, am fi în 
imposibilitatea să ne trăim viaţa, deoarece întreaga noastră existență ar fi o continuă 
deliberare etică. 

Tocmai de aceea, Hare vorbeşte despre două niveluri ale gândirii etice. Primul şi 
cel folosit în majoritatea timpului este cel intuitiv-deontologic. La acest nivel, se folosesc 
de regulă, în mod intuitiv, regulile etice ale societăţii și ale profesiei pe care o practicăm, 
motiv pentru care deciziile morale se iau intuitiv şi nu necesită (aproape) deloc raţionare 
etică. Mai mult decât atât, la un astfel de nivel se recomandă aplicarea regulilor, chiar 
dacă, în cazuri individuale, neaplicarea acestora ar putea fi preferabilă. Într-o astfel de 
logică funcționează, de exemplu, codurile etice ale medicilor. O prescripţie care se poate 
găsi în toate aceste coduri este aceea că este în genere imoral ca un doctor să ofere 
medicamentaţie unui pacient fără consimţământul acestuia, dacă pacientul este în toate 
facultățile mentale. O astfel de regulă trebuie urmată orbeşte de orice medic, chiar dacă, 
în cazuri punctuale, consecințele ar fi mai bune dacă am încălca-o. Să presupunem că 
avem un pacient care, deşi este în deplinătatea facultăților, refuză medicamentaţia din 
cauza credințelor religioase şi riscă să moară. Am putea să îl salvăm dacă i-am da 
medicamentaţia pe ascuns, însă astfel am crea un precedent periculos, care ar putea 
deschide cutia pandorei pentru o sumedenie de abuzuri. De aceea, codul deontologic 
trebuie respectat indiferent de calculul individual al consecinţelor, iar doar în cazul în 
care se observă anumite probleme recurente sau inconsecvenţe flagrante, el trebuie 
schimbat. 

Această schimbare a codurilor deontologice, precum şi conceperea lor inițială, 
este făcută de specialişti la aşa-numitul „nivel critic al gândirii morale”, care constă în 
„încercarea de a imita «arhanghelul» aplicând principiul utilității pentru a rezolva 
conflictele morale apărute la nivel intuitiv sau a justifica introducerea unor reguli morale 
noi”!%. Prin urmare, la fel ca în cazul logicii eticii academice, asupra căreia ne-am 


concentrat în primul capitol, avem, pe de o parte, forurile de specialişti care impun 





12 Ibidem, p. 250. 


62 


codurile deontologice prin discuţii raționale care imită comportarea unei fiinţe raţionale 
perfecte şi, pe de altă parte, conformitatea cu codurile etice şi de conduită, care este 
obligatorie pentru toată lumea. Între aceste două niveluri, pentru Hare este o distincţie 
clară. 

În primul rând, funcţionarea instituţiilor academice și a societății în genere se 
bazează, de obicei, pe conformitatea cu codurile etice profesionale şi cutumele sociale. 
Prin urmare, noi ne trăim existența, în cea mai mare parte a timpului, la primul nivel de 
gândire morală, adică la cel intuitiv-deontologic. Doar în cazuri speciale şi doar unii 
dintre noi simt nevoia și sunt mandataţi să deschidă dezbaterea la nivelul critic. 

În al doilea rând, nivelul critic de gândire și dezbatere etică este, de obicei, 
rezervat specialiştilor. Instituţiile au comisii de etică, societăţile au reformatori morali (fie 
ei anexați religiei sau nu) şi eticieni de profesie. Asta nu înseamnă însă că actanții 
obişnuiţi nu au acces la nivelul critic de gândire morală, ci doar că ei nu au putere de 
decizie instituțională privitoare la schimbarea codurilor etice. Ce pot face ei, cel mult, 
este să propună noi reguli pentru a fi dezbătute în comisiile de etică. În acelaşi timp însă, 
nici specialiştii în etică nu au acest statut tot timpul. Din contră, ei sunt supuși, de 
asemenea, codurilor deontologice profesionale şi sunt primii care trebuie să le respecte cu 
sfințenie. 

Vedem astfel cum Hare ne oferă un instrument foarte util în înțelegerea relaţiilor 
instituționale care întemeiază etica academică. Pe de o parte, avem nişte foruri de 
dezbatere şi decizionale care au puterea de a crea coduri etice şi de a impune reguli etice 
noi prin dezbatere şi gândire critică. Pe de altă parte însă, avem marea masă a celor 
implicați în lumea academică, care trebuie să respecte codurile deontologice, însă pot să 
propună şi modificări sau norme noi, propuneri ce vor fi dezbătute de specialiști. Această 
distincție este una fundamentală pentru etica academică şi, în genere, pentru oricare etică 
profesională şi instituțională. Tocmai de aceea, teoria lui Hare privitoare la cele două 
niveluri ale gândirii morale este des invocată și citată în contextul discuţiilor actuale 


privitoare la aceste domenii. 

Având în minte aceste teorii etice fundamentale pentru înțelegerea eticii 
academice, putem continua să discutăm despre gândirea morală critică sau, altfel spus, 
despre dezbatere. După cum vom vedea în cursul următor, problema dezbaterii stă în 
centrul eticii academice şi este foarte importantă atât pentru comisiile de etică şi alte 
astfel de organe instituționale, precum şi pentru fiecare membru al lumii academice. 
După cum vom vedea, practica dezbaterii este una înrădăcinată în filosofia occidentală 
încă din cele mai vechi timpuri și există chiar nişte norme de dezbatere civilizată ce au 


devenit adevărate standarde etice în lumea universitară. 

Capitolul 5 
Imagine publică şi integritate academică 
O scurtă istorie a imaginii publice şi regulile dezbaterii civilizate 


(CORNEL-FLORIN MORARU) 


Conform celor discutate în cursurile anterioare, avem o latură afectivă a eticii 
academice, care se referă la sentimentele morale ale ruşinii și vinovăţiei, şi o latură 
rațional-filosofică ce se concentrează pe întemeierea judecăților morale şi a procesului de 
luare a deciziilor etice. Dacă prima oferă aşa-numitele „intuiţii morale”, cea din urmă 
vizează dezvoltarea unei abilități de raţionare morală care urmăreşte să asigure 
corectitudinea din punct de vedere etic a deciziilor noastre. Întrucât putem avea intuitii 
morale şi fără o metodă riguroasă de raționare morală, asta înseamnă că putem avea 
sentimente morale autentice și fără a adera explicit şi conştient la una dintre teoriile 
morale enunțate. 

Acum însă, trebuie să punem în legătură aceste laturi — anume cea afectivă şi cea 
rațional-filosofică — cu două dintre fenomenele centrale lumii academice care exprimă, la 
nivelul comunităţii universitare, intuiţiile morale și deprinderile de raționare amintite. Pe 
de o parte, intuiţiile morale ale lumii academice privitoare la valoarea unui individ sunt 
condensate, într-un mod nereflectat, în ceea ce se numeşte „imagine publică”. Pe de altă 
parte însă, există şi o practică academică îndelungată a „dezbaterilor organizate”, în 
cadrul căreia agenții şi pacienții morali își argumentează poziţiile şi intuiţiile etice 
privitoare la o anumită problemă. După cum vom vedea, atât imaginea publică, cât şi 
dezbaterea organizată sunt adevărate instituţii ale lumii culturale în genere, care au apărut 
chiar dinainte de a putea vorbi despre o „lume academică” în sensul actual și riguros al 
cuvântului. 

Tendinţa oamenilor de a-și face o „imagine” privitoare la caracterul semenilor lor 
care să rezume intuiţiile morale pe care societatea ca întreg le are față de un anumit 
individ există de când există şi comunitățile umane, iar tendinţa de a dezbate problemele 


morale, legislative şi administrative ale societăţii îşi are originea în Antichitatea greco- 

latină şi, mai ales, din scolastica Evului Mediu. La o privire mai atentă însă, aceste două 
fenomene sunt adânc înrădăcinate în chiar natura umană. 

Încă de la Aristotel omul a fost gândit ca viețuitoare socială și raţională 
totodată!?!, el a fost dintotdeauna supus privirii critice (sau admirative) a semenilor săi, 
precum a fost nevoit să-şi explice, să-şi argumenteze şi să-şi întemeieze deciziile morale 
în mod rațional, astfel încât să susțină o anumită imagine publică. Prin urmare, deşi pot 
exista discrepanțe între cele două, ele nu trebuie văzute ca fiind complet separate. 
Intuiţiile noastre morale se regăsesc la temelia judecăților etice, precum acestea din urmă 
sunt făcute pentru a clarifica şi explicita intuiţiile morale. 

Tocmai de aceea, înțelegerea problemelor actuale ale lumii universitare, precum 
şi dezbaterile aprinse ale vremurilor noastre, necesită o propedeutică istorică care să arate 
mecanismele pe care aceste practici le au, precum şi modurile în care fiecare dintre noi 
putem fi înșelați atât în ceea ce priveşte imaginea publică a cuiva, cât şi în ceea ce 
priveşte corectitudinea argumentării acțiunilor sale. Astfel de lucruri sunt din ce în ce mai 
importante în societatea noastră, unde imaginea publică a devenit un fel de „artefact”, 
construit de echipe întregi de experți în „consiliere de imagine”, adesea în scopuri de 
manipulare a opiniei publice, şi dezbaterile publice tind să devină un fel de luptă surdă în 


care nici o tabără nu ascultă cu adevărat argumentele taberei adverse. 


1. Imaginea publică de la doxa la brandul personal 

Deşi se vorbeşte puţin despre acest lucru, ideea de „imagine publică”, precum şi 
argumentele raționale ce vin în susținerea ei, a fost unul dintre cele mai importante 
subiecte de dezbatere ale filosofiei clasice greceşti. Dacă ar fi să privim la dialogurile lui 
Platon, multe dintre ele sunt dedicate în mod exclusiv expunerii imoralităţii sofiştilor şi 
retorilor — care erau priviţi, la ora respectivă ca adevărate repere morale și culturale ale 
societăţii ateniene. Concomitent cu aceasta, se poate vedea în scrierile de tinereţe ale 
filosofului grec o preocupare constantă pentru reabilitarea imaginii publice a lui Socrate, 


care fusese ştirbită de acuzarea şi condamnarea acestuia la moarte!??. Tocmai de aceea, 





121 Aristotel, Politica, 1253a. 

122 Detaliile acestui episod sunt expuse de Platon cu lux de amănunte în trei dintre cele mai frumoase 
dialoguri ale sale din punct de vedere al compoziţiei literare. Vorbim despre Apărarea lui Socrate, Criton şi 
Phaidon, trei dialoguri care accentuează faptul că imaginea publică a lui Socrate de persoană lipsită de 

putem spune că Platon a fost primul care a scos la iveală o problemă fundamentală a eticii 
în genere: aceea că imaginea publică, intuițiile morale pe care le avem despre cineva, 
poate fi părelnică şi că ea are nevoie de întemeiere şi de argumentare rațională. 

Putem vedea acest lucru foarte bine la nivelul limbii grecești. Spre exemplu, cel 
mai curent cuvânt grecesc folosit pentru a desemna „celebritatea” în Grecia clasică era 
doxa, care a fost tradus, mai târziu, în context creştin prin „slavă”. Doxa theou este, 
pentru creștini, „slava lui Dumnezeu”, măreția şi grandoarea divinități în ochii omului de 
rând. Vedem astfel că ideea de celebritate implica încă din Antichitate faptul că cel ce 
este celebru este văzut ca un model, este pus pe un piedestal și privit cu admiraţie de 
semenii săi. 

Doxa este însă un cuvânt foarte vechi al limbii greceşti, care și-a început cariera 
literară încă din Iliada şi Odiseea, unde desemna „lucrul la care te aştepţi să se întâmple” 
sau chiar „calcul”. Ideea de bază este aceea că, într-un fel, imaginea pe care ne-o formăm 
despre cineva constituie un fel de „model” de comportament pe care îl proiectăm asupra 
sa şi pe care ne aşteptăm să-l respecte. Noi ne așteptăm ca semenii noştri să se comporte 
într-un anumit fel, să respecte anumite norme morale şi cutume ale societăţii. Tocmai de 
aceea, orice abatere de la aşteptările noastre este taxată în mod negativ şi, cu cât cineva se 
conformează mai mult acestor aşteptări sociale şi morale pe care le avem, cu atât el este 
mai stimat. Această conformitate cu cutumele morale a făcut ca doxa să însemne renume, 
faimă sau reputație. 

Nu trebuie să uităm însă că așteptările pot fi şi înşelate, motiv pentru care există şi 
o latură negativă a acestei doxa. Nu în mod întâmplător tocmai această latură negativă 
este tematizată în special de Platon, al cărui maestru, Socrate, a fost condamnat la moarte 
tocmai pentru „faima negativă” pe care o dobândise în Athena secolului V î. Hr. 
Aprecierea publică este, prin excelenţă, o apreciere exterioară, supusă mod fatal greşelii 
dacă nu avem o modalitate de a ne convinge de veridicitatea ei. De aceea, doxa are la 
Platon în special sensul de opinie, cunoaștere părelnică sau, mai bine spus, aparenţa a 


ceva. 





pietate față de zei care îndeamnă tinerii să încalce cutumele sociale, zugrăvită de Aristofan în piesa sa 
Norii, este falsă și părelnică. În locul acestei imagini, Platon ne înfăţişează un Socrate integru, care refuză 
să fie salvat de la moarte prin mită şi îşi acceptă destinul de dragul legilor cetăţii care i-au dat naștere ca 
ființare morală. 

Imaginea publică a unui om — sau a unei idei, spune Platon — este părerea pe care 
ne-o facem despre acel om sau acea idee, părere care nu este neapărat falsă, dar nici 
neapărat adevărată. La fel ca şi imaginea publică, opinia este ceea ce trece ca adevărat 
pentru mintea noastră, însă nu are o întemeiere reală până în momentul în care nu este 
dovedită ştiinţific sau argumentat filosofic. Opinia este trecerea pe care o are o anumită 
judecată în ochii celor mulţi, la fel cum celebritatea este valoarea aparentă a unei 
persoane în ochii mulțimii. Problema este că această mulțime este manipulabilă prin 
diverse artificii retorice de oameni care vorbesc în mod intenționat „pe placul” mulțimii, 
cum ar fi retorii, sofiştii şi politicienii — cele trei categorii de oameni adesea atacate de 
Platon în dialogurile sale. 

Prin urmare, Platon pune în evidenţă necesitatea ca, atât în ceea ce priveşte 
imaginea publică a cuiva, cât şi în ceea ce priveşte părerea pe care ne-o facem despre 
ideile vehiculate în mediul social, să fie întemeiată rațional. Cu alte cuvinte, pentru a fixa 
adevărul acestor opinii şi reprezentări pe care mintea noastră le construieşte în mod 
necritic, avem nevoie de dezbatere, de dialog şi, nu în ultimul rând, de argumente 
raționale universal valabile. Pentru prima oară în istoria gândirii occidentale, imaginea 
publică nu îşi mai este suficientă sieși, ci necesită o întemeiere rațională prin dezbatere de 
idei. 

Dacă ar fi să facem un pas înainte în istorie și să poposim la Roma, găsim un alt 
cuvânt care ne poate arăta mecanismele prin care imaginea publică ia naștere. Este vorba 
despre principalul cuvânt latin care desemna reputaţia, fama, care este strămoșul 
românescului faimă. Acest cuvânt însă, la origine, însemna „zvon” sau, mai bine spus, 
„ceea ce se spune despre cineva”, acea imagine pe care ne-o facem despre un individ nu 
neapărat pe baze solide şi cu argumente raționale, ci mai degrabă prin zvonuri și bârfe 
auzite întâmplător. Vedem astfel că, spre deosebire de greci, care puneau accentul pe 
așteptările de conformitate cu cutumele sociale pe care le avem de la un individ, romanii 
pur în evidență latura pur exterioară şi arbitrară a imaginii publice. Omul în context social 
nu era, la Roma, decât o sumă a lucrurilor care se spun despre el. 

Tocmai din această cauză, romanii, spirite practice prin excelenţă, au reuşit să 
ducă la rang de artă construcţia și, mai ales, deconstrucția imaginii publice. Retorii erau 


adevăraţi maeştri ai manipulării opiniei publice, lucru vizibil cu uşurinţă în discursurile 

care ne-au parvenit, iar împărații romani aveau adevărate instituții de construire şi 
consolidare a imaginii publice a împăratului, cum ar fi cultul împăratului sau organizarea 
de jocuri şi festivități publice pe cheltuiala statului. Toate acestea doar pentru a se vorbi 
de bine despre ei, pentru a avea o imagine publică pozitivă. 

De fapt, dacă ar fi să privim în lumea noastră, diversele tehnici ce construire a 
ceea ce se numește „brand personal” continuă, într-o lume schimbată radical şi cu 
mijloace de promovare infinit mai bune decât cele romane, practicile şi principiile 
conducătoare instaurate de împărații romani. Ideea de „brand” este luată, desigur, din 
lumea advertising-ului şi a marketing-ului, unde „branding”-ul este „procesul executării 
şi administrării lucrurilor care determină modul în care oamenii percep (o anumită marcă, 
n.n.)"1%5. Ea se poate aplica unui produs sau unei persoane, în cazul din urmă vorbind 
despre un „brand personal” sau despre o imagine publică — concepte între care nu există 
diferenţe foarte mari şi pot fi folosite cvasi-sinonimic, cu menţiunea că ideea de brand are 
la bază intenții mai degrabă economice decât politice şi sociale. Brandurile sunt făcute ca 
să vândă, imaginea publică, nu neapărat. Cu toate acestea, într-o lume în care 
dimensiunea financiară este din ce în ce mai accentuată, nu se mai poate face o distincție 
strictă între cele două idei. 

Tocmai de aceea, scopul cu care este asociată cel mai adesea construcția unui 
brand este cea de succes!7. Într-o lume în care există mai mult decât avem nevoie din 
orice categorie de lucruri — inclusiv oameni — accentul nu se mai pune, cum se întâmpla 
în Grecia Antică, pe așteptările pe care le avem de la cineva sau de la ceva şi nici, ca la 
Roma, pe zvonistică. Aşteptările ne-au fost înşelate de atâtea ori, încât aproape că nu mai 
suntem miraţi când semenii noştri încalcă cele mai elementare cutume morale, iar zvonuri 
„pe surse” auzim atât de des încât nu le mai atribuim nici o valoare de adevăr. 

Ele devin însă relevante în cadrul relațiilor noastre economice, deoarece acolo mai 
uşor decât în nici o altă parte, putem sancţiona derapajele morale prin refuzarea 
contractării serviciilor unui anumit expert sau meseriaş. Aşadar, componentele morale 


rămân importante şi în cazul brandului personal, cu mențiunea însă că scopul principal al 





123 Allen P. Adamson, Brand Simple. Cum reușesc cele mai bune branduri prin simplitate, traducere de 
Mihaela Sofonea, Bucureşti, Publica, 2010, p. 17. 
124 Ibidem, p. 21. 

acestei construcții este acela de a „folosi ca «scurtătură» pentru deciziile” oamenilor!?%5. A 
se observa că, în această idee, avem atât semnele unei continuități cu tradiția greacă și 
romană, cât şi un element de noutate. 

Ca şi în Grecia sau la Roma, brandul este o „scurtătură” care ne scutește de a ne 
informa şi raţiona de fiecare dată cu privire la ceva. Aşa cum mergem în supermarket să 
ne luăm sucul preferat, mergem și la medicul în care avem încredere din trecut sau la 
psihologul recomandat de un prieten apropiat. Toate acestea, ridică responsabilitatea 
raționării de pe umerii noştri însă, în acelaşi timp, ne predispun la greşeală. La fel ca şi 
doxa, brandul personal sau imaginea publică ne oferă o cunoaştere părelnică, bazată pe 
mărturii individuale, care nu pot fi neapărat generalizate. 

Pe de altă parte însă, poziţia noastră este mai precară decât a anticilor, deoarece, 
în societatea actuală există mii de oameni cu care putem să intrăm în relații comerciale, 
iar alegerea lor trebuie neapărat să ţină seama de nişte scurtături. Altfel, ne-ar trebui un 
timp mult prea îndelungat pentru a evalua fiecare persoană în parte. Cu alte cuvinte, acum 
suntem în situaţia în care o decizie strict rațională şi informată este imposibilă. Să luăm 
un exemplu simplu: cum ne alegem medicul care să ne îngrijească dintre mii de 
absolvenți de medicină? Dacă ar fi să mergem, ca Socrate, să-l iscodim pe fiecare în 
parte, nu am avea timpul necesar în această viață, aşa că suntem nevoiți să apelăm într-un 
anumit grad la scurtături, care cel mai adesea iau forma recomandărilor de la prietenii 
apropiați în care avem încredere. 

Aşa stând lucrurile se poate observa că, în societatea noastră, ideea de imagine 
publică sau brand personal a căpătat o importanţă atât de mare încât suntem nevoiți să ne 
bazăm pe intuiţiile noastre morale sau de diverse „scurtături” (cum ar fi, de exemplu, 
codurile deontologice) în luarea deciziilor. Prin urmare, ar părea că raționarea morală și 
teoriile pe care le-am prezentat în cursul anterior au devenit desuete, dar aceasta este doar 
o iluzie. Chiar dacă, în ceea ce priveşte etica academică, nu mai este imperios necesar ca 
fiecare agent moral să raţioneze pe cont propriu, apariția codurilor etice profesionale 
încurajând mai degrabă un comportament de conformitate, în situaţiile de criză 
dezbaterile şi întemeierile raționale ale deciziilor necuprinse în codurile etice sunt foarte 


importante. Am spune chiar că, în condițiile în care aceste coduri necesită o adaptare 





125 Ibidem, p. 21. 

constantă la practicile şi realităţile unei lumi în continuă schimbare, dezbaterile sunt 


astăzi mai importante decât niciodată. 


2. Regulile dezbaterii civilizate şi etica lumii academice 

După cum am menţionat anterior, practica dezbaterilor datează încă de la 
începuturile antice ale civilizaţiei europene. De-a lungul timpului însă, această practică a 
început să devină un fel de imperativ moral şi cognitiv totodată în sensul că nici o idee nu 
poate fi considerată adevărată, în mediul academic cel puţin, decât prin supunerea sa la 
dezbatere publică şi că participarea la o astfel de dezbatere este un semn al onestităţii 
cercetării. Cu alte cuvinte, pentru lumea academică, ideea de „cunoaștere secretă” nu 
numai că este un nonsens, ci implică şi o precaritate morală. 

Asta înseamnă că toate rezultatele cercetărilor, indiferent de domeniu, trebuie 
expuse public şi supuse eventualelor critici și posibilelor falsificări. Pe această practică 
este bazat modul în care civilizația occidentală înțelege ideea de cunoaştere şi de adevăr, 
concepte care sunt de obicei abordate în mod negativ sau, pentru a folosi un termen 
tehnic echivalent, apofatic. Cu alte cuvinte, ceea ce considerăm „cunoaştere” nu este ceva 
revelat odată pentru totdeauna, ci tocmai ceea ce, deși poate, în principiu, să fie falsificat 
prin punerea în dezbatere şi prin argumente empirice, nu a fost falsificat până în acest 
moment. Un enunț are sens doar în măsura în care falsificarea printr-o eventuală 
dezbatere este posibilă!?. În acelaşi sens, nu putem vorbi niciodată despre un „adevăr 
etern” care poate fi cunoscut „în sine”, deoarece, într-o cultură a dezbaterii, fiecare 
adevăr este adevăr doar în baza a ceva (a unui argument, a unui fapt empiric etc.). 
Enunţurile noastre nu pot fi considerate adevărate sau false decât dacă sunt argumentate 


şi supuse dezbaterii!?7. 


126 „..enunţurile ştiinţei empirice (toate "enunţurile cu sens”) trebuie să fie definitiv sau conclusiv 


decidabile: adică, ele trebuie să aibă o asemenea formă încât atât verificarea cât şi falsificarea lor să fie 
logic posibile.” (Karl R. Popper, Logica cercetării, studiu introductiv şi note de Mircea Flonta, Traducere 
de Mircea Flonta, Alexandru Surdu şi Erwin Tivig, Editura Ştiinţifică şi enciclopedică, Bucureşti, 1981, p. 
82). 

127 Facem referire aici la celebrul Truthmaker principle, care este una dintre temele fundamentale ale 
epistemologiei şi metafizicii contemporane de orientare anglo-saxonă. Conform acestuia, argumentul dat 
pentru dovedi valoarea de adevăr a unei propoziţii se comportă ca un fel de „temei ontologic” al adevărului. 
Această teză contrazice fundamental viziunea tradițională despre adevăr care era privit ca un „lucru” care 
stă ascuns undeva şi aşteaptă să fie descoperit de noi. Conform acestui „truthmaker principle”, adevărul nu 
este ceva „în sine”, ci el este întemeiat şi consolidat tocmai de argumentele şi faptele care susțin o anumită 

În aceste condiţii, este esenţial să fixăm nişte „reguli” ale dezbaterii care să 
garanteze o întemeiere cât mai bună a adevărului și cunoaşterii. În vederea acestui lucru 
însă, trebuie să menţionăm faptul că cuvântul românesc „dezbatere” are sensuri care se 
suprapun peste sensurile specializate a trei dintre conceptele importante ale filosofiei 
anglo-saxone: debate, discussion şi polemics. Pentru a nu intra în detalii tehnice, este 
suficient să spunem că un debate desemnează în lumea anglo-saxonă un concurs de 
argumentaţie care își are originile în filosofia scolastică a Evului Mediu şi care implică 
expunerea de argumente pro şi contra unei anumite propoziţii de către două echipe. 
Scopul unui debate în acest sens nu este neapărat stabilirea adevărului, ci etalarea de 
strategii argumentative care să convingă juriul privitor la dibăcia tehnică a concurenţilor. 

Termenul de discussion este tot un fel de dezbatere, însă nici de această dată nu 
este vizat neapărat adevărul ca atare, ci găsirea unei soluții practice la o problemă. De 
obicei, aceste „discuţii” au în vedere remedierea unor erori umane sau elucidarea unor 
dileme, însă nu vizează fapte de cunoaştere decât tangenţial și doar în măsura în care 
acestea conduc la rezolvarea practică a unei probleme. 

În fine, termenul de polemics, care este cel mai apropiat de sensul pe care îl vizăm 
noi în contextul eticii academice, se referă în special la o dezbatere de idei, la o polemică 
ce vizează valoarea de adevăr a unei anumite judecăţi sau a unei anumite descoperiri, nu 
neapărat latura sa practică — deși într-o astfel de discuție sunt adesea abordate şi aspecte 
etice ale aplicării unei anumite descoperiri în practică. „Polemica” sau dezbaterea de idei 
este, în acest sens, „motorul” lumii academice și, în același timp, mecanismul de reglare 
şi evitare a eventualelor consecințe negative ale activităţii academice. Ea vizează atât 
aspecte cognitive (valoarea de adevăr), cât şi eventualele implicaţii etice ale rezultatelor 
cercetării. 

Întrucât dezbaterea în acest sens este o chestiune atât de importantă a reglării din 
interior a activităţii şi comportamentului tuturor agenţilor şi pacienților morali ce iau 
parte la lumea academică, universitățile din întreaga lume au enunțat diverse seturi de 
reguli ale dezbaterii civilizate. Dintre acestea, cele mai folosite în lumea academică sunt 


regulile de dezbatere civilizată ale Universităţii din Oxford, care sunt în număr de cinci și 


propoziţie ca fiind adevărată. Pentru detalii despre această dezbatere, v. Helen BeeBee and Julian Dodd, 
Truthmakers. The contemporary debate, Oxford, Clarendon Press, 2005). 

datează din anul 1890. Întrucât acestea au intrat, pe cale orală, în cultura întreaga cultură 
academică europeană, le vom enunța aici într-o formă explicitată şi însoţită de 
comentariile proprii: 

1. In orice polemică (fie ea ştiinţifică, politică, filosofică, artistică etc.), discuția 
trebuie să se rezume la schimbul de idei și numai la acele idei care au relevanță pentru 
problema în cauză. Orice referire la alte elemente, cum ar fi persoana oponentului, 
imaginea academică a acestuia (v. regula 3) sau divagarea de la tema principală, sunt 
considerate inutile. Acest lucru implică faptul că, în dezbaterile academice, trebuie să 
facem abstracție de părerea noastră subiectivă despre oponent, precum şi de orgoliile 
personale, şi să ne rezumăm la judecarea raţională și obiectivă a argumentelor aduse 
pentru sau împotriva unei anumite idei. 

2. Părțile aflate în polemică folosesc drept argument fie teorii ştiinţifice, fie date 
concrete (experimentale, statistice etc.) care sunt relevante în ceea ce priveşte problema 
discutată. Prin urmare, părerea proprie nu este niciodată un argument. La limită, în 
limbajul dezbaterilor academice nu ar trebui să existe sintagme de genul „eu cred...”, 


3 


„părerea mea este...”, „în opinia mea...” şi altele de acest tip. Dezbaterea de idei se 
foloseşte de teorii general recunoscute în lumea academică (care au fost la rândul lor 
supuse dezbaterii şi au trecut cu brio de argumentele potrivnice). 

3. Părțile nu au voie să aducă în discuţie moralitatea, temperamentul sau trecutul 
adversarului. Acestea nici nu infirmă, nici nu confirmă validitatea ideilor susținute, ci 
doar abat discuţia de la tema principală, deoarece o idee poate fi adevărată, chiar dacă 
este susținută de un om profund imoral, cu temperament coleric și trecut chestionabil. La 
fel, o idee poate fi falsă, chiar dacă este susținută de un individ cu caracter moral 
ireproşabil. 

4. Părțile nu au dreptul să pună în discuţie motivele personale care determină 
atitudinea ideatică a adversarului. Această regulă derivă din cea precedentă și îşi are 
motivații similare. Cu toții ne atașăm de ideile noastre din motive mai mult sau mai puţin 
raționale. Cu toate acestea, valoarea de adevăr a unei teorii nu este dată de motivele 
noastre subiective pentru care ne ataşăm de ea. Spre exemplu, am putea susține 


capitalismul dintr-o sumedenie de motive subiective, plecând de la respectul pentru 


libertăţile fundamentale și de alegere ale individului, până la lăcomie şi dorinţa de profit. 

Aceste motive ale noastre însă, nu au nici o legătură cu valabilitatea unei teorii, ci doar 
cu resorturile noastre lăuntrice care ne-o fac atractivă. Aducerea în discuţie a acestor 
motive subiective nu ar face decât să abată dezbaterea de la tema ei principală. 

5. Etichetarea de orice tip adversarului, nu este permisă şi arată lipsa de 
argumente. Într-o polemică civilizată contează numai argumentele, prin urmare nu sunt 
permise aluziile la încadrarea grosieră a adversarului în curente de gândire, școli 
filosofice sau diverse organizaţii cu agendă ideologică. Același lucru se aplică și în cazul 
în care adversarul reprezintă o clasă socială (defavorizată sau, din contră, favorizată), un 
partid politic sau o organizaţie profesională (ex. sindicat). 

Pe post de concluzie, putem spune că respectarea acestor reguli este un imperativ 
în lumea academică şi că ele sunt gândite astfel încât să faciliteze o dezbatere onestă, 
concentrată pe idei și civilizată. În general, încălcarea oricărei dintre aceste reguli este 
taxată de cei ce asistă, în mod tacit sau manifest, printr-un prejudiciu de imagine. Se 
întâmplă astfel deoarece o astfel de acţiune indică o fisură în integritatea morală a cuiva, 
o lipsă de interiorizare a codurilor etice ale lumii academice, printre care se numără și 


regulile de dezbatere civilizată. 

Capitolul 6 
Între modelul integrităţii şi modelul conformităţii. 
Etica universitară la Universitatea Naţională de Arte din Bucureşti 
(CONSTANTIN ASLAM) 

1. Modelul integrității în etica învăţământului vocaţional 

Cele două componente ale eticii academice, componenta integrității şi 
componenta deontologică, sunt gândite şi aplicate diferit, atât în lume cât și la noi, în 
funcție de specificul activității formative şi educaţionale universitare. 

Cu toate că la nivel de „infrastructură etică”, adică acel ,,...ansamblu de structuri 
intra-instituționale şi de instrumente pentru asigurarea managementului eficient al 
comportamentelor imorale care prezintă un risc pentru organizaţie”!%, există similitudini 
între toate universitățile românești, la nivelul activităţilor concrete de prevenție a 
comportamentelor imorale există anumite specificități generate de tipul de educație 
universitară. 

Faptul acesta devine evident dacă avem în vedere învățământul vocaţional 
românesc, istoria acestui învățământ, mentalităţile profesionale şi profilul intelectual- 
moral al studenților care doresc să-şi perfecționează înclinațiile şi înzestrările native 
(talentul). Trebuie spus clar că, într-un fel sau altul, problematica eticii universitare în 
învățământul vocaţional actual, inclusiv la Universitatea Naţională de Arte din București 
(UNArte) este modelată, într-un mod subtil, de tradiția comportamentelor profesionale 
europene pe care artiştii profesioniști români le-au adoptat şi internalizat prin educația 
realizată la cele mai importante şcoli de arte frumoase din Europa, în mod special din 
Paris, Roma şi Berlin, odată cu înființarea învățământului vocaţional românesc în anul 
1864. 

Astfel, apariția celor trei volume impresionate sub aspect teoretic şi grafic, 
publicate în anul 2014 cu prilejul sărbătoririi celor 150 de ani de ani de la înființarea 


Universităţii Naţionale de Arte din Bucureşti, depun mărturie despre trecutul şi prezentul 


128 Valentin Mureșan, De ce avem nevoie de o infrastructură etică? în vol. Un filosof rătăcit în agora, 
Editura All, București, 2013, p. 47. 

acestei instituții în care s-au format mari personalităţii creatoare de valoare națională și 
europeană şi, deopotrivă, despre crezurile şi valorile profesionale, dar şi morale, care au 
animat dinăuntrul conştiinţei creatoare marile realizări artistice reprezentative pentru noi 
şi străinătate 1%. 

Cititorul interesat de recompunerea tradiției învățământului artistic universitar din 
1864 şi până azi, surprinsă exemplar de textele dar şi reproducerile fotografice ale celor 
trei volume amintite, poate constata cu ușurință faptul elementar că actuala Universitate 
Naţională de Arte din București continuă coordonatele valorice europene pe care s-a 
fundat Școala Naţională de Arte Frumoase din 1864. Cu o scurtă sincopă temporală - 
datorată primilor ani de instaurare, la nivel instituțional, a valorile artistice ale 
comunismului de sorginte sovietică (1945-1964), caracterul european al învățământului 
artistic românesc s-a păstrat în cei peste 150 de vechime fie că instituţia s-a numit inițial 
Școala Naţională de Arte Frumoase, fie Academia de Belle-Arte ori Școala Superioară 
de Arte din Bucureşti, fie Institutul de Arte Plastice „Nicolae Grigorescu”, ori Academia 
de Arte, sau Universitatea de Arte din 1995 şi, din 2002, Universitatea Naţională de Arte 
din Bucureşti. 

Astfel, pe întregul parcurs istoric amintit, în învățământul artistic românesc au 
fost cultivate şi perpetuate sistemele de valori estetice și etice specific lumii europene, în 
centrul cărora trona ideea de „arte frumoase”. Fără să reparcurgem istoria sinuoasă şi 
plină de dispute ce au avut loc începând din sec. al XVIII-lea în jurul acestui concept!“ 


trebuie spus că Charles Batteaux, în celebrul său tratat despre artele frumoase devenit 





12 A se vedea, Universitatea Naţională de Arte din Bucureşti, volum bilingv, română-engleză, coord. 
Cătălin Bălescu, Eugen Alexandru Gustea, Adrian Guţă; graphic desig: Carmen Apetrei, Radu Manelici; 
foto: Nicu Ilfoveanu, Bogdan Bordeianu; trad: Anca Peiu, Raluca Andrescu; texte de: Ruxandra 
Demetrescu, Adrian Guţă, Ioana Beldiman, Adrian Silvan-lonescu, Vlad Bedros, Irina Cărăbaş, Ada Hajdu, 
București, Editura UNArte, 2014. - De la Școala de Belle-Arte la Academia de Arte Frumoase. Artiști la 
Bucureşti 1864-1948, volum bilingv, română-engleză, Ioana Beldiman, Nadia Ioan Fîciu, Oana Marinache; 
prof. Cătălin Bălescu, Roxana Trestioreanu; trad: Codruța Cruceanu; red. Ioana Gruenwald; foto: Ion Păun, 
Costin Miroi, Marius preda, Bogdan Bordeianu; graphic design: Dinu Dumbrăvicean, Magda Radu, 
Bucureşti, Editura UNArte, 2014. — Pictură, sculptură, grafică. UNArte la 150 ani, coord. catalog: Cătălin 
Bălescu, Cezar Atodiresei, curator expoziţie, Cezar Atodiresei, texte, Cătălin Bălescu, cezar Atodiresei, 
Ruxandra Demetrescu, Cristian-Robert Velescu, Constantin Aslam; trad: Andreea Magdalena Niţă, grapfic 
design, Adrian Medeleanu; foto: Alexandru Mudrac, Silvia Maria Stoica, Alexandru-Răzvan Năstase, 
București, Editura UNArte, 2014. 

130 A se vedea, Aslam Constantin şi Cornel-Florin Moraru, Curs de filosofia artei. Mari orientări 
tradiționale şi programe contemporane de analiză, Vol. II: Filosofia artei în modernitate şi 
postmodernitate, Bucureşti, Editura UNArte, 2017, Cap. II. Clasificarea şi sistemul artelor în modernitate şi 
postmodernitate. Arte liberale, arte frumoase şi arte „scenice”. 

canonic în lumea europeană, Les beaux arts reduits à un meme principe, susţinea că 
noțiunea de „arte frumoase” este formată la nivel de conţinut conceptual din trei trăsături 
de bază: „imitaţia”, „gustul” şi „geniul” în calitatea de „părinte al artelor”. 

Cum s-a arătat în Cursul de filosofia artei!”!, ideea de „geniu” a intrat în limba 
franceza pe filiera limbii latine, în care genius desemna un daimon, în sensul grecesc al 
cuvântului, fiind imaginat ca un „spirit individual” şi o conştiinţă morală a omului. 
Astfel, pentru latini, genius era varianta păgână a „îngerului păzitor” creștin. Dar, cum 
arătam, limba latină mai avea un cuvânt format pe acelaşi radical, ingenium, care 
desemna o înțelepciune nativă, ceea ce noi am numi ingeniozitate, ce adesea era 
echivalată de moderni cu raţiunea sau cu conceptul de „spirit”. Aceste două cuvinte și-au 
contopit, cu timpul, sensurile într-un unic cuvânt franțuzesc, genie, care abia pe la 
sfârşitul secolului XVII şi începutul secolului XVIII a dobândit un al treilea sens, care ne 
este nouă familiar, anume acela de „capacitate de creaţie artistică”1%7. Merită menţionat 
însă faptul că, fiind o trăsătură înnăscută, geniul era privit ca o calitate — geniul nu era un 
om anume, ci o trăsătură de caracter: artistul nu era geniu, ci avea geniul“. 

Prin urmare, convingerea intimă că artistul are înzestrări naturale, talent şi chiar 
geniu, a reprezentat atunci, ca şi astăzi în multe privinţe, dominanta conștiinței artistice 
ŞI, în același timp, un fundament al conștiinței morale însoţită continuu de valori etice- 
scop precum autenticitatea, demnitatea și recunoaștere de sine. Dorinţa fiecărui artist de 
a fi el însuși și de a-şi afirma invariabil personalitatea și demnitatea sa de om în raport cu 
ceilalți artiști, dar şi cu publicul căruia i se adresează, reprezintă o constantă a 
comportamentului moral şi profesional al majorității artiștilor din timpurile moderne și 
până astăzi. Tânărul care îşi urmează înzestrările, cel care „aude”, cum se spune, 


e Aa 


„chemarea talentului”, îşi doreşte nu doar să ajungă un artist oarecare, ci un „artist mare”, 
un „artist bun”, un „artist însemnat”, ori cum se spune astăzi, în cuvinte destul de frivole 
„un artist cu cotă” ori „vedetă”. 

Învăţarea meşteşugului artei, a secretelor care ţin de rechne-ul deprins în atelier, 


reprezintă doar o valoare mijloc în atingerea acestui scop major, descoperirea sinelui 





131 Ibidem, pp. 70-81. 

132 K, S. Jaffe, The Concept of Genius: Its Changing Role in Eighteenth-Century French Aesthetics in 
Journal of the History of Ideas, Vol. 41, No. 4 (Oct. - Dec., 1980), pp. 579-583. 

133 K.S. Jaffe, op.cit., p. 581. 

propriu, a afirmării lui şi, ca un corolar, dobândirea autenticităţii. lată ce spunea în acest 
sens, cunoscuta pictoriță şi profesoară la Academia de Arte Frumoase până în 1945, 
Cecilia Cuţescu Stork. „Niciodată, ca şi profesorul Frederich Stork, soţul meu, nu am 
urmărit să-mi impun concepţia mea în artă, nici să fac din elevi simpli imitatori. Idealul 
meu pedagogic a fost să descopăr aptitudini şi predispoziţii şi să le dezvolt, deschizând 
astfel calea spre o cât mai înaltă capacitate şi pregătire artistică, care să poarte în același 
timp, pecetea individualității fiecăruia”!5%. 

În ciuda prefacerilor social-politice și a schimbărilor de paradigme mentale, în 
cuprinderea cărora au avut loc creația şi receptarea artistică, această unitate și 
interdependenţă dintre valorile fundamentale ale conștiinței artistice şi conştiinţei morale 
s-au păstrat ca o constantă istorică de la începutul modernităţii şi până azi. Cucerirea şi 
impunerea demnității, adică dorința irepresibilă de a fi recunoscut ca om de valoare şi, 
deopotrivă, ca artist „bun”, lupta pentru afirmarea unicității individuale şi a 
personalităţii creatoare, unifică eticul şi esteticul în aceiaşi conștiință artistică. Alegerile 
morale libere ale artistului sunt condiționate de aceste valori scop, resimţite şi 
recunoscute în conştiinţă sa ca un fel de lege şi datorie morală. Prin urmare, la acest nivel 
de convingeri etice şi estetice nu este nevoie de nici un cod etic care să impună din 
exterior norme şi prescripţii de comportament moral. Decizia etică, pentru a stabili dacă 
un comportament este moral sau nu, poate fi aplicată cu ușurință fie prin apel la norme 
etice ale conştiinţei comune ori la valorile profesional-artistice, fie prin invocarea 
conceptelor marilor teorii etice: virtutea, datoria, utilitatea etc. 

În concluzie, la acest palier al eticii academice, prin raportare la componenta 
deontologică, putem vorbi fără rezerve că în învățământul vocaţional componenta 
integrităţii este dominantă. Urmând sugestiile limbii române, a fi integru înseamnă un 
summum de calităţi morale legate de corectitudine, sinceritate şi fidelitate față de semenii 
tăi şi faţă de tine însuşi. Un artist, în calitatea sa de artist, posedă însuşirea morală de a fi 
integru, în primul rând în raport de valorile şi crezurile sale artistice. Artistul respectă 
valorile şi normele morale profesional-artistice din motive interioare şi nu de frica 


sancţiunilor etice. Motivul este simplu! Cum arătam, internalizarea valorilor şi normelor 


134 Apud, De la Școala de Belle-Arte la Academia de Arte Frumoase. Artiști la Bucureşti 1864-1948, ed. 
cit. p. 41. 

morale au loc concomitent cu dobândirea unei conştiinţe profesional-artistice în absența 
căreia nu putem vorbi despre un „artist autentic”. Această împletire între valorile estetice 
şi valorile etice susțin energetic, împreună, atât efortul creativ îndelungat, cât şi 
comportamentele morale integre, puse ele însele în slujba creaţiei artistice. Istoria artei ne 
oferă cu generozitate exemple de mari artişti, de la Michelangelo la van Gogh și 
Brâncuşi, percepuți ca veritabili „eroi morali”, care prin efort lăuntric s-au dominat pe ei 
înşişi cu stoicism în numele unui crez artistic pe care nu l-au tranzacționat în ciuda 
suferințelor îndurate. Între altele, aceste exemple de măreție morală internalizate la nivel 
aspirațional de actualii artiști profesioniști, constituie şi unul dintre motivele psihologice 
de neacceptare, fără rezerve, a codurilor de etică percepute ca un atac la libertatea de 
creaţie și la morala vocației condusă de talent. Cuvintele rostite cu mândrie, dar şi cu 
iritare orgolioasă, „devii artist dacă te-ai născut artist” ori „regulamentele nu fac mai 
talentat” pot fi deseori auzite în exprimarea unor artiştii-profesori consacrați. Căci 
talentul, în viziunea acestora, se află în poziţia Stelei Polare ce-i îndrumă atât estetic, cât 
şi moral, pe orice artist. Artistul are, în primul rând, obligaţii față de talentul său. 
„Talentul nu este un merit, ci un dar inexplicabil care trebuie onorat... Talentul nu e 
achiziție trudnică, beneficiu răscumpărat prin cine știe ce virtuţi: e natură privilegiată, 
credit în alb, cadou căpătat - prin miracol genetic — chiar în ziua nașterii. Talentul e un 
talant care nu-ţi aparţine şi în raport cu care poţi devine merituos numai cu condiția să-l 
multiplici” 5, 

La acest nivel de moralitate, ilustrată de marile genii artistice, generatoare de 
creații exemplare pentru miracolul adăpostit de ființa umană, putem vorbi chiar despre o 
morală a vocației opusă oarecum moralei datoriei, prin faptul că artistul nu acționează 
după principiile rațiunii practice şi a legii morale surprinsă de formulele imperativului 
categoric kantian, ci adoptă comportamente în acord cu înzestrările sale naturale pe care, 
cu orice preț moral, simte imperios să le onoreze în opere de artă. 

De obicei, plecând de la această componentă etică a integrităţii, de la „morala 


vocației”, atât profesorii cât şi studenţii consideră că ei ştiu mai bine ce au de făcut sub 


135 Andrei Pleşu, Minima moralia. Elemente pentru o etică a intervalului, Ediţia a doua, Editura Humanitas, 
București, 1994, pp. 85-86. 

aspect creativ şi, implicit moral, invocând talentul, cum arătam, suprema călăuză în 
creația artistică, în multiple evaluări estetice şi chiar morale. 

De pildă, dacă un student dovedește talent artistic deosebit, atunci şi evaluarea 
etică exprimată în judecăţi morale, în anumite situaţii de comportament imoral, tinde să 
fie îngăduitoare. Chiar şi în viaţa publică, nu de puţine ori, artistul este tratat cu 
îngăduinţă şi înţelegere morală pentru fapte considerate a fi reprobabile moral pentru toți 
ceilalți oameni obișnuiți. De pildă, unele carenţe morale cum ar fi cele legate de viaţa 
dezordonată, consumul excesiv de alcool, inconstanța în comportament, iritabilitatea etc. 
sunt privite cu o relativă îngăduință de ceilalți dacă agentul moral este un artist. 

Mai mult decât atât, chiar şi funcțiile administrative înalte de conducere 
instituțională, care ar fi trebui să solicite competențe manageriale, erau distribuite tot în 
funcţie de talent şi de realizările artistice recunoscute şi validate public. „O duioasă 
tradiție a academiilor de artă europene, de unde se trage, fără false orgolii, şi şcoala 
noastră, a mizat întotdeauna pe artiști profesionişti, recunoscuţi pe plan naţional şi 
internațional, care, odată chemaţi la catedră, deveneau maeştri ascultați și necontestați 
pentru tinerii studenţi. Un pictor respectat şi confirmat în confruntările naționale şi 
europene, nu putea deveni decât un distins profesor la Academia de Arte Frumoase, un 
Camil Ressu, prestigios practician al artelor plastice, nu putea să nu se impună ca şef de 
catedră sau rector al aceleași academii...Deloc uimitor, această mentalitate avea să se 
perpetueze câteva decenii, către situaţia în care nu numai cadrele didactice ale academiei 
şi studenții, ci chiar funcționarii ministerului învățământului nu-şi puneau întrebări prea 
riguroase asupra studiilor şi formației universitare a «maeştrilory...Acei profesori, 
eminențţi profesionişti, cu performanţe impuse la mari evenimente artistice, expoziţii sau 
scene ale unor mari teatre lirice, erau de drept şi profesori ai academiilor de artă din ţară, 
cu grade didactice mai degrabă asimilate decât acordate pe grile legale” 16, 

Fireşte că aspectul legat de integritate al eticii academice ţine mai degrabă de 
sistemele de raportări ale profesorilor şi studenților la marii artişti care au dat conținut 
„moralei vocației”, atât prin realizările lor artistice exemplare, cât şi prin tăria morală a 
vieţii lor. În viaţa reală însă, artiștii sunt oamenii vii cu calități şi defecte morale şi, ca toți 


ceilalți oameni, sunt predispuşi oricând să adopte comportamente imorale. Activitatea de 





15 Mihai Mănescu, Arta învățării artei, Editura Eikon, Cluj-Napoca, 2008, pp. 134-135. 

creație artistică nu este orientată către gratuitate, chiar dacă acceptăm că experienţa sau 
trăirea artistică este dezinteresată, în raport de celelalte tipuri de experienţe, cum spuneau 
atât Kant, cât și adepţii estetici sale. Chiar dacă artistul se află, psihologic şi moral, în 
căutarea sinelui lăuntric, iar dorința de afirmare a eului artistic constituie un element 
dominant de caracter, nevoile sale materiale concrete sunt la fel de presante ca şi ale 
celorlalți oameni obișnuiți. Privită din acest punct de vedere, arta constituie un mijloc de 
subzistență, iar atmosfera concurenţială ce există între alte profesii şi specializări în 
diviziunea socială a muncii o întâlnim şi în lumea comunităţii artiştilor. Prin urmare, dacă 
plecăm de la viaţa reală a artistului, atunci trebuie să avem în vedere comportamentele 
sale morale cotidiene care sunt purtătoare de valori morale sau imorale. 

Pe de altă parte, aspectele morale legate de creația artistică şi, firește, cele legate 
de deciziile morale privind creaţia devin complexe şi complicare dacă avem în vedere 
ideea cu profunde conotaţii estetice şi etice, anume „originalitatea”. Fiind în căutarea 
originalității, a descoperirii şi exprimării noului, dar şi a sinelui în artă, personalitatea 
artistului pare a fi străbătută, poate mai mult ca în cazul oamenilor obişnuiţi, de o serie de 
defecte  caracteriale, respectiv de egoism, vanitate şi orgoliu, supraestimare şi 
grandomanie, iritabilitate şi susceptibilitate etc. 

Pe de altă parte, nici un artist nu poate invoca ideea că opera sa posedă o unicitate 
absolută sub aspect tematic ori stilistic. Cuvintele Ecclesiastului „nimic nou sub soare” 
nu sunt o metaforă, ci surprind ideea că individul generic este continuu imersat în istoria 
propriei sale umanităţi sociale. Căci, artistul se află întotdeauna, prin creația sa, în faţa 
unei situaţii de plecare moştenită prin tradiție istorică, a unor instrumente de realizare şi a 
unei tehnici (know-how) primite de la înaintași, a unor soluţii de rezolvare a problemelor 
concrete implicate în realizarea lucrării şi a unor anumite realizări exemplare 
(capodopere). Tocmai de aceea, percepţia interioară că „totul a fost spus” (în cunoscuta 
expresie franțuzează déjà vu, déjà connu...) pare a fi un obstacol psihologic greu de 
trecut. La întrebarea: ce reprezintă originalitatea? pe care o invocă toți artiștii pentru a-şi 
apăra puritatea morală a propriei creaţii artistice, adică faptul că lucrările sale nu sunt 
cópii după alte lucrări şi nu sunt „inspirate” după ceea ce deja există, nu se poate 


răspunde simplu şi cu precizie. 

Mai mult decât atât, „originalitatea” a devenit un concept tot mai ambiguu pe 
măsură ce opera de artă şi-a pierdut „aura”, cum spune Walter Benjamin, plecând de la 
constatarea că „opera de artă se caracterizează prin faptul că ea a fost dintotdeauna 
reproductibilă. Orice lucru făcut de către oameni putea oricând să fie imitat de către 
altii”. Cum s-a arătat în Cursul de filosofia artei '% în perioada despre care vorbeşte 
Benjamin, reproducerea (mecanică) este, într-un anume fel, operă ea însăşi. Folosind 
argumentul fidelității perfecte față de original, ea nu se mai mulțumește să „se deghizeze 
în original”, ci îi ia locul acestuia. În astfel de condiţii, ceea ce opera de artă reprodusă 
pierde este „autenticitatea” sau „situarea hic et nunc (aici şi acum)”1%9. 

Prin urmare, decizia etică pentru a discrimina între bine şi rău în viaţa artistică 
reală este cu mult mai complexă decât în cazul eticii vocației. Comportamentele 
excentrice ale lui van Gogh, de pildă, sunt evaluate pozitiv etic, întrucât acestea au fost 
aliniate moral la idealul artistic al vieţii sale şi anume cucerirea autenticităţii artistice. Nu 
aşa stau lucrurile, fireşte, când avem de-a face cu viaţa artistului actual imersat într-o 
lumea reală dominată de conflicte profesionale şi competiţie pentru recunoaștere în 
spaţiul public. Aceste aspecte complexe legate de decizia etică, la care trebuie să 
adăugăm şi datele conţinute de actuala schimbare de paradigmă prin care trece 
învățământul vocaţional, au stimulat ca aspectul deontologic al eticii academice să ocupe 


prim-planul preocupărilor intelectuale actuale. 


2. Modelul deontologic în etica învăţământului vocaţional 
Componenta deontologică a eticii academice are în vedere, cum arătam, aspectele 
formale, instituționale şi organizaționale de funcționare a eticii academice. Ea este 
constituită dintr-o „infrastructură etică”, respectiv de coduri de etică, comisii şi birouri de 
x3 


etică şi, probabil în viitor, din „experți în etică academică”. Simplu spus, la acest nivel 


avem de-a face cu o aplicare instrumentală a valorilor, principiilor şi normelor morale 





p. 122. 

15 Aslam Constantin, Florin-Cornel Moraru, Curs de filosofia artei. Mari orientări tradiționale și 
programe contemporane de analiză, Vol. II: Filosofia artei în modernitate și postmodernitate, ed. cit., p. 
202 sqq. 

159 Ibidem. 

justificate de raționalitatea care fundează orice organizaţie (instituție) modernă concepută 
şi construită de la revoluţia industrială încoace. 

Organizațiile (instituţiile) sunt „instrumente de cooperare și de acțiune colectivă, 
capabile să impună un minimum de ordine, de previzibilitate şi de regularitate în haosul 


140. Puterea 


de strategii individuale şi colective de putere, ce se dezvoltă în cadrul lor 
organizațiilor în viața noastră este totală. „Noi ne-am născut în organizații, am fost 
educați în cadrul acestora și consacrăm o parte importantă a existenţei noastre muncind 
în cadrul acestora. Consumurile şi activităţile noastre de timp liber depind de acestea. Cea 
mai mare parte dintre noi murim în cadrul lor şi, când va sosi timpul înmormântării, cea 
mai mare dintre toate aceste organizații — statul — va trebui să elibereze un permis de 
înmormântare”. 

Organizarea activităților umane în instituții informale (familia, de pildă) sau 
formale (organizații) ţine de condiția noastră în lume, de faptul că suntem fiinţe sociale. 
Suntem continuu „membrii” ai unor instituţii şi organizaţii. În societate, indivizii umani 
sunt totdeauna imersaţi în comunităţi şi colectivității cu ale căror membrii interacționează 
şi prin intermediul cărora îşi ating scopurile lor personale. Astfel, orice individ este parte 
a unei familii care l-a adus pe lume și cu care se află în relații de rudenie, de asemenea, 
acesta face parte din cadrul unor organizaţii educaționale (în calitate de elev, student, 
doctorand etc.), ori este membru unor organizaţii în care lucrează sau își petrece timpul 
liber. Pe parcursul întregii vieți individul uman poate dobândi diverse statusuri şi roluri 
sociale: şofer, profesor, sportiv, pensionar etc. Cum arată sociologul american Talcott 
Parsons, ştiinţele sociale nu pot analiza individul uman singular, ci doar în interacțiunile 
pe care le stabileşte cu ceilalți în cadrul unor „sisteme macrosociale”. Prin urmare, fapt 
important de reținut, unitatea de bază a acțiunii sociale nu este individul, ci o structură în 
care este implicat, într-un fel sau altul, individul. „Unitatea de bază poate fi numită 


acțiunea elementară. Aşa cum, în mecanica clasică, unitățile unui sistem, particulele în 


unele cazuri, pot fi caracterizate prin proprietăţile lor — masă, viteză, poziţia în spațiu, 





140 Erhard Friedberg, Organizaţia, în vol. Tratat de sociologie, sub coordonarea lui Raymod Boudon, 
traducere din franceză de Delia Vasiliu şi Anca Ene, Bucureşti, Editura Humanitas, 1997, p. 410. 

141 Gilles Ferréol, Philipe Cauche, Jean Marie-Duprez, Nicole Gadrey, Michel Simon, Dicţionar de 
sociologie, Prefaţă la ediţia în limba română: Septimiu Chelcea, Adrian Neculau, laşi, Editura Polirom, 
1998, p. 146. 

direcția de deplasare — unitățile sistemelor de acțiune posedă și ele proprietăţi de bază 
chiar dacă pare imposibil de conceput existenţa efectivă a unor astfel de unități”!?. 

În consecinţă, orice acţiune a noastră îndreptată spre o stare viitoare de lucruri, 
cum este de pildă creaţia artistică, în ciuda faptului că este totdeauna individuală, ea este 
continuu imersată într-o formă de organizaţie sau instituţie. Chiar și artiştii independenţi 
au creat organizații de tipul: „organizaţia (sindicatul) artiştilor independenți”. Exemplul 
celebru este cel legat de „salonul refuzaților”, locul în care pictorii avangardiştii, 
marginalizați public de „academiştii” aflaţi în centrul atenţiei, au acceptat să expună 
împreună o serie de lucrări cu toate că nu se percepeau ca o comunitate artistică unificată 
de același program estetic. 

Există, cum ştim cu toţii, nenumărate tipuri de organizații și instituţii ce pot fi 
tipologizate, în principal, după scopurile pe care urmăreşte să le atingă. Important de 
reținut este faptul că în ciuda varietăţii lor, organizaţiile sunt la nivel conceptual ideal, 
structurate de statusuri (poziții ocupate în ierarhia de funcţii organizaționale) şi roluri 
(tipuri de comportamente prestabilite prin norme explicite), respectiv de o altă serie de 
caracteristici puse în lumină de către Max Weber, celebrul sociolog german, care a 
analizat mecanismele prin care funcţionarii specializați în anumite activități de birou, 
„birocrații”, conduc instituţiile. 

În sinteza propusă de Anthony Giddens, aceste caracteristici ale „birocraţiei” puse 
în lumină de Weber sunt: a) ierarhia clar demarcată a autorităţii (sarcinile sunt 
distribuite prin fişa postului ca obligaţie oficială; există o ierarhie a funcțiilor ordonate 
sub formă de piramidă, astfel încât comenzile sunt date de la vârf către bază; organizația 
este structurată pe nivele de autoritate şi decizie, astfel încât treapta superioară în 
organizație controlează şi supervizează treptele inferioare), b) comportamentul 
funcționarilor de la toate nivelurile organizației este reglementat prin reguli scrise c) 
funcționarii sunt angajați cu normă întreaga ori parțială (remuneraţia este stabilită în 
funcţie de cantitatea şi calitatea muncii; promovarea în ierarhia organizației se face pe 
baza competenţei şi experienţei, c) separarea sarcinilor funcţionarului din interiorul 


organizaţiei de viaţa lui personală; d) resursele materiale cu care operează angajatului 


142 Talcott Parsons, The Structure of Social Action, New York, The Free Press, 1949, p.45, apud, Michel 
Lallement, Istoria ideilor sociologice, Editura Antet, Bucureşti, 1998, p. 88. 

aparțin instituției în care lucrează (banii şi celelalte resurse materiale sunt ale 
organizației, în sensul că nu provin de la terţe persoane, fiind mijloace de conservare și 
dezvoltare a organizaţiei respective)!*. 

În câmpul acestor consideraţii și trăsături privind în mod generic organizaţiile, 
trebuie să plasăm, fireşte, toate formele de organizare a învățământului vocaţional, 
inclusiv Universitatea Naţională de Arte, care a cunoscut în cei peste 150 de ani de 
existență multiple prefaceri în structura ei organizatorică legate de anii de studiu, ierarhia 
conducerii, organizarea pe facultăţi, catedre şi departamente, de tipul de programe, 
obiective, conţinuturi şi evaluare, de relaţiile formale dintre profesor şi studenţi etc. 14 

În ciuda acestor schimbări nu doar de structură administrativă, ci și ideologică, 
trebuie spus clar că, din perspectiva eticii universitare, în UNArte „morala vocației” a 
continuat să existe pe aceiași linie surprinsă de Mihai Mănescu în expresia, „duioasa 
tradiție a academiilor de artă europene”. În alţi termeni, idealurile, principiile și valorile 
morale constitutive modelului integrității etice s-au conservat și adaptat la „vremuri”, în 
ciuda schimbărilor de natură organizațională și instituțională a UNArte. Fireşte că 
instaurarea „valorilor răsturnate”, după expresia lui Mihai Mănescu, din perioada 
dominaţiei comunismului în învățământul vocațional, prin adoptarea conceptului de „artă 
militantă” şi a „realismului socialist”, a produs noi ierarhii oficiale în evaluarea operelor 
de artă, însă fără să schimbe profund ideea unității valorice dintre etic şi estetic. Unii 
artiști, pare-se, adepţi convinși ai realismului socialist, cum a fost de pildă Boris 
Caragea!%, profesor la catedra de sculptură, autorul Statuii lui Lenin - dezvelită în 1960 
şi dată jos de pe soclul din fața Casei Scânteii în 1990 - şi-au justificat opțiunea politică 
de a fi de partea puterii, invocând tocmai morala vocației. La nivel de autopercepţie şi 
autoevaluarea etică, aceşti artişti consideraţi astăzi „colaboraţioniști”, considerau că nu 
contează cine este şi ce-și dorește comanditarul, în acest caz partidul comunist, ci 
importantă era izbânda artistică. Dacă artistul nu-și trădează talentul, atunci când produce 


la comandă anumite lucrări de artă cu o manifestă destinație ideologică, atunci artistul nu 





14% A se vedea, Antony Giddens, Sociologie, traducere de Radu Săndulescu şi Vivia Sădulescu, Editura All, 
Bucureşti, 2001, p. 315, pagină pe care am adaptat-o la scopurile acestui curs. 

144 A se vedea, Istoric UNARTE, respectiv articolele redactate de Ruxandra Demetrescu, Adrian Guţă şi 
Ioana Beldiman, în vol. Universitatea Naţională de Arte din București, ed. cit. pp. 11-96. 

145 Profilul artistic al lui Boris Caragea este prezentat pe scurt în vol. De la Școala de Belle-Arte la 
Academia de Arte Frumoase. Artişti la Bucureşti 1564-1948, ed. cit., pp 275-278. 

se află în culpă morală. În acest caz, esteticul se identifică cu eticul, valorile estetice sunt 
pentru artist valori etice. 

Parcursul istoric al moralei vocației, care este după cum am mai menţionat 
anterior o specie a moralei virtuții, respectiv a modelului integrităţii eticii academice, a 
fost erodat în întregul învățământ vocaţional, inclusiv la UNArte, de schimbarea de 
paradigmă care a avut loc în sistemul european de învățământ superior odată cu adoptarea 
Procesului Bologna în 1999, respectiv a hotărârii principalelor state europene, la care s-a 
afiliat şi România, de a forma Spaţiul European al Învăţământului Superior!*. 

Pe de altă parte, în contextul discuţiei şi preadoptării Procesului Bologna, 
Academia de Artă, titulatura adoptată în 1990, a fost schimbară în Universitatea de Arte, 
iar din 2002, după implementarea primilor paşi ai acestui proces de (re)construcție 
organizațională, s-a creat Universitatea Naţională de Arte. Trebuie spus clar că aceste 
schimbări de titulatură nu au fost alegeri arbitrare şi fără impact asupra corpului 
profesoral şi al eticii academice. Cum arată Mihai Mănescu - care relatează din interiorul 
organizației, fiind în acea perioadă de mari schimbări profesor la secția grafică, şef de 
catedră, decan şi apoi cancelar al Universităţii, schimbările instituţionale despre care 
vorbim au avut consecințe dramatice asupra statului tradițional al artistului-profesor care 
îi îndruma pe studenţi să-şi găsească un drum propriu în creație. „Cu toţii, universităţile 
româneşti de teatru, muzică şi belle arte, am aflat că va trebui să ne aliniem rigorilor 
europene care pretind pentru dascălii universitari, gradul de DOCTOR...Cea mai mare 
parte a profesorilor de măiestrie au refuzat să ia în serios amenințarea doctoratelor, 
considerându-se personalități prea importante ca să poate fi supuse unor rigori valabile 
pentru mulțimea neimportantă a cadrelor didactice obişnuite. Cu suficienţă şi aroganță, au 
refuzat să ia în serios această normă impusă la nivel european...O a doua, nu prea mare, 
categorie de profesori a înţeles cu neplăcere să se impune plierea la aceste noi norme şi s- 
au înscris în dificilul traseu al candidaturii și urmării ostenelii doctoratului” !®. 

Aderarea României la Uniunea Europeană în ianuarie 2007, a produs o 


remodelare și compatibilizare a legislației românești cu acquis-ul comunitar, respectiv cu 





146 A se vedea, https://www.edu.ro/procesul-bologna-0, pagină a Ministerului Educaţiei Naţionale care 
prezintă istoricul acestui proces integraţionist şi obiectivele ce s-au precizat de-a lungul timpului în diverse 
conferințe şi înțelegeri internaţionale. 

147 Mihai Mănescu, op. cit, pp. 136-137. 

corpusul de legi și norme după care se administrează Uniunea Europeană, operație 
juridică de mare amploare care a avut, în anumite situații, un impact major asupra moralei 
tradiționale româneşti. De exemplu, în Comunitatea Europeană sacrificarea animalelor 
are loc cu respectarea strictă a drepturilor animalelor exprimată încă din Declarația 
Universală a Drepturilor Animalului, proclamată solemn la Casa UNESCO din Paris, la 
15 octombrie 1978, fapt ce a intrat în conflict cu morala tradițională românească care se 
conduce, în această privinţă, după o tradiție imemorială plină de cruzime. 

Pe fondul acestor schimbări generate de procesele integraţioniste europene, parte 
a procesului mai larg de globalizare, în principalele organizaţii ale statului ori private, s- 
au adoptat o serie de coduri etice din dorinţa de a remodela etic scopurile pe care le 
urmăresc aceste organizații şi, totodată, de a avea la dispoziţie un instrument precis de 
decizie etică şi de rezolvare a unor litigii morale între membrii organizației respective. 

Prin urmare, contextul istoric și social-politic în care este astăzi imersat 
învățământul vocaţional a impus la nivelul eticii academice accentuarea componentei 
deontologice prin raportare la componenta integrității. Aceasta este, în fapt, orientarea 
tuturor marilor universităţi din lume, inclusiv ale celor vocaţionale, care nu pot coordona 
complexitatea activităților de formare artistică, dar şi de cercetare teoretică, în absenţa 
unor reglementări etice explicite. Ceea ce pare a fi, prin elaborarea codurilor de etică, o 
intervenţie exterioară în reglementarea unor interacțiuni morale subînţelese de actanți 
este, de fapt, o necesitate impusă de stilul actual de viață morală fundat pe competiţie - 
ce ar trebui să fie loială, deci etică - relativism valoric, toleranță și egalitate. „Există un 
lucru de care un profesor poate fi sigur: aproape fiecare student care intră în universitate, 
crede, sau spune că aşa crede, că adevărul este relativ. Şi aceasta în ciuda faptului că 
mediile din care provin studenţii sunt atât de variate pe cât poate oferi America. Unii sunt 
credincioşi, alţii atei; unii sunt de stânga, alții sunt de dreapta; unii vor să devină oameni 
de ştiinţă, alții umaniști sau practicanți ai profesiunilor liberale sau afacerişti; unii sunt 


săraci, alții bogaţi. Ei sunt unificaţi doar în relativism şi de credinţa în egalitate”!%. 


148 Allan Bloom, Criza spiritului american. Cum universităţile au trădat democraţia şi au sărăcit sufletele 
studenților, Traducere şi note de Mona Antohi, București, Editura Humanitas, 2006, p. 10. 

În baza Legii nr. 319/2003, privind Statutul personalului de cercetare-dezvoltare şi 
Legea nr. 2006/2004, privind buna conduită s-a adoptat şi la UNArte Codul de Etică 
Universitară, reper fundamental al componentei deontologice a eticii universitare!“ 

Adoptarea Codul de Etică Universitară la UNArte, este un răspuns la obligația 
instituțională, formulată de Ministerul Educaţiei Naţionale, de aliniere la standardele 
europene sau este nevoie, în mod real, de un astfel de cod de etică la UNArte? 

Trebuie răspuns, fără ipocrizie, că UNArte a început să aibă o nevoie imperioasă 
de un cod etic, care să reglementeze explicit, raporturile morale dintre toți participanții la 
viața academică, din momentul în care activitatea de creaţie artistică a fost dublată de 
activitatea de cercetare ştiinţifică. Istoric vorbind, fireşte că este vorba de istoria recentă, 
cea care se petrece sub ochii noştri. În acel moment în care s-a hotărât că artistul în arte 
vizuale, absolvent de licenţă, trebuie să devină şi cercetător, dacă doreşte să urmeze 
masterul şi şcoala doctorală, morala vocației a făcut un pas în spate, iar aspectele 
deontologice explicite ale eticii universitare au început să ocupe un rol de primă mărime. 
Motivul este simplu! Spre deosebire de creaţia artistică, în care artistul se află în 
competiţie cu posibilitățile creative proprii, cercetarea ştiinţifică, la modul ideal, îl 
obligă pe artist să facă parte dintr-o comunitate disciplinară (profesională) internaţională 
impersonală, ce se conduce după reguli exprimate în legi şi norme juridice şi, deopotrivă, 
în coduri de conduită etică. Aceste coduri conțin, în genere, norme etice privitoare la 
competiția pentru obţinerea de resurse (granturi), pentru comunicarea în spațiul public, 
prin revistele de specialitate cu evaluări independente (peer review) a propriilor 
contribuţii la cercetare, pentru obţinerea unor punctaje ce aduc recunoaştere profesională 
în spațiul public. 

Trebuie spus că aceste „comunităţi disciplinare”, în expresia lui Thomas Kuhn, 
care produc noutate teoretică în cercetări specializate, plecând de la o tradiţie de realizări 
majore exprimată în bibliografii complexe, de la un aparat conceptual sofisticat şi de la 
anumite metode de cercetare sunt deschise doar la performanţe notabile. Îţi trebuie ani de 


muncă trudnică pentru a deveni membru recunoscut în aceste „comunităţii disciplinare” 


149 A se vedea, http://www.unarte.org/resdoc/regulamente_pdf_ro_100.pdf ce reproduce textual Codul de 
Etică Universitară. 

şi pentru a fi recunoscut public ca „expert” sau cunoscător într-un anumită tematică sau 
arie de cercetare. 

Prin urmare, acest dublu statut de artist şi cercetător pe care profesorii şi studenții 
din lumea învățământului vocaţional îl au, cunoscut și practicat de-a dreptul miraculos 
doar de marile genii din perioada Renaşterii, adaptat acum la stilul şi valorile noastre de 
viață, a produs şi produce în continuare o schimbare instituțională radicală în stabilirea 
competenţelor şi evaluării performanţelor artistului profesionist. El se aplică pentru toţi 
cei care doresc să parcurgă întregul program formativ de tip Bologna, format din studii de 
licenţă de trei ani, studii masterale de doi ani și studii doctorale de trei ani. 

Un astfel de fapt a devenit vizibil în ultimi ani, pe măsură ce evaluările calitative, 
stabilite consensual şi exprimate tacit în ierarhia valorică a corpusului profesoral 
universitar, au fost substituite de eva/uările de tip cantitativ, exprimate numeric în tabele 
şi cifre impersonale!5. Situaţia acesta ne amintește de celebra butadă a lui Alfred Binet, 
psihologul francez care a inventat primul text de inteligență IQ. La întrebarea: ce este 
inteligenţa? Binet a răspuns dezarmant: „ceea ce măsoară testul de inteligență”. Aşadar, 
evaluările cantitative descriu în termeni măsurabili activitatea de creaţie artistică şi de 
cercetare ştiinţifică, fără referinţe la cât de talentată şi de valoroasă este personalitatea 
artistului. În ce constă valoarea unei artist? În acord cu logica internă a evaluărilor 
cantitative răspunsul este simplu: în punctajul pe care-l obține acesta completând tabelele 


ce măsoară standardele de performanță. 


3. Este etica aplicată în învăţământul vocaţional o aplicare a eticii? 

Titlu acestui subcapitol de curs este inspirat dintr-un articol, semnat de 
profesorului Valentin Mureşan, extrem de comentat în spaţiul reflexiv românesc, care 
(re)deschide marea dilemă a corelaţiei tradiție-actualitate în etică şi este intitulat Este 
etica aplicată o aplicare a eticii? Pl. 

Pe de o parte, trebuie avut în vedere faptul că umanitatea a supraviețuit moral mii 


de ani cu ajutorul unor sisteme morale complexe, precum cele ale iudaismului și 





150 A se vedea, https://www.edu.ro/titluri-stiintifice, pagina Ministerului Educaţiei Naţionale care stabileşte, 
prin lege, standardele minime şi obligatorii pe care trebuie să le îndeplinească oricine doreşte să acceadă la 
un post universitar în învățământul superior. 

151 A se vedea, http://www.ub-filosofie.ro/-muresan/licenta_etica_aplicata/1_aplicarea_eticii.pdf 

creștinismului, punând în acțiune o dispoziția naturală a minţii omeneşti, numită de 
creștini „discernământ”, pentru a discrimina între comportamentele morale şi imorale. 
Flerul moral al oamenilor şi „simţul” nuanţelor etice, neteoretizate conceptual, funcționau 
fără rabat, pare-se de la generaţie la generație. Pe de altă parte, avem marile doctrine 
etico-filosofice care au justificat teoretic şi conceptual comportamentele morale ale 
omului încă începând cu Socrate şi Platon. Aceste mari teorii însă, nu numai că 
argumentau ideea că oamenii pot determina natura Binelui și raportul acestuia cu Răul şi 
ce trebuie să facă omul pentru a deveni o ființă bună, ci au fost deopotrivă, de la vechii 
greci încoace, şi instrumente ale deciziei etice. Astfel, aplicând în mod deductiv 
principiile teoriilor etice, de exemplu teoria virtuţii lui Aristotel, la anumite circumstanţe 
morale particulare, ne putem da seama dacă agentul moral implicat a acţionat etic sau nu. 
Nu poţi să spui, de pildă, plecând de la Aristotel, că eşti un om bun, dacă nu ai săvârşit 
faptele bune, într-o situaţie particulară sau alta!*?. 

Mai putem aplica aceste achiziţii etice ale umanităţii în viața noastră profesională 
dominată de etici aplicate, preocupate în exclusivitate de reglementare şi deontologie 
etice? Codurile de etică, generalizate în toate profesiile care compun domenii înalt 
calificate, mai au nevoie de întemeieri filosofico-etice? Care este situaţia în domeniul 
eticii academice? Morala vocației va fi total substituită de aspectele deontologice ale 
eticii academice? În final, este etica aplicată în învăţământul vocaţional o aplicare a 
eticii? Fireşte că, având în vedere complexitatea problemelor, faptul că experiența umană 
este în plină desfășurare, iar comportamentele omului sunt, în raport cu viitorul, 
imprevizibile, nu putem răspunde într-un mod cât de cât satisfăcător. 

Raportându-ne însă la ultima întrebare, putem răspunde, în acelaşi timp, fără să 
încălcăm principiul logic al contradicției, afirmativ şi negativ. 

Etica aplicată în învățământul vocaţional este şi va rămâne și în viitor o aplicare a 


eticii în sensul ei tradițional, întrucât componenta vocațională a eticii academice nu va 





152 Există la ora actuală a dispută extrem de incitantă între adepţii generalismului în etică - cei care susțin 


că pentru a realiza o decizie etică corectă trebuie să ai la dispoziție un set de principii morale din care să 
deduci o serie de consecinţe aplicabile etic la orice situaţie particulară - şi adepţii particularismului etic ce 
critică universalitatea principiilor şi invariabilitatea temeiurilor morale în relaţia dintre acțiunile non-morale 
şi semnificaţia lor morală. Particularismul propune justificări morale sub forma unor naraţiuni, poveşti, aşa 
cum s-a întâmplat în tradiţia morală a umanităţii. O radiografie a acestei dezbateri se află în excelenta 
lucrare a lui Daniel Nica, A se vedea, Daniel Nica, Etică fără principii? Generalism şi particularism în 
filosofia morală, Editura Eikon, Cluj Napoca, 2013. 

dispărea niciodată. Activitatea de creaţie artistică, judecata de gust şi evaluările estetice şi 
etice sunt fundate în sensibilitatea noastră, în emoţii şi trăiri generic umane la care avem 
acces în mod nemijlocit. Prin urmare, etica vocației va supraviețui, pentru că noi avem o 
înțelegere a acestor profunzimi ale sufletului nostru, prin mijlocirea intuiției artistice şi a 
intuiţiei morale de care nu ne putem dispensa, chiar și atunci când practicăm o profesie 
înalt calificată, reglementată de norme şi coduri etice. De pildă, în ciuda diferenţelor de 
opinii în multiple aspecte ale creației și evaluării artistice, orice profesor de la UNArte, 
privind o lucrare de artă plastică, îşi va da instantaneu seama dacă lucrarea este realizată 
sau nu de un amator. Aceste forme de evaluare instantanee, provenite din cunoaşterea 
tacită a practicării activităţilor artistice, vor sta apoi la baza celorlalte procese raționale de 
judecare estetică mai mult sau mai puţin întemeiate. 

Pe de altă parte, componenta deontologică a eticii academice va fi întărită în viitor 
pentru că unele comportamente imorale ale unor studenţi au luat proporții îngrijorătoare 
social. De pildă, generalizarea copierii examenelor ori redactarea referatelor, a lucrărilor 
de licenţă şi chiar a tezelor de doctorat folosind proceduri de copiere de tip copy/paste ori 
de cumpărare a lor, trecerea examenelor prin proceduri ilicite, încălcarea drepturilor de 
proprietate și asumarea unor idei sau merite care sunt produse de terţe persoane impun cu 
necesitate aplicarea fără ezitare a prevederilor codului de etică. 

Vom ilustra această teză prin prezentarea în cursul următor a regulilor juridice şi 


morale obligatorii în redactarea unei lucrări de disertaţie. 

Capitolul 7 
Recomandări privitoare la scrierea unei disertaţii 


(RALUCA PARASCHIV) 
Proiectul de dizertaţie poate avea multiple forme. Totuşi, există câteva elemente 


comune tuturor dizertaţiilor iar aceste informaţii urmăresc să se asigure de faptul că 


aceste cerințe sunt înțelese și îndeplinite. 


Ordinea părților care compun teza 









































1. Pagina de gardă / Titlul Obligatoriu 

2. Rezumatul lucrării În funcţie de cerinţele departamentului 

3. Mulţumiri Opţional 

4. Tabla de materii / Cuprins Obligatoriu 

5. Lista ilustraţiilor, tabelelor etc. Dacă este cazul 

6. Lista abrevierilor folosite Dacă este cazul 

7. Corpul tezei Obligatoriu 

9. Apendice Dacă este cazul 

10. Glosar Dacă este cazul 

11. Bibliografie/lista lucrărilor citate Obligatoriu 
Aspectul lucrării 


Teza se redactează la computer pe foi albe A4, numai pe fată, utilizând Times 
New Roman, Garamond sau Arial 12 pt. Spaţii duble între rânduri pentru rezumat și 
corpul lucrării, spaţiere simplă pentru tabele, citate-bloc separate de restul textului, note 
de subsol. Înaintea unui paragraf nou se lasă alineat sau un rând liber. 

Marginile: 2,5 cm. pentru fiecare latură iar tipul de foaie trebuie setat ca A4 nu 


Letter. Paginile se numerotează în partea de jos central, folosind numere arabe începând 

cu prima pagină a lucrării (prima pagină a introducerii). Paginile anterioare (rezumat, 


mulțumiri, cuprins) se numerotează cu numere romane mici. 


Capitolele trebuie să înceapă pe pagină nouă, subcapitolele nu. 


Structura părţilor componente 


Pagina de gardă / titlul 


Aceasta trebuie să conţină următoarele informaţii: 


Titlul complet al lucrării 

Numele candidatului 

Departamentul şi numele complet al universităţii 

Formula care explică scopul lucrării (licență, master, doctorat etc.) conform 
cerinţelor departamentului 

Numele profesorului coordonator 

Localitatea 


Anul 


Titlul trebuie să indice la ce se referă cercetarea, inclusiv parametrii geografici sau 


istorici. Astfel, titlul trebuie să arate tema sau conceptul general susținut precum și 


circumstanţele specifice în care ideile autorului vor fi testate. La finalul lucrării, titlul 


poate fi revizuit. 


Rezumatul 


Rezumatul scurt (abstract) trebuie să aibă în medie 350 de cuvinte. Se redactează 


folosind timpul prezent şi trebuie să includă următoarele informaţii: 


tema de cercetare / problema pe care cercetarea îşi propune să o rezolve 
metodologia folosită 


rezultatele importante 


Inaintea susținerii tezei de doctorat se predau două tipuri specifice de rezumat, în 
limba română și într-o limbă de circulaţie internațională: unul în format electronic 


care cuprinde cuvinte cheie şi un rezumat de lungime medie (aprox. 700 cuvinte) 

şi altul, tipărit, care include cuprinsul tezei de doctorat, cuvinte-cheie și sinteza 


părților principale. 


Mulţumiri / dedicatii 


O pagină care menţionează persoanele cărora autorul le este recunoscător pentru 
asistența oferită pe parcursul proiectului, fără a se referi exclusiv la coordonatorul 
lucrării. Tot aici este recomandabilă menţionarea, în cazul în care în teză se utilizează 


date personale, a faptului că există acordul persoanelor respective pentru acest lucru. 


Menţiuni privind procesarea datelor personale în cadrul tezelor de doctorat 


Implementarea GDPR (General Data Protection Regulation) în legislaţia naţională 
impune ca procesarea datelor cu caracter personal să se facă de o manieră transparentă, 
corectă şi sigură pentru persoanele vizate. Paşii necesari pentru atingerea acestui 
deziderat sunt următorii: 

1. Se aplică tezei mele prevederile GDPR? Pentru a putea răspunde trebuie să ştim 
că datele cu caracter personal includ orice fel de informaţie care poate fi legată în mod 
direct sau indirect de o persoană aflată în viață: nume, CNP, adresă IP, interviuri 
înregistrate dar şi combinaţii de detalii care fac posibilă identificarea unei persoane. 

2. Defineşte scopul tezei şi de ce ai nevoie de procesarea datelor personale pentru 
a-l atinge. 

3. Asigură-te că lași deoparte date personale cu caracter sensibil (informaţii despre 
rasă sau origine etnică, vederi politice, religioase sau filosofice, apartenenţa la mișcări 
sindicale, detalii genetice sau biometrice care pot fi folosite pentru identificarea 
persoanei, detalii referitoare la starea de sănătate, conduita sau preferințele sexuale). În 
cazul în care scopul tezei impune procesare a unor astfel de date este necesar avizul unei 
comisii de etică. 

4. Decide ce informaţii vor fi şterse sau salvate, pentru ce fel de date se impune 
păstrarea, unde şi pentru cât timp vor fi ele arhivate. Este interzisă păstrarea datelor 


personale pe servicii externe de tip cloud ca şi pe stickuri USB, telefoane smart sau 

tablete, datorită riscului de securitate prezentat de acestea. După finalizarea tezei este 
nevoie ca paşii descriși anterior (ştergere sau arhivare) să fie duşi la bun sfârşit. 

5. Redactează o fişă informativă referitoare la procesarea datelor cu caracter 
personal şi un formular care să cuprindă acordul persoanei pentru folosirea acestora, 


document care trebuie semnat olograf. 


Tabla de materii / Cuprinsul 

Lista tuturor capitolelor, subcapitolelor şi secțiunilor cu indicarea paginii 
corespunzătoare acestora. În mod normal se realizează folosind facilitatea ° table of 
contents” oferită de programul de editare de text, după revizuirea finală a lucrării astfel 


încât numerotarea să fie corectă. 


Lista ilustraţiilor, tabelelor etc. 


Lista abrevierilor folosite 


In cazul în care lucrarea folosește abrevieri ce ar putea fi necunoscute cititorului. 


Introducere 


Introducerea va indica punctul de plecare al cercetării, explicând de ce și în ce 
formă va fi efectuată aceasta şi va introduce argumentele şi presupunerile iniţiale. Ea 
trebuie să cuprindă următoarele elemente, care vor fi explicate în detaliu mai jos: tema / 
ipoteza de cercetare; definiţii şi parametri; metodologie; analiza literaturii de specialitate. 

Astfel, teza ar trebui să înceapă cu o prezentare generală a subiectului lucrării 
situând-o astfel în cadrul cercetărilor deja existente. Introducerea trebuie să arate de ce 
subiectul merită investigat și care este semnificația acestuia în domeniul respectiv. Acest 
lucru se face în mod normal prin referiri la lucrările existente, identificând ariile 
neexplorate până în prezent, care trebuiesc explorate mai în amănunt sau unde noile 


descoperiri justifică o reconsiderare. După definirea clară a problemei de cercetat, 

introducerea trebuie să propună un răspuns la această problemă. Secțiunea finală a 
introducerii ar trebui să descrie pe scurt structura conţinutului lucrării. 

Cu toate că introducerea este primul capitol al tezei, aceasta ar trebui să fie ultima 
secțiune pe care o scrii, având în vedere că nu poți prezenta ceva până când nu ştii ce vei 


introduce. 


Tema de cercetare 


Toate proiectele trebuie să pornească de la o temă sau ipoteză de cercetare clar 
definită. În cazul în care nu ai concretizat o ipoteză de cercetare, nu ai cum să dezvolţi un 
argument coerent, indiferent cât de vast sau interesant este subiectul ales. Această ipoteză 
îți asigură calea de acces către subiectul de cercetare — unghiul sau punctul de vedere care 
determină direcția argumentaţiei tale, zonele de interes și cele pe care alegi să le ignori, 
sursele de referință şi chiar metodologia folosită. 


Tema de cercetare trebuie să fie: 





e  Precisă: cu cât este mai clară ipoteza de cercetare, cu atât mai bun este proiectul. 
Câteodată este de folos să îţi pui o serie de întrebări pentru a identifica întrebarea 
care stă la baza întregului proiect. 

e  Cercetabilă: trebuie să existe suficiente date sau informaţii disponibile pentru a 
putea cerceta o problemă. 

e  Deschisă: trebuie să găsești o întrebare deschisă care să îți permită să explorezi 
complexitatea şi profunzimea unui subiect. O întrebare superficială sau 
descriptivă, sau una al cărei răspuns este deja cunoscut nu va putea susţine nici 


interesul tău nici pe cel al cititorului. 


Argument 

Pornind de la tema de cercetare, trebuie să îți clarifici motivele. De ce ai ales să 
studiezi această problemă şi la ce rezultate speri să ajungi? Scopul tău poate fi dorinţa de 
a contribui la înțelegerea unui anume subiect, de a propune noi metode de practică, de a 


înfrunta anumite idei preconcepute sau de a scoate în evidentă o zonă anterior neglijată. 

Clarificarea motivaţiei va da un scop clar muncii tale, te va ajuta în formularea 


argumentaţiei şi în stabilirea subiectelor incluse. 


Definiţii şi parametri 

Pentru fiecare subiect există o gamă largă de argumentaţii posibile, subiecte, texte 
şi teorii la care te poţi referi. În introducere trebuie să explici la ce aspecte particulare ai 
ales să te referi şi ce aspecte vei ignora — şi de ce. Trebuie să explicitezi limitele istorice 
şi geografice folosite şi de ce ai ales să lucrezi între aceste limite. Trebuie să definești 
cuvintele complexe sau ambigue din titlu sau tema de cercetare — nu doar definiții de 


dicționar ci şi cum intenționezi să foloseşti aceste cuvinte pe parcursul lucrării. 


Metodologia de cercetare 


Introducerea trebuie să conțină și o secțiune referitoare la strategiile alese pentru 
a răspunde la tema de cercetare sau pentru a testa ipoteza inițială. Ce tip de date ai utilizat 
şi de ce? Asupra cărei „unităţi de analiză” ai ales să te concentrezi şi de ce? Ce fel de 
metode vei aplica? (studii comparative, interviuri, chestionare, studii de caz sau date 
secundare). În ce fel ai ales să selecționezi datele folosite şi de ce ai ales să te referi la 
acestea? În ce fel vei relaționa rezultatele cercetării cu tema aleasă? Este important să 
descrii nu numai felul în care va decurge cercetarea ci și motivele pentru alegerea făcută. 


De asemenea, un proiect bun se va referi şi la neajunsurile sau limitele metodelor alese. 


Analiza literaturii de specialitate 


Toate proiectele (inclusiv cele empirice sau practice) trebuie să indice cunoașterea 
textelor cheie relevante pentru subiectul ales şi să poziționeze demersul autorului în 
relație cu cercetarea existentă în domeniu. În mod normal, acest lucru se realizează prin 
intermediul unui capitol dedicat literaturii de specialitate. Prin intermediul acestuia vei 
demonstra originalitatea, actualitatea şi poziţia cercetării efectuate. În cazul în care există 
un număr foarte mare de surse te poți folosi de capitolul respectiv pentru a te ralia unor 


anumite poziţii, metodologii şi sub-genuri sau pentru a te distanţa de altele. Acest capitol 

nu reprezintă un inventar — vei face distincţii între diferite şcoli de gândire şi abordări 
metodologice, identificând presupunerile și pozițiile din spatele acestora, comparând 
perspective alternative sau opuse şi identificând lacune în cercetarea deja existentă. 
Această analiză a literaturii de specialitate este similară cu desenarea unei hărți a 
domeniului respectiv şi poziţionarea ta pe acea hartă. În mod normal, acestă analiză este 
parte a introducerii sau, în cazul în care este foarte detaliată, ca subsecțiune imediat după 
introducere; există și cazuri în care această analiză constituie parte integrantă a cercetării 


şi atunci elemente ale ei vor fi integrate în capitolele componente ale lucrării. 


Lucrarea trebuie scrisă pentru un cititor specializat în domeniul respectiv dar care 
nu este neapărat un specialist în tema aleasă în particular. Trebuie să ai grijă ca frazele și 
paragrafele să curgă logic unul după altul şi să nu pretindă cititorului cunoștințe pe care s- 
ar putea să nu le aibă ca să înțeleagă aceste legături. Acolo unde există dubii în ceea ce 
priveşte legătura dintre două idei este rolul studentului să expliciteze şi nu al cititorului să 


încerce să ghicească care este conexiunea. 


Capitolele 


Corpul dizertaţiei va consta dintr-o serie de capitole unde fiecare dintre acestea va 
adresa un aspect diferit al temei de cercetare. Aceste capitole pot fi abordate în mod 
teoretic sau empiric sau în ambele modalități. Fiecare capitol trebuie să contribuie cu 
ceva la argumentul general, dar în același timp trebuie să existe o consistență și 
coordonare a argumentaţiei în toate capitolele. Introducerea și concluzia pot fi 
considerate şi numerotate ca parte a seriei de capitole sau capitolul 1 poate fi primul de 


după introducere. 


Folosirea titlurilor şi subtitlurilor 


Subtitlurile trebuie să se distingă de textul normal printr-o dimensiune mai mare, 
un font diferit, bold, italic sau o combinaţie a acestora. Toate subtitlurile de același nivel 


trebuie să fie formatate în acelaşi stil iar subtitlurile de nivel inferior trebuie să fie mai 

puţin proeminente decât cele de nivel superior. De asemenea, acest tip de formatare 
piramidal este util şi pentru folosirea facilității Table of contents în programul de editare 


de text. 


Dezvoltarea paragrafelor 


Paragraful este o unitate de text formată din câteva fraze care tratează același 
subiect. Astfel, paragraful nu poate fi format dintr-o singură propoziţie şi nici nu se poate 
referi la o succesiune de teme. Paragraful trebuie să dezvolte o idee, prin ilustrare sau 
analiză, până la ajungerea la o concluzie referitoare la acea idee. În mod normal trebuie 
să înceapă cu o frază care să descrie subiectul paragrafului, să dezvolte acest subiect în 
frazele următoare până când se ajunge la o concluzie şi se poate trece la următorul 
subiect. În legarea frazelor în mod logic şi coerent una de cealaltă, autorul trebuie să se 
folosească de instrumente de tranziţie (de exemplu: totuşi, în mod similar, în consecință 
etc.) astfel încât conexiunea dintre două fraze să se păstreze clară. De asemenea, pentru a 
clarifica curgerea logică, este bine să foloseşti referinţe la frazele anterioare (de exemplu: 
aceasta/acestea, această problemă/întrebare/situaţie etc.). Pentru a facilita înţelegerea 
cititorului, atunci când un subiect la care ne-am referit anterior şi o nouă informaţie sunt 
tratate în aceeași frază, întâi apare subiectul şi apoi informaţia nouă. 

Deşi un paragraf bine structurat reprezintă o unitate de sine stătătoare, paragrafele 


trebuie să se dezvolte şi să curgă în mod logic unul după/din altul. 


Limbaj şi stil 

Teza trebuie scrisă într-un limbaj formal, academic. Aspecte care trebuie evitate 
sunt: utilizarea persoanei întâi singular, folosirea diatezei pasive sau frazele excesiv de 
lungi. De asemenea, este bine să evităm folosirea excesiva a jargonului profesional sau a 
termenilor tehnici. 

Studenţii trebuie să se asigure că teza nu conţine greşeli de gramatică, lexic sau 
punctuație. Astfel, în afară de folosirea corectorului de ortografie şi gramatică al 


programului de editare de text, lucrarea trebuie recitită și corectată înainte de a fi predată. 

Atunci când apar numere în text, numerele până la o sută se scriu în cuvinte, de 
asemenea dacă primul cuvânt dintr-o propoziţie este un număr acesta se scrie pe litere. 


Pentru numere mai mari de o sută, se folosesc cifre. 


Termeni şi fraze de evitat: 





e glume și jocuri de cuvinte — nu îşi au locul într-un document formal 

e rău”, „bun”, „drăguț”, „oribil”, „stupid” — o dizertaţie ştiinţifică nu face judecăţi 
morale sau calitative. Foloseşte „incorect/corect” pentru a te referi la 
corectitudinea sau eroarea unor aspecte. 

e perfect” — nimic nu este 

e „soluția ideală este” — judeci din nou 

e astăzi”, „în ziua de azi” 

e curând” — cât de curând? un pic mai târziu? peste un deceniu? 

e pare”, „se pare” — nu contează cum pare ceva ci cum este 

e „pare să indice că” — tot ceea ce contează sunt faptele 

e „bazat pe”, „ca bază pentru” — cu grijă, poate fi prea vag 

e „o mulțime de” — vag 

e „un fel de” — vag și colocvial 

e „ceva de genul” — vag şi colocvial 

e „un număr de” — vag; „câteva”, „„multe” sau „majoritatea”? 

e „probabil”- numai atunci când faci referire la probabilitatea statistică 

e evident”, „clar” — cu atenţie: e clar pentru oricine? 

e  „simplu” — poate avea conotaţie negativă 

e „de fapt” — defineşte termenii cu precizie ca să nu mai ai nevoie de clarificări 

e  „aceasta/acesta” — ca în „acesta ridică semne de întrebare”. „acesta” poate fi 
subiectul frazei anterioare, paragrafului anterior etc. 

e „veţi citi despre” — persoana a doua nu se foloseşte într-o dizertaţie formală 

e „voi descrie/vorbi despre” — persoana a întâia nu se folosește într-o dizertaţie 
formală; daca auto-referinţa este esențială, folosește „secțiunea 10 descrie...” 

e „un cercetător faimos” - cine? 

e foloseşte cu atenție „câţiva, majoritatea, toți, nici un” — o dizertaţie este precisă 

e trebuie”, „întotdeauna” 
e  „dovedește” 
e „arată că” — folosit în locul lui „dovedeşte”. Pentru a arăta ceva, ai nevoie de o 


dovadă clară 


Folosirea surselor și a referinţelor/citatelor 


Toate materialele utilizate drept sursă primară sau secundară, publicate sau 
nepublicate care nu reprezintă proprietatea intelectuală a autorului tezei trebuie creditate 


şi referențiale corect şi complet inclusiv în ilustraţii, grafice sau tabele. 





Citarea, parafraza şi sumarizarea 


Sursele de informaţie pot lua forma citatului atunci când cuvintele exacte ale autorului 
sunt considerate foarte importante; citatul trebuie marcat corect conform stilului de citare 
ales, incluzând numărul paginii unde acesta se găsește. Sursele de informaţie pot fi 
sumarizate sau parafrazate acolo unde citarea exactă nu este necesară, dar trebuie avut 
grijă să nu modificăm sensul dat de către autor prin parafrazare; toate sursele sumarizate 
sau parafrazate trebuie indicate exact, incluzând numărul paginii. Acolo unde un citat a 
fost modificat (de exemplu: scrierea cu litere mari, punctuaţia, accentuarea unui aspect 
sau înlocuirea unui pronume cu un substantiv), schimbările trebuie indicate cu claritate. 
Cunoaşterea cercetării existente într-un anumit domeniu este o cerință obligatorie pentru 
o lucrare academică. Totuşi, nici o parte a tezei nu trebuie să consiste exclusiv din 
rezumarea lucrărilor altor autori. 

Materialele sumarizate sau citate nu trebuie izolate ci trebuie să fie introduse, explicate şi 
analizate iar scopul utilizării lor trebuie să fie clar. 

Trebuie avut grijă ca potenţialii cititori să nu aibă dubii referitor la momentul unde se 


încheie prezentarea ideilor unui autor citat şi încep comentariile autorului tezei. 


Referenţierea imaginilor, tabelelor, graficelor 


In momentul în care o parte dintre informaţiile prezentate în teză este oferită sub formă 


de ilustrații, tabele sau grafice, acestea trebuie comentate și explicitate şi în text — nu doar 

sub forma „aşa după cum se poate observa în tabelul 1 ...” ci și prin indicarea clară a 


sursei respectivei imagini, grafic sau tabel. 


Utilizarea stilurilor de citare 





Toate citatele directe sau indirecte trebuie să includă o referinţă la autor în corpul tezei ca 
şi în bibliografie sau lista lucrărilor citate. Felul în care facem asta depinde de stilul de 
citare ales (de exemplu MLA, Chicago etc.). Lucrarea trebuie să utilizeze în mod constant 


acelaşi stil. 


Stilul MLA (Modern Language Association) 

Acest stil este folosit în principal în lucrările din domeniul ştiinţelor umaniste și 
constă în folosirea referenţelor în cadrul textului care trimit la o listă a lucrărilor citate. 
Astfel, citatul din cadrul textului referenţează autorul şi oferă numărul paginii citate în 
paranteze. La finalul tezei, lista lucrărilor citate oferă informaţii legate de data si locul 
unde a fost publicată sursa; lista este redactată în ordine alfabetică după numele de 
familie al autorului. Pentru a evidenția titlul lucrării, acesta este italicizat sau subliniat. 
Există o legătură directă între citarea din text şi cea din lista alfabetică. 

Ex: 
În text: Augustin loan remarcă dezvoltarea oscilantă a arhitecturii în România, fiind de părere că 


„modernismul arhitectural românesc s-a manifestat extrem de fluctuant” (5) 


În listă: loan A. Zece arhitecți de zece. Bucureşti: Noi Media Print, 2003 


Stilul Chicago 

Acest stil are două versiuni: 1. Note şi bibliografie, care se foloseşte în domeniul 
ştiinţei şi tehnologiei şi în anumite domenii umaniste. Acest stil se foloseşte în mod 
frecvent şi pentru lucrările redactate în Universitatea Naţională de Arte. 
În domeniile exacte, referenţierea din cadrul textului foloseşte versiunea 2 bazată pe 
numele de familie al autorului și anul publicării lucrării citate. 


Exemple pentru versiunea 2: 


Referenţiere în cadrul textului: 
„Modernismul arhitectural românesc s-a manifestat extrem de fluctuant” (loan 2003) 


sau 

„Modernismul arhitectural românesc s-a manifestat extrem de fluctuant” conform lui loan (2003) 
Atunci când cităm o lucrare cu mai mult de doi autori, se foloseşte în general numele primului urmat 
de cuvintele „et al.” care înseamnă „şi alții”. 

Ex: 

Numărul absolvenţilor a crescut continuu din 1993 încoace (Pop et al. 1997) 

Pagina de referinţe bibliografice: 

Este poziționată la sfârşitul lucrării şi conţine toate informaţiile bibliografice necesare pentru ca 
cititorul să poată accesa direct sursa citată. Este formată din o listă a tuturor lucrărilor menționate în 
text, aşezate în ordine alfabetică după numele de familie al autorului citat. 

Ex: 

Ioan A. 2003. Zece arhitecţi de zece. Bucureşti: Noi Media Print. 

Pop B., D. Neacşu şi A. Cosma 1997. Dezvoltarea învățământului superior în România. Revista 


Academică Română, 8: 34-60. (= numărul 8, paginile 34-60) 


Pentru stilul Chicago versiunea 1, în general, forma de referenţiere este: Autor (i). 
Titlul Volumului. Locul publicării: Editura, Anul apariției. Pentru a evidenția titlul 
volumului, acesta este italicizat iar în titlurile străine substantivele sunt scrise cu 


literă mare la început. 


Exemple de referenţiere pentru stilul Chicago versiunea 1 


Mai jos se află câteva exemple de referențiere a celor mai întâlnite surse de 


informare: 
= CARTE 
> Lautor 
x Nota de subsol: 1. Augustin Ioan, Zece arhitecți de zece, (Bucureşti: Noi 
Media Print, 2003), p. 5. 
* Bibliografie: loan, Augustin. Zece arhitecți de zece. Bucureşti: Noi Media 
Print, 2003. 
— 2 autori 


* Nota de subsol: 2. Mircea Popa şi Cosmin Barbu, Artele vizuale în deceniul 
nouă, (Bucureşti: Paideia, 2001), pp. 15-26. 

* Bibliografie: Popa, Mircea şi Cosmin Barbu. Artele vizuale în deceniul 
nouă. Bucureşti: Paideia, 2001. 


— 4 sau mai mulți autori 

* Nota de subsol: 13. Mircea Popa et al, Artele vizuale în 
contemporaneitate, (Bucureşti: Paideia, 2006), p. 89. 

* Bibliografie: Popa, Mircea, Cosmin Barbu, Anca Oprea şi Mircea 
Zaharescu. Artele vizuale în contemporaneitate. Bucureşti: Paideia, 2006. 

Editor în loc de autor 

x Nota de subsol: 4. Roxana Vasile, ed., Sociologia culturii în România, 
(Bucureşti: Humanitas, 2004), pp. 91-2. 

* Bibliografie: Vasile, Roxana, ed. Sociologia culturii în România. Bucureşti: 
Humanitas, 2004. 

Editor sau traducător împreună cu autor 

* Nota de subsol: 6. Geert Lovink, Cultura digitală. Reflecţii critice, trad. Laura 
Bucur (Cluj: Idea, 2003), p. 102 

* Bibliografie: Lovink, Geert. Cultura digitală. Reflecţii critice. Trad. Laura 
Bucur. Cluj: Idea, 2003. 

Capitol sau alt fragment dintr-o carte 

x Nota de subsol: 11. Mihnea Mircan, „Alexandra Croitoru” în Fotografia în arta 
contemporană. Tendinţe în România, după 1989, ed. Aurora Kiraly (Bucureşti: 
Unarte, 2006), pp. 82-3 

* Bibliografie: Mircan, Mihnea. „Alexandra Croitoru”. În Fotografia în arta 
contemporană. Tendinţe în România, după 1989, pp. 82-92. Ed. Aurora Kiraly. 
București: Unarte, 2006. 

Capitol al unui volum editat apărut iniţial în altă parte (evidenţierea sursei primare) 

8. Quintus Tullius Cicero, “Manualul consulului”, în Roma, ed. Dana Popa şi 
Ana Robu, vol. 2 din Începutul și sfărșitul marii Rome, ed. Ion Boieru şi Iulius 
Kirshner (Bucureşti: Meridiane, 1975), p. 35. 

* Cicero, Quintus Tullius. “Manualul consulului”. În Roma, editori Dana Popa şi 
Ana Robu,. Vol. 2 din Începutul și sfârșitul marii Rome, editori Ion Boieru şi 
Iulius Kirshner, pp. 33-46. Bucureşti: Meridiane, 1975. Apărut inițial în Mihai 
Iorga, trad., Scrisorile lui Cicero, vol. 1 (Bucureşti: Editura Societăţii Regale 
pentru Istorie, 1908). 

Prefaţă, cuvânt înainte, introducere etc. 

x Nota de subsol: 17. Vasile Drăgan, introducere la Arta noilor medii, de Laura 
Martin (laşi: Polirom, 2003), pp. xx-xxi. 

* Bibliografie: Drăgan, Vasile. Introducere la Arta noilor medii, de Laura Martin, 
xi-xxxvii. laşi: Polirom, 2003 


Carte publicată electronic. 

Atunci când o carte este disponibilă în mai multe formate, se citează versiunea 
consultată. Momentul când a fost consultată se trece în paranteze conform 
exemplului. 

* Nota de subsol: 22. Lawrence Lessig, Free Culture: How Big Media Uses 
Technology and The Law to Lock Down Culture and Control Creativity (New 
York: The Penguin Press, 2004), http://free-culture.org/freecontent/ (accesat 24 
iunie 2017) 

* Bibliografie: Lessig, Lawrence. Free Culture: How Big Media Uses 
Technology and The Law to Lock Down Culture and Control Creativity. New 
York: The Penguin Press, 2004. http://free-culture.org/freecontent/ 

= ARTICOL DINTR-UN JURNAL ACADEMIC 
— Articol dintr-un jurnal tipărit 

x Nota de subsol: 34. David Ley, „Artists, Aestheticisation and the Field of 
Gentrification”, Urban Studies, Vol. 40, No. 12 (2003): 2530 

* Bibliografie: Ley, David. „Artists, Aestheticisation and the Field of 
Gentrification”. Urban Studies Vol. 40, No. 12 (Nov 2003): 2527-2544 

— Articol dintr-un jurnal online 

* Nota de subsol: 44. Tom A. Jones et al., „Artistic Freedom and Architecture”, 
Journal of Creative Architecture 287, no. 5 (2002), http://journalsonline.edu.ro 
(accesat 24 iunie 2006) 

* Bibliografie: Jones, Tom A., Bradley Atkins, Marcus Grady şi Jack Wolf. 
„Artists, Aestheticisation and the Field of Gentrification”. Journal of Creative 
Architecture 287, no. 5 (Feb. 2002), http://journalsonline.edu.ro 

= ARTICOLE DIN PRESĂ 
— Articol dintr-o revistă 
* Nota de subsol: 29. Raluca Ionescu, „Afişul finlandez contemporan”, Time 
Out București, No. 19 (2006), p. 62 
* Bibliografie: Ionescu, Raluca. „Afișul finlandez contemporan”, Time Out 
Bucureşti, No. 19 Nov-Dec. 2006 
— Articol dintr-un ziar 
* De obicei, articolele de ziar se citează direct în text şi nu se mai 
menţionează în bibliografie şi în lista de referinţe (Citarea se face de forma: 
După cum Ion Gheorghe nota în articolul din Ziua din 20 iunie 2002...) 
! Dacă totuşi se doreşte citarea ea se face de forma: 
x Nota de subsol: 11. Ion Gheorghe, „O nouă galerie de artă în Bucureşti”, 


Ziua, 20 iunie 2002, Secţiunea Cultură, p. 10 

* Bibliografie: Gheorghe, Ion. „O nouă galerie de artă în București”, Ziua, 20 
iunie 2002, Secţiunea Cultură 

— Recenzie de carte/expoziție 

x Nota de subsol: 44. Marius Ştefănescu, „O nouă speranță”, recenzie a 
volumului Geniul: mit sau realitate, de Thomas Wolf, Observatorul cultural, 
No. 78 (2006), p. 25 
* Bibliografie: Ştefănescu, Marius. „O nouă speranţă”. Recenzie a volumului 
Geniul: mit sau realitate, de Thomas Wolf. Observatorul cultural, No. 78 Iunie 
2006 

= TEZĂ SAU DISERTAŢIE 

— Nota de subsol: 18. R. Ionescu, „Revitalizarea urbană prin intervenţii de artă 
publică” (Teză de doctorat, Universitatea Naţională de Arte Bucureşti, 2008), p. 56 

— Bibliografie: Ionescu, R. „Revitalizarea urbană prin intervenţii de artă publică”. 
Teză de doctorat, Universitatea Naţională de Arte Bucureşti, 2008. 

= LUCRARE PREZENTATĂ LA O CONFERINŢĂ 

— Nota de subsol: 38. Augustin loan, „Bucureştiul public — un proiect neterminat; 
Heidegger nu funcţionează în oraşele post-comuniste — de la Genius Loci la locuri 
(in) Toxic(ate)” (prelegere susținută în cadul simpozionului City Sharing/Redefinind 
orașul, Universitatea de Arhitectură şi Urbanism “Ion Mincu”, Bucureşti, România, 
20-21 mai 2006) 

— Bibliografie: Ioan, Augustin. „Bucureştiul public — un proiect neterminat; Heidegger 
nu funcționează în oraşele post-comuniste — de la Genius Loci la locuri 
(in)Toxic(ate)”. Prelegere susţinută în cadul simpozionului City Sharing/Redefinind 
orașul, Universitatea de Arhitectură şi Urbanism “Ion Mincu”, București, România, 
20-21 mai 2006. 

= PAGINĂ DE INTERNET 
— Nota de subsol: 50. Oficiul Român pentru Drepturi de Autor, „Buletin informativ 
mai 2008”, Oficiul Român pentru Drepturi de Autor, https://www.orda.ro/ 
— Bibliografie: Oficiul Român pentru Drepturi de Autor, „Buletin informativ mai 
2008”, Oficiul Român pentru Drepturi de Autor, https://www.orda.ro/ (accesat la 
data de 5 iunie 2008) 
= MESAJ E-MAIL 
Mesajele primite pe e-mail se citează în mod normal în cadrul textului sub forma „într-un e- 
mail adresat autorului în data de 3 mai 2007, Mihai Popescu spune că...”. Dacă se doreşte, ele 
pot fi referenţiate într-o notă de subsol. 


— Popescu, Mihai, e-mail către autor, 3 mai 2007 

Surse de informare în format electronic utile pentru scrierea unei dizertaţii 


L] 








O 














Manualul Chicago: 
https://www.chicagomanualofstyle.org/tools_citationguide.html 


Manualul MLA https://style.mla.org/ 








http://www.asjournal.org/wp-content/uploads/MLA7.pdf 





Programul Mendeley (desktop şi online, versiune gratuită sau premium) pentru 
realizarea şi distribuirea lucrărilor academice şi folosirea datelor pentru acestea 
https://www.mendeley.com/ 

Baza de date EBSCO Open Dissertations http://www.opendissertations.com 
Portalul Academia unde puteți avea acces la diverse articole și încărca cercetările 


proprii: https://www.academia.edu/ 

